
UZ OVU KNJIGU 


Možda če netko reći: zar zbilja — uz već postojeće knjige o bosan- 
skim franjevcima — treba izdavati još jednu novu? Da, potrebno je! Tri 
opća djela koja također obrađuju ovaj predmet (Batinićevo, Jelenićevo, 

uturićevo) od nas su odmaknuta više od šezdeset, sedamdeset ili sto go- 
dina. A ustanova koju ovim djelima - pa i ovim najnovijim - treba da 
upoznameo, od izuzetne je važnosti za prošlost pa - usuđujem se reći - i za 
sadašnjost Bosne. Zato je tu ovo novo djelo - da dopuni ono čega nema 
u ranijim i da stvari prikaže s našega današnjeg načina gledanja. 


Po pravilu, kad pišem, nastojim svoje tvrdnje poduprijeti navodima 
na kojima ih zasnivam. Ovaj put, budući da se radi o djelu namijenjenom 
široj čitalačkoj javnosti, uzdržao sam se od toga. Uostalom, opći pregledi, 
čak i onda kad su namijenjeni stručnjacima i učenim krugovima, redovno 
ne donose bilješke kao obrazloženja, jer bi ih bilo teško navesti; one bi 
svojim opsegom možda i nadmašile samo izlaganje. 


Da ipak donekle ispravim taj propust, navodim iza svakog poglavlja 
neke od izvora i knjiga na koje se oslanjam i na koje se pozivam. U na- 
vedenim djelima moći će se naći popis ostalih knjiga i izvora. 


Novost ovog prikaza jest i u tome što je izlaganje popraćeno nekim 
značajnijim izvacima iz izvora. To omogućuje čitaocu da osjeti dah starine 
i izvornosti; sam prikaz, i kad je dobar, ne može to u jednakoj mjeri postići. 
Navedeni dodaci svojim oblikom lako se razlikuju od teksta. Mnogi će se 
čitalac čuditi što ovdje nije spomenuta ova ili ona ličnost, događaj ili mje- 
sto. Neka uvaži da mi je izdavač odredio kolika knjiga treba da bude pa 
će shvatiti da sam u ovom općem prikazu mogao zacrtati tek obrise ovog 
dugog razdoblja. 


Knjiga se sastoji od četiri cjeline. Prva govori o sv. Franji i Franje- 
vačkom redu; druga o djelovanju franjevaca u doba narodnih vladara; 
treća, izložena u pet poglavlja, o njihovu životu i radu u tursko doba; i, 
konačno, četvrta, podijeljena na tri poglavlja, prikazuje razdoblje nakon 
oslobođenja od Turaka. 


U Visokom, u svibnju 1989. Fra Ignacije Gavran 


Prvi dio: POČECI FRANJEVAČKOG 
POKRETA 


I. poglavlje: SV. FRANJO I FRANJEVAČKI RED 


1. Kako je sv. Franjo našao svoj poziv? 


ačetnik franjevačkog pokreta jest 
Franjo, sin trgovca Petra Bernar- 
dona, iz grada Asiza u srednjoj 
Italiji. U ranoj mladosti bio je 
pun snova o divnoj budućnosti. I 
njegov je otac također mnogo 
AS očekivao za svoga sina; od svoje 
troje djece najviše je volio njega 

E PT LNI Xu i radio na tom da mu on bude 
CDTUC v- . PA nasljednik u trgovini, da bude još 
bogatiji i uspješniji trgovac nego on i da s vremenom dobije možda ugled- 
nu javnu službu u svom gradu. Sam Franjo Zanosio se vojničkom slavom: 
biti vitez a onda, možda, postati i plemić. 


To su razumljivi snovi gotovo svakog mladog čovjeka: biti priznat, 
moćan, biti i važiti kao junak, a bogatstvo treba da omogući slobodu i 
užitke. Ali, nekim čudnim djelovanjem, sve su se tri karijere o kojima su 
on i njegov otac sanjarili - trgovačka, viteška, činovnička - izjalovile. 


Rodio se 1182. i proveo dječaštvo i prvu mladost, pored rada u 
očevoj prodavaonici, u veselim zabavama s drugovima, kojima se svojom 
ličnošću nametnuo kao vođa. Biti trgovac bilo mu je malo pa se pri- 
ključio, g. 1202, svojim sugrađanima u nekom okršaju, u kojem se hrabro 
borio, ali - kako mu je četa doživjela poraz - bio je i sam zarobljen. 
Ostao je u tamnici više mjeseci a kad je izašao, obolio je i gotovo umro... 
Ta bolest bila je prilika da se po prvi put ozbiljno pozabavi osnovnim 
životnim pitanjem — "zašto, čemu sam na svijetu?" Kao vjernik znao je 
odgovor na to pitanje kao i ono što bi on morao učiniti, ali se toga bojao... 

Stoga se on, ozdravivši, ponovo bacio u vrtlog zabava. Ali, u njemu se 
nešto promijenilo - misli koje su mu dolazile u bolesti kao da su sada 
tiho u njemu i dalje djelovale. 


Pokušao je naći smirenje u novom cilju — da ponovo krene u 
vojsku: možda će tamo steći slavu pa i plemstvo. Nabavio je konja i skupu 
opremu srednjovjekovnog ratnika, uzeo osobnog slugu i opskrbio se li- 
jepim odijelom i novcem pa krenuo na bojište, prema jugu Italije. Otišao 
je samo dan hoda, do Spoleta, i na noćištu usnio san, u kojem je čuo 
riječi: " Tko ti, Franjo, može više dati — gospodar ili sluga?" Kad je on 
na to odgovorio: "Pa, gospodar", glas je dalje nastavio: "Zašto onda tražiš 
slugu a ne gospodara?" Franjo je shvatio taj glas kao da mu govori Krist 
i upitao ga što treba da čini? Glas mu je rekao: "Vrati se kući!" 


Mladi je ratnik poslušao, ne osvrćući se na ismijavanje rodnog 
grada. Sad je bio još zamišljeniji, pitajući se: "Što li to Bog, što Krist, od 
mene traži?" Često je razmišljao, zalazio u neku spilju, da bude sasvim 
sam sa sobom. Kao da se pitao: a tko je to moj bog? Slavu je već odbacio! 
Ostalo je bogatstvo, novac. I tu je došao do toga da se ne može ljubiti i 
novac i Boga. Već tada Franjo se odlučio za Boga i prigrlio siromaštvo, 
gospođu Bijedu (kako ju je zvao), kao nešto što ga vodi Bogu. Trebalo 
je to i na djelu pokazati, iskušati se, da vidi da možda sam sebi ne laže. 
Pošao je tako na hodočašće u Rim, razdao sav novac što ga je imao, pa 
čak i svoje lijepo odijelo razmijenio s nekim prosjakom za njegovo, i sam 
prosio s drugim prosjacima. Bila je to velika pobjeda i on je u sebi osjetio 
duboku radost... odrekao se slave i bogatstva, da bude Božji! 


Ali, u njemu je ostala njegova sjetilnost. Hoće li ona biti preča 
nego Bog? Jednog je dana mogao i to provjeriti: na cesti blizu Asiza 
naišao je na iznakažena jadnika — gubavca. Uzmaknuo je obuzet stra- 
hom i gađenjem. No tada mu je iskrslo pitanje: "Jesi li ili nisi za Boga? 
Sad pokaži na djelu!" Vratio se hrabro gubavcu, zagrlio ga, utisnuo mu 
nešto novca u sakatu ruku... Nastavio je tako i potražio druge gubavce i 
molio ih da mu oproste što su mu se ranije grstili te obećao ponovno 
dolaziti i pomagati im. Poljubio ih je u usta, darivao i otišao. 


Iz oporuke sv. Franje, g. 1226. (zadnji mjesec pred smrt) 

Gospodin je dao meni, bratu Franji, da ovako za- 
počnem činiti pokora. Budući da mi je, dok sam bio u 
grijesima, bilo odviše odurno gledati gubavce, sam me je 


Gospodin doveo među njih { ja sam im iskazivao mi- 

losrđe. A kad sam odlazio od njih, ono što mi se prije 
činilo odurnim, preokrenulo mi se u duševnu f tjelesnu 
slast. I nešto kasnije ostavio sam svijet. 


Testamentum S. P. N. Francisci, (početak); isp. i Spise sv. 
Franje, navedene u literaturi. 


Tako je pobijedio sebe, predao se Bogu i osjetio "veliku slatkoću 
u duši i tijelu". Sad je čekao da "slijedeći potez" napravi Bog — da vidi 
što treba dalje da čini. 


Jednom zgodom svratio se izvan grada u crkvicu sv. Damjana po- 
kraj ceste da se pred slikom propetog Isusa pomoli. Vjerojatno je molio 
upravo za uputu — što treba dalje da čini. Dok je klečao, čuo je glas 
Raspetoga: "Idi i popravi moju Crkvu, koja se ruši!" — Okrenuo se oko 
sebe, vidio da je crkvica ruševna, i bez daljnjeg pomislio da se taj nalog 
odnosi upravo na tu crkvu. Za to mu je trebalo novca, pa dok mu je otac 
bio na putovanju, prodao je dosta sukna i tako dobiveni novac odnio 
svećeniku one crkvice. Svećenik je — razborito — odbio novac, ali je 
prihvatio njegov dobrovoljni rad. Franjo je ujedno našao sebi neko sklo- 
nište znajući kako će otac biti bijesan kad se vrati i sve dozna. Nakon 
prijetnji i kazni, otac se na koncu obratio sudu, biskupovu sudu, da "do- 
zove sina pameti". 


Molitva sv. Franje u času obraćenja, u dobi od 24 godine 
(pred slikom raspeća u crkvi sv. Damjana) oko g. 1206. 


Najviši, divni Bože, prosvijetli tminu moga srca i da- 
ruj mi pravu vjeru, čvrstu nadu {i savršenu ljubav. Daj 
mi, Gospodine, tako osjećati i spoznati da ispunim Tvoj 
sveti nalog koji st mi utistinu dao. Amen. 


Die Schriften des hl. Franziskus von Assisi, Werl/Westf. 
1963, str. 166. 


Na suđenju biskup je zatražio da Franjo vrati novac, jer otac ima 
na to pravo. Mladić je spremno rekao: "Hoću, pa i više od toga". Uz 
novac, skinuo je sa sebe i odijelo i vratio ga ocu. To je bio konačan 
raskid s obitelju; postupio je tako jer je bio uvjeren da mora slušati ono 
što mu Bog veli. Biskup mu je dao staro odijelo svoga vrtlara a kasnije 
mu je neki prijatelj dao obično pustinjačko odijelo. 

Nastavio je s popravljanjem. orkvice sv. Damjana moleći sugrađane 
za koji kamen za gradnju crkve i koji komad kruha za hranu. Pratilo ga 
je ismijavanje, nabacivanje blatom! i kamenjem; izrugivanje. Ali, on je 
ustrajao. 


Napokon, nakon nekog vremena, došlo je do promjene u ponaša- 
nju njegovih sugrađana. Franjo nije 'uzvraćao uvrede; nije se branio od 
udaraca; u duši je sebi govorio: i pravo je što se tako. ponašaju jer sam 
griješio. Malo pomalo njegovo je ponašanje iznudilo poštovanje ljudi, 
koji su osjetili — taj čovjek postupa tako jer sluša glas svoje savjesti. 
Franjo je popravio još dvije tri crkvice, silno veseo što je izvojštio pobjedu 
nad sobom i što sluša Boga. 


2. Pojava novog bratstva 


Onda je došlo do novog Božjeg "poteza" 24. veljače 1209, kad je 
Franji bilo oko 27 godina. Franjo je na misi čuo evanđelje o poslanju 
apostola: kako treba da navješćuju kraljevstvo nebesko i da sa sobom ne 
nose ni novca, ni torbe, ni dvaju odijela, ni cipela, ni štapa (Mt 10,10). 
Franjo je zadrhtao od zanosa, jer mu je tu, kako mu se činilo, dat gotov 
program života i rada. Toga jutra nastao je franjevački pokret! Franjo je 
odmah odbacio cipele, pojas i ogrtač, Svoju j je tuniku opasao užetom. 
Kasnije ga je zima prisilila da ipak nosi ogrtač (plašt). Počeo je propo- 
vijedati asiškom svijetu. 


To je lako kazati, ali je za to trebalo goleme hrabrosti i poniznosti 
da se on, neškolovan, upusti u taj posao. Govor mu je bio jednostavan i 
kratak, a govorio je o Kristu, o manama i krepostima, o miru i ljubavi. 
Nastupao je bez grdnji i osuđivanja, bez deklamirarija, bez govorničkih 
ukrasa i trikova. Ipakj je osvajao, jer je govorio, neposredno i i iz srca, ONO 
što je osjećao. A njegovo uvjerenje, njegov život i čar njegove ličnosti 
pridobivali su slušatelje. 


Slijedeće godine već se jedanaest ljudi priključilo njemu a potjecali 
su iz raznih slojeva. Željeli su živjeti zajedno s rijim. On ih je primio ali 
je tražio da ostave sve što imaju i da to dadnu siromasima, da nastoje 
prevladati svoje grijehe i mane i da budu poslušni onom tko. bude na 
čelu njegove male zajednice, a bili su to naizmjence, Umjesto pravila, 
napisao im je nekoliko izreka iz evanđelja. Njegova živa riječ bila im je 
mjesto pisanih propisa. 

Franjo nije želio osnovati red. Ionako je u kršćanskom svijetu već 
bilo mnogo samostana. To su bile čvrsto organizirane ustanove, u jakim 
zgradama, s velikim posjedima, svjetovi Za sebe, ekonomski snažni i Osi- 
gurani. Iako su bili vrlo zaslužni za širenje vjere, za promicanje kulture, 
iako su omogućavali pobožan život s Bogom, oni nisu bili ono što je 
Franjo želio i što je Bog, po njegovu uvjerenju, od njega tražio. 


Franjo se nije zatvarao pred svijetom i od svijeta, nego je Živio u 
svijetu. Nije se osiguravao ekonomski, jer je brigu za sebe i svoje pre- 
puštao Bogu, koji se brine i za vrapce. Htio je, za razliku od ondašnjih 
redovnika, propovijedati svijetu Krista svojim životom prema evanđelju 
i svojim riječima. 


Tako su Franjo i njegovi g. 1209. otišli u Rim da zatraže odobrenje 
od Crkve da smiju upravo tako živjeti. Na preporuku asiškog biskupa 
primio ih je papa Inocent III. i — odbio im molbu. Mislio je: radi se o 
nekom novom i sumnjivom redu a — zar nema dosta postojećih? No, 
pod utjecajem nekog sna, u kojem je s grozom gledao kako se ruši majka 
rimskih crkava, lateranska bazilika, a podupire je da se ne sruši, upravo 
onaj siromašak kojem je odbio molbu, (ali sigurno - i po savjetu nekih 
kardinala), dozvao je ponovno Franju i dao mu usmeno odobrenje. 


Franjo i njegova braća živjela su nakon toga u kolibama od šepera 
ili od ćerpiča oko male Gospine crkvice, zvane Porcijunkula (= Djelić) 
podno Asiza; nju su mu darovali benediktinci. Tamo su molili, trapili se, 
odatle su odlazili na propovijedanje i tamo se vraćali. S vremenom su se 
Franjina braća namnožila, proširila su se i po drugim mjestima Italije pa 
je bilo potrebno i drugdje osnovati boravišta (loca), skromna kao i ono 
prvo. Već za deset godina njihov je broj premašio tri tisuće. U početku, 
u tom pokretu nije bilo nikakve organizacije a sad ih je taj broj prisilio 
da misle na nju. Sastajali su se dvaput godišnje (o Miholjdanu i o Du- 
hovima) na opće kapitule kod Porcijunkule i tu se dogovarali. Tu su se 
g. 1217. i podijelili u pokrajine (provincije); na čelo svake postavio je 
Franjo provincijalnog ministra (doslovno: pokrajinskog poslužitelja), da 
se brine za povjerenu braću. Da se bratstvo ne bi raspalo u pojedine 
pokrajine, postavio je jednog generalnog ministra (općeg poslužitelja), 
koji se imao brinuti za cjelinu. 

Franjo je u evanđelju našao Kristov nalog da se evanđelje propo- 
vijeda svima. Stoga je uzeo križ i njime razdijelio svijet na četiri strane 
i u svaku poslao određen broj braće. To je bio početak širenja njegovog 

okreta izvan Italije i početak njegovih misija. Braću je poslao u Portugal, 
mira Francusku, Njemačku, Ugarsku i Siriju. Osnovane su nove 
provincije izvan Italije. Za sebe je odabrao Egipat pa je nekako Živ pro- 
dro kroz bojne redove do egipatskog sultana... Melek-El-Kamela, da mu 
pokaže Božji put i da ga nagovori da prijeđe u kršćansku vjeru. Franjina 
pojava i nastup duboko su se dojmili sultana ali bi obraćenjem on — u 
najmanju ruku — izgubio prijestolje. To mu se nije dalo. Otpustio je 
Franju na častan način i dao mu dozvolu da pohodi sveta mijesta... 


3. Franjino bratstvo pretvara se u red i Franjina smrt 


Već za Franjine odsutnosti iskrsnule su velike teškoće među nje- 
govom braćom. Bilo je potrebno staviti neke čvršće propise u tu zajed- 
nicu a da ona ipak ne izgubi pečat Franjina duha: da se živi po evanđelju 
ali sa što manje propisa i sa što više osobne slobode, sa što više poziva 
na ljubav. U tom poslu pomogao je Franji kardinal Hugolin, kasniji papa 
Grgur IX. Tako je, uz veliki napor, Franjo sastavio konačno pravilo od 
dvanaest poglavlja, koje je papa odobrio. Time je Franjino bratstvo ipak 
postalo crkveni red i, što dalje, sve će to više postajati. 


Spomenuto putovanje, napori oko sastavljanja Pravila, bolesti, go- 
tovo su uništile slabo Franjino tijelo. Obolio je na slezeni i na jetri, patio 
ga je želudac, mučila ga malarija i bolest očiju (trahom?), koje je zadobio 
dok je bio u Egiptu. Bolovi su bili veliki a primitivni načini ondašnjeg 
liječenja (paljenje usijanim željezom) učinili su njegovo stanje još gorim. 
Franjo je svoju muku podnosio strpljivo - u zajednici sa Spasiteljem. Kao 
da mu sve to nije bilo dovoljno, zamolio je Krista da mu dopusti osjetiti 
muke njegova raspeća. Bog mu je uslišao tu molbu i dao mu da osjeti 
one užasne bolove, iza kojih su mu na tijelu ostali znakovi svetih pet 
Isusovih rana. To je bio završni čin onoga pobjeđivanja samog sebe i 
potpunog predavanja Bogu i izljeva ljubavi prema njemu, što ga je za- 
počeo kao mladić u spilji kod Asiza. 


Ostalo je još — da umre. Junački je skupio sve svoje divovske 
duševne snage i u onim užasnim danima pred smrt izdigao se iznad boli 
i spjevao svoju "Pjesmu stvorenja", pjesmu zahvalnosti i radosti, kojoj na 
svijetu nema ravne. Preminuo je pri zalasku sunca 4. listopada 1226, u 
dobi od 44 godine. 

4. Privlačnost Franjevačkog reda 


Već u 13. stoljeću Franjevački red je narastao na više od 30.000 
članova, ne brojeći tu II. red (sestre sv. Klare), ni II. (svjetovni) red. 
Zašto su ljudi tako hrpimice nagrnuli u ovaj red, jednostavan, siromašan, 
ekonomski nesiguran? 


Sv. Franjo o svom redu 


Nakon razmatranja, sv. Franjo je pao u zanos i kad se po- 
vratio iz njega rekao je svojoj braći (iza g. 1210): 


Ohrabrite se, dragi moji, { veselite se u Gospodinu. 
Nemojte se žalostiti što nas ima prividno samo malo. 
Neka vas ne straši što smo ja i vi neuki, jer mi je uls- 
tinu Gospodin pokazao: Bog će dati da porastemo do 
velikog mnoštva, umnožit će nas i proširiti do granica 
Zemlje... Vidio sam mnoštvo ljudi koji žele obući naše 
odijelo { da s nama žive po pravilu svetog i sretnog re- 
dovničkog života. Vidio sam kako se ovamo skupljaju Iz 
gotovo svakog naroda: dolaze Francuzi, žure se Španjol- 
ci, priključuju im se Nijemci i Englezi i grne ovamo go- 
lemo mnoštvo iz raznih drugih jezika." 


Thomas Celano: Leben und Wunder des hI. Franziskus von 
Assisi. Erste Lebensbeschreibung, Kap. XI. Werl/Westf. 1964. 


Vita prima S. Francisci Assisiensis, Ouaracchi 1926, str. 30-31. 


Ne govorimo ovdje o djelovanju milosti, jer je to ljudskom do- 
mišljanju sakriveno. Za života sv. Franje sigurno ih je privlačila kao ma- 
gnet ličnost tog sveca: tako iskreno i tako junački predana Bogu, a onda 
tako mila, suosjećajna prema čovjeku i prema Živim i neživim stvorovima. 
To djelovanje sigurno se nastavilo i poslije smrti u sjećanjima i anegdo- 
tama o njemu. Prvi članovi, iako je svaki bio izrazit pojedinac i ličnost 
za sebe, nosili su na sebi neke Franjine crte: štovanje Krista u njegovom 
ljudskom liku, jednostavnost, veselost i bezbrižnost, te istinske kršćanske 
kreposti poniznosti, dobrote i ljubavi, uz herojsko odricanje, ukratko: 
svetost manjeg ili većeg stupnja. Red je bio izrazito demokratičan: nije 
se gledalo kakvog je tko podrijetla i koliko mu je obrazovanje, nego 


Nije se prevario! Računaju da je njegovih sljedbenika, kad je g. 1226. umro, bilo oko 
200.000! 


15 


spremnost - živjeti prema evanđelju. I ustrojstvo Reda bilo je dotad 
nečuveno ravnopravno: bez viših i nižih, nego svi između sebe braća. I 
taj bratski odnos privlačio je ljude, jer je ublažavao strogost pokore i 
teškoću neimaštine. 


5. Razvoj Reda i podjele 
Ali, velik broj članova donio je sa sobom i opasnosti i teškoće. 


Franjo je svojom ljubavlju i svojom svetošću bio orao, koji se za- 
nosnim uzletom dizao sve više i više. Na njemu kao da se teret tijela, 
privlačenje k zemlji, nisu opažali. Kod drugih se, posebno onih koji nisu 
osobno poznavali Franju, ljudska slabost prije ili kasnije pokazala: po- 
kušali su letjeti, ali nije išlo, bili su previše teški pa ih je zemlja privlačila. 
Tako je došlo do toga da je bilo članova koji su nosili vanjsku oznaku 
franjevca ali su vrlo malo sličili sv. Franji. 


To se pokazalo uvijek iznova u razvoju Reda. 


Bilo je revne braće, koja su htjela vjerno slijediti Franju, vršiti 
njegovo Pravilo bez olakšica i bez tumačenja koja bi ga obezvrijedila pa 
su se smatrali obvezanima vršiti i njegovu Oporuku. Neki su u tom i 
pretjerali pa su nazvani "duhovnjacima". Drugi su smatrali da je Pravilo, 
takvo kakvo je, običnim ljudima nemoguće provoditi u život". 


Te napetosti i sukobi u Redu produžili su se i kasnije, u 14, 15. i 
16. stoljeću, jer su neki naginjali ublažavanju strogosti i bili za Život u 
velikim samostanima s određenim posjedima a drugi za vjerno Op- 
služivanje Pravila, bez trikova raznih tumačitelja i bez olakšavanja. Ovi 
su prozvani opslužiteljima (opservantima) a oni prvi konventualcima (sa- 
mostancima). Veliki zastupnici "opslužiteljstva" bili su sveci Bernardin 
Sijenski, Ivan Kapistran, Jakov Markijski i Albert iz Sarteana: oni su 
htjeli bliskost Franjinu idealu ali nisu nikako željeli raskid i cijepanje 
Reda. Da bi život za jedne i za druge bio nekako moguć, opservanti su 


% Posebnu teškoću predstavljalo je obrazovanje. Prema Franjinu primjeru slabo bi tko 


mogao gajiti studij a on je ipak bitno potreban ako se braća misle posvetiti propovi- 
jedanju. Tako su od papa tražili tumačenja Pravila, olakšice i povlastice, pa su im ih 
pape i davali. Već je u 13. stoljeću prijetila opasnost da se Red naprosto rascijepi i 
nestane. U to je vrijeme riješio teškoće braće sv. Bonaventura i razborito pokazao da 
se može spojiti i opsluživanje Pravila i studij; on je izdao "ustanove" (konstitucije), 
koje su bez pretjerane strogosti ali i bez popustljivosti omogućavale biti sljedbenikom 
asiškog sveca. 

dobili svoje odijeljene samostane i posebne poglavare a samo im je opći 
poglavar (generalni ministar) bio zajednički s konventualcima. Takvo 
stanje, očito, nije moglo dugo potrajati pa je papa Leon X. g. 1517. pot- 
puno odijelio opservante od konventualaca. 


No i kod opservanata znao je zanos popustiti pa su se onda po- 
novo pojavljivale nove struje, tako npr. u Italiji koncem 15. i u 16. st. 
reformirani, koji su zaveli silnu strogost, ali su ipak općom upravom ostali 
vezani s opservantima. U Španjolskoj su se pojavili vrlo strogi bosonogi 
franjevci sv. Petra Alkantarskog, u Francuskoj rekolekti i drugdje drugi. 
Poseban red nastao je od opservanata i konventualaca u 16. st.; bili su 
nazvani kapucinima i nastavili su vrlo uspješno djelovati sve do danas. 
U ovom prikazu ispuštamo manje važne pojave. 


Papa Leon XIII. ponovo je objedinio g. 1897. iscjepkani franje- 
vački prvi red i priznao kao zasebne skupine samo tri: opservante, kon- 
ventualce i kapucine. 


6. Djelovanje Franjevačkog reda 


Unatoč ovim unutarnjim borbama, koje su se uglavnom vodile oko 
opsluživanja siromaštva, djelovanje Reda bilo je i snažno i vrlo korisno. 
Naravno, ovdje iznosimo samo najbitnije stvari. 


a) To su najprije unutarnje misije: obraćanje kršćanskog puka, 
koji je nerijetko zanemario svoj vjerski život i odao se manama: mržnji, 
oholosti, svađama, a vodeći krugovi nepravdi i raskalašenom životu. U 
svakom stoljeću (a osobito u 15.) nastupali su apostolski nadahnuti fra- 
njevci i vraćali ljude kršćanstvu. Napomenimo barem neke: velikog sv. 
Antu Padovanskog iz XIII. st., milog i duhovitog sv. Bernardina Sijen- 
skog, sv. Ivana Kapistrana i sv. Jakova Markijskog iz XV. st. između 
stotina i tisuća drugih. To su bili ljudi koji su vraćali svijet Bogu a brinuli 
se i za mir i dostojanstvo čovjeka, ne samo u moralnom nego i u mate- 
rijalnom pogledu: oni su otvorili prve kreditne kuće (montes pietatis) da 
zaštite ljude od lihvara! 


b) Tu su zatim sjajne franjevačke izvanjske misije. Ovdje možemo 
spomenuti samo najvažnije: Kinu i daleki Istok, kamo su franjevci prodrli 
već u 13. st.; među njima se ističe osobito Ivan iz Montekorvina, koji je 

i misu već tada govorio na kineskom i sam pripremao domaće misionare 
da nastave njegov rad, i mnogi drugi za njim. Uz Kinu, zašli su i u Japan, 
na Filipine, Indiju, Perziju, Mongoliju, Afriku. 


Blistavo poglavlje franjevačkog djelovanja predstavljaju i američke 
misije, koje su oni neumorno i trajno držali. SPominjem samo Srednju 
Ameriku a osobito Meksiko, zatim Čile, Perd, Ekvador, Argentinu, Bo- 
liviju, Brazil i napokon Sjevernu Ameriku, gdje se najviše ističe Kalifor- 
nija. Tu 1 danas imena gradova svjedoče da su ih osnovali franjevci: San 
Francisco, Santa Clara, San Bernardino, Sacramento, Santa Fe, San An- 
tonio, Los Angeles... Njihovo je značenje tamo ne samo vjersko (jer su 
učinili kršćanskima te krajeve), nego i humano, jer su pružali urođenici- 
ma 1 kulturu i štitili ih pred bezdušnim djelovanjem konkviskadorske voj- 
ske a kasnije od sebičnih činovnika, osnivali uzorne upravne jedinice (re- 
ducciones). Kalifornija je svoju zahvalnost tim ljudima izrazila tako što 
je u dvoranu kipova na Kapitolu u Washingtonu stavila fra Junipera Serra 
među ostale američke junake i zaslužne muževe. Oni su upoznali zapadni 
svijet po prvi put s mnogim otkrićima, o kojima bijelci nisu ništa znali 
(npr. o Niagari - fra Louis Hennepin), isto onako kao što su franjevački 
misionari prije Marka Pola upoznali Evropu s Kinom. 


Izvanredne zasluge stekli su franjevci za kršćanske svetinje u Sve- 
toj zemlji. Svojim fermanom egipatski kalif Bibais II. dopustio je g. 1309. 
"redovnicima od konopca", i to samo njima, da borave kod Sv. groba u 
Jeruzalemu i u Betlehemu. Robert Anjou i žena mu Sancia Napuljska 
kupili su g. 1333. za golemu svotu Sv. grob i Blagovalište, dali ih u pravni 
posjed franjevcima i obećali da će u Jeruzalemu i Betlehemu uzdržavati 
dvanaest redovnika. Unatoč tim pravnim odredbama franjevci su ovdje, 
i u 14. st. i kasnije, morali trpjeti brojna nasilja, otimanja, iznuđivanja, 
progonstva i ubijanja, ali su se održali sve do našeg vremena. 


c) Iako je sam Franjo bio neobrazovan, i premda prvotni smjer u 
Redu nije pogodovao studiju, još za života sv. Franje a pogotovo kasnije, 
tijekom 13. i 14. stoljeća, zablistali su franjevci i na području školstva i 
stekli, zajedno s dominikancima, najveći ugled na sveučilištima - Parizu, 
Oxfordu, Kolnu i na mnogim drugim školskim središtima. Dovoljno je 
spomenuti četiri blistava predstavnika: sv. Bonaventuru, Rogera Bacona, 
Ivana Duns Scota i Rajmunda Lulskog, da se vidi kako su osvojili same 
vrhunce u filozofiji, teologiji i znanostima svoga doba. Oni su se nadah- 
njivali onim što je za Franju i njegov Red značajno: ulogom Kristovom 
u svijetu, postavljajući ga u samo žarište svijeta, i naglašavali su prven- 

stveno mjesto ljubavi i volje u čovjekovom životu, u životu svake osobe 
pa i u životu Božjem. Bili su prožeti ljubavlju i prema stvorenim stvarima. 
Sv. Bono je bio, po svom mističnom Zanosu za Krista, kao neki novi sv. 
Franjo, ali je u sebi nosio ono čega sv. Franjo nije imao: duboko obra- 
zovanje i sposobnost organizatora. Ivan Duns Scot najdublji je mislilac 
među srednjovjekovnim filozofima i teolozima; da nije suviše kratko živio 
(samo 43 godine), vjerojatno bi ostvario i veliku sintezu srednjovjekovne 
misli. Roger Bacon je sjajni preteča kasnijeg znanstvenog shvaćanja i 
osvajanja svijeta, neke vrste Leonardo svog vremena. A Rajmund Lulski 
je mislilac koji je strastveno zanesen naumom da sve privede Bogu i 
Kristu, pri čemu je ujedinjavao mišljenje i djelovanje. 


Najvažnije upravno nazivlje u Franjevačkom redu 


Redom upravlja generalni (opći) ministar ili general 
sa svojim vijećem "generalnim = definitorijem "; definitor 
je, prema tome, "vijećnik". Ministar ovdje znači "sluga" 


Red se grana u pokrajine ili provtacije; pojedinu pro- 
vinciju sačinjava više samostana. Na čelu provincije stoji 
provincijalni ministar ili provincijal sa svojim vijećem ili 
provincijalnim = definitorijem; ono se redovno sastojalo 
od šest članova: provincijala, kustosa (koji se u najno- 
vije vrijeme zove provincijalni vikar) { četvorice dđefinito- 
ra. 


Vikarija je ime za područje slično provinciji, nastalo 
u ono vrijeme kad nisu htjeli povećavati broj provincija, 
više od 34, a to je bilo u drugoj polovici 13. stoljeća; 
otada su kroz 150 godina nove pokrajine nazivali "vika- ' 
rnjama", pa {i Bosansku. 


Kustodija je manje područje od nekoliko samostana 
u sklopu neke veće provincije ili vikarije, ustanovljeno 
radi lakšeg upravljanja; na čelu kustođije stoji kustos 
(čuvar). . 


Samostan je mjesna redovnička zajednica pa onda i 
kuća u kojoj ona boravi. Ranije je morala imati barem 
šestoricu redovnika. Njom upravlja gvardijan (doslovno: 
stražar) uz pomoć svoga zamjenika (ili vikara. 

a) 1. 


Serafski red. Zbog njegove vruće ljubavi prema Bogu, 
sv. Franju su nazvali serafskim 1li serafinskim svecem. 
Prema tome "serafski red" isto je što { franjevački, Fra- 
njin, red. 


Izvori i literatura 


Spisi svetoga Franje, Sarajevo 1974. 
Spisi sv. oca Franje i sv. majke Klare, Split 1988. 
Die Schriften des hl. Franziskus von Assisi, Werl/Westf. 1963. 


b) Od brojnih životopisa sv. Franje (broj kojih vjerojatno premašuje tisuću) 

c) 

Drugi dio: FRANJEVCI U BOSNI 


Sve što katolička vjera 
ima u Bosni, iza Boga, 
plod je franjevačkog tru- 
da i znoja. 


Papa Leon XIII. 14. ožujka 1883. 


II. poglavlje: DJELOVANJE FRANJEVACA U 
BOSNI ZA VRIJEME NARODNIH 


VLADARA 


ranjevci djeluju u Bosni sedam stoljeća. Da se nji- 
hov rad u tom dugom vremenskom rasponu pre- 
gledno prikaže, potrebno je razdijeliti to razdoblje 
u više dijelova: 1) djelovanje za vrijeme narodnih 
vladara (1291-1463); 2) život i djelovanje pod tur- 
skom upravom (1463-1878); 3) djelovanje nakon 
oslobođenja od Turaka tj. za vrijeme austrougarske 
okupacije, a zatim u staroj i novoj Jugoslaviji (od 
1878. do našeg vremena). 


oC} 
ZR E a 
4 Drugo razdoblje odveć je veliko pa će biti potrebno podijeliti ga 
u pet podrazdoblja: 1) vrijeme učvršćivanja turske vlasti u Bosni (1463- 
1514); 2) vrijeme širenja turske vlasti (a s tim, uporedo, i Bosanske pro- 
vincije) na zapad i na sjever (1514-1683); 3) vrijeme povlačenja Turaka 
(a time i Bosanske provincije) u granice političke Bosne i Hercegovine 
(1683-1757); 4) vrijeme opadanja turske vlasti - najprije do smrti biskupa 
Miletića (1757-1831) i onda, 5) preostali period do austrijske okupacije 
(1831-1878). — Moramo također razdvojiti period stare i nove Jugosla- 
vije, jer se one između sebe oštro razlikuju pa tako to vrijeme dijelimo 
na međuratni i ratni period (1918-1945) i na poslijeratni period (1945. 
pa dalje). 


1. Stanje Bosne do dolaska prvih franjevaca 

Kad danas kažemo Bosna (= Bosna i Hercegovina), mislimo na 
područje koje ima jasne granice, ustaljene već u zadnjem stoljeću turske 
vladavine i za vrijeme austrougarske okupacije. U srednjem vijeku to nije 
bilo tako: Bosna je u 12. st. obuhvaćala samo središnji dio ovog područja 

i imala za granicu na jugu Ivan-planinu, na zapadu rijeku Sanu, na istoku 
Drinu, na sjeveru obronke bosanskih planina. Posavina od Ukrine do 
Une, Pounje 1 zapadna Bosna bili su dijelovi Hrvatske i Dalmacije, a 
Hercegovina je pripadala dijelom hrvatskom (zapadna i srednja), dijelom 
srpskom kraljevstvu (istočni dio). S vremenom će vladari ove male bo- 
sanske jezgre u 13-15. st. pripojiti sjeverne dijelove sve do Save, zapadne 
krajeve i Hum (=Hercegovina), a turska će okupacija tome dodati i 
brvatske krajeve na sjeverozapadu. Kad govorimo o Bosni, moramo 
držati na umu na što se misli kad se kaže "Bosna": da li na prvotnu jezgru 
ili na kasnija proširenja. 


Povijest te prvobitne Bosne od seobe naroda u 7. st. pa do polovice 
12. st. prekrivena je gustom tamom. Zna se da su u to vrijeme njome, 
jedni za drugim, vladali kao vrhovni gospodari bizantski, bugarski, hrvat- 
ski i srpski vladari. U to vrijeme doseljeno slavensko stanovništvo bilo je 
pokršteno (od 7. do 9. st.) i to iz Splita, pa se tako u 11. st. prvi put i 
spominje bosanska biskupija kao podložna najprije splitskoj a kasnije 
barskoj, i napokon dubrovačkoj nadbiskupiji. Služba se Božja obavljala 
slavenskim jezikom. 


Razni izvori spominju da u Bosni koncem 12. st. postoji krivov- 
jerje. Tako npr. knez Vukan iz Zete piše papi Inocentu III. da u Bosni 
sve vrvi od krivovjeraca pa da se i sama vladarska kuća (bana Kulina) 
njima pridružila. To je dalo povoda papi da zatraži od mađarskog kralja 
da nastupi protiv njih. Ujedno je papa poslao svog izaslanika (legata) 
Ivana de Casamare da izvidi stvar. On je postigao g. 1203. da su se "bo- 
sanski krstjani" (to je bilo ime kojim su se ovi optuženi za krivovjerje 
sami nazivali) odrekli hereze. 


Ne znamo koliko je to odreknuće bilo iskreno. U 13. st., u drugoj 
njegovoj četvrtini, ponovo dolazi do žestokih nastupa i pape i ugarskih 
kraljeva protiv bosanskih krivovjeraca. Papa je tada svrgnuo domaćeg 
biskupa (čiji je rođeni brat bio poglavar krivovjeraca), izdvojio bosansku 
biskupiju ispod vlasti dubrovačkog nadbiskupa i podredio je neposredno 
Rimu a od g. 1247. nadbiskupu u Kaloči (u Mađarskoj). Za novog bi- 
skupa postavio je Ivana Wildeshausena, zvanog Nijemac, člana mađarske 
dominikanske provincije i imenovao dominikance da istražuju krivovjerje 
u Bosni; u to su vrijeme Mađari vodili i križarsku vojnu protiv bosanskih 
krivovjeraca (1225-27. i 1234-39.). 

Bosna za bana Stjepana II. Kotromanića 


Uspjeha, međutim, nije bilo. Katolička crkva je toliko oslabila da 
su katolički biskupi morali prenijeti, polovicom 13. stoljeća, svoje sjedište 
iz Bosne u Đakovo; krivovjerje se učvrstilo osobito među velikašima. Do- 
minikanci, budući da su i sami bili povezani s Mađarima, koji su ratovali 
s Bosnom, nisu našli odaziva u narodu. Dodajmo još provalu Tatara g. 
1241-1242, koja je uništila plodove dominikanskog rada, pa će nam slika 
Bosne u 2. polovici 13. st. biti jasnija. 


2. Dolazak prvih franjevaca u Bosnu 


U vezi s ovim bosanskim krivovjerjem a također i s pravoslavljem 
na istočnoj granici Bosne (i u Mačvi) stoji početak franjevačkog djelo- 
vanja u Bosni. 


Znatno ranije nego u Bosnu, franjevci su došli u Dalmaciju. Zna 
se da je sv. Franju g. 1212, kad je on krenuo na Istok, vjetar bacio na 
sjever pa se lađa morala zaustaviti u nekom mjestu jadranske obale. Bu- 
dući da odatle nije bilo lađe kojom bi krenuo na Istok, Franjo se morao 
vratiti u Italiju. Tada nije zasnovana neka franjevačka zajednica na našoj 
obali; to se dogodilo tridesetih godina 13. st., kad je osnovana tzv. Sla- 
vonska (u značenju: Hrvatska) provincija, koja je imala sjedište u Splitu, 
a i druge samostane duž jadranske obale, npr. u Dubrovniku, Trogiru, 
Zadru, Puli. 


Polovinom stoljeća (1248) kaločki nadbiskup Benedikt spremao je 
križarsku vojnu protiv bosanskog bana Ninoslava. Ninoslav je javio o to- 
me papi i rekao mu da je to nepravda prema njemu jer je on pravi 
katolik. Nato je papa poslao svoje izaslanike - senjskog biskupa Filipa i 
franjevačkog provincijala iz Splita - da razvide kako stoje stvari s Nino- 
slavom. Što su oni rekli papi, ne znamo, ali je vjerojatno da su ga izvijestili 
povoljno za Ninoslava jer Benedikt i nije poveo vojne na Bosnu. Tako 
je tada nakratko došao prvi franjevac u Bosnu. 


Razlog za drugi dolazak dale su prilike u sjeveroistočnoj Bosni i 
Mačvi. Srpski kralj Stevan Dragutin slomio je nogu pa se onda zahvalio 
na kraljevstvu u korist mlađeg brata Uroša II. Milutina (1282-1321). Kako 
je Dragutin bio zet ugarskog kralja Ladislava Kumanca, ovaj ga je pozvao 
k sebi i dao mu na upravu vojvodstvo Mačve i Bosne. Papa Nikola IV, 
koji je ranije bio provincijalom u spomenutoj Slavonskoj (Hrvatskoj) pro- 
vinciji i dobro poznavao prilike na Balkanu, poslao je Urošu i Dragutinu 

poslanstvo: dvojicu učenih franjevaca. Zadatak im je bio da privedu 
braću u jedinstvo s Katoličkom crkvom. Kod Dragutina, koji je bio ože- : 
njen katolikinjom i čija je i majka bila katolikinja, poslanstvo je u svom 
zadarku uspjelo: on je postao katolik, a papa ga g. 1291. prihvatio u 
zaštitu sv. Petra. Dragutin je tada poduzeo da iskorijeni krivovjerstvo na 
svom području; javio je papi da u Bosni ima mnogo krivovjeraca i Za- 
tražio od njega nekoliko sposobnih svećenika, vještih domaćem jeziku, 
da obraćaju spomenute ljude. Papa je rado odgovorio kralju a istog dana 
naredio provincijalu Slavonske (= Hrvatske) provincije da u Bosnu 
pošalje dva franjevca uzorna života i dobro upućena u bogoslovlje i vješta 
u narodnom jeziku da trajno rade u tim krajevima kao "istražitelji kri- 
vovjerja.. Njihov je uspjeh u obraćanju krivovjeraca, po svjedočanstvu 
srednjovjekovnog srpskog pisca arhiepiskopa Danila, bio znatan. Drugi 
su nastavili taj rad iako je on, zbog političkih nemira, kojih petnaestak 
godina bio zastao. Oko g. 1324. i dalje susreću se u Bosni ponovo fra- 
njevci, na čelu s fra Fabijanom iz Motovuna (Istra) i rade na suzbijanju 
krivovjerja. 


Pismo pape Nikole IV. kralju Urošu i Stjepanu Dragutinu g. 


.-- Vostalom budući da zbog nesposobnosti ljudske 
naravi, ne možemo u Isto vrijeme osobno biti na raznim 
mjestima, a ne bismo htjeli svojom odsutnošću zanema- 
nt one kod kojih nismo prisutni, šaljemo im brižne { 
razborite muževe mjesto nas. Preko njih ispunjavamo 
dužnost svoje apostolske službe. Stoga smo smatrali da 
treba da ti pošaljemo iz Reda Manje braće ljude dođuše 
siromašne u ovom svijetu, no vjerom bogate, potpunije 
poučene u Gospodnjem zakonu. To su naši dragi sinovi 
braća Mann {i Ciprijan, koji ti nose ovo pismo, da ti i 
tvoj narod spasonosnim poučavanjem ove braće punije 
upoznate Božjeg sina Isusa Krista, njegovu slavnu Majku 
1 propise kršćanske vjere... 


isp. Annales Minorum sv. V, Rim 31931, str. 193-4 (odnosno 
prema starijem izdanju 174-175). 


Zadovoljan tim uspjesima, papa je g. 1327. zabranio dominikan- 
cima da se miješaju u poslove ove franjevačke misije u Bosni pa i okolnim 
pokrajinama. Ovima to nije bilo pravo, pa je onda papa pozvao franje- 

vačke i dominikanske predstavnike k sebi sa svim ispravama - da donese 
konačnu presudu. Ni tu nam nije poznato kako je ona glasila, ali se iz 
daljnjeg razvoja vidi da je ona bila u prilog franjevcima. 


3. Bosanski krstjani 


Ako se ipitamo, kakvo je bilo to krivovjerje "bosanskih krstjana", 
odgovor nije lak. Bilo je ranije povjesničara, koji su smatrali da se i nije 
radilo o krivovjercima, nego o posebnoj crkvenoj kršćanskoj organizaciji, 
koja je, daleko od drugih, bila osebujna i zapuštena pa se samo naizgled 
udaljila od pravovjerja. Danas je takvo shvaćanje teško prihvatiti. Tzv. 
"krstjani", kako izgleda, i nisu zapravo bili kršćani, jer nisu priznavali 
krštenje vodom. Mjesto toga imali su tzv. "utjehu" (consolamentum): po- 
lagali su ruke na glavu a knjigu evanđelja na prsa, ali i to su primali 
samo "savršeni". Vidljivi svijet po njima potječe od đavla a Isus nije bio 
stvarno nego samo prividno čovjek, pa prema tome treba odbaciti i nje- 
govo rođenje, muku, smrt i uskrsnuće, jer su bili prividni. Odbacuju naj- 
veći dio Starog zavjeta, crkvene zgrade, slike, moći, milostinju i sakra- 
mente i sve molitve osim očenaša. To je samo nekoliko posebnosti ovih 
čudnih krivovjeraca. Ono čemu su se ljudi divili, bilo je da su tzv. 
"savršeni" članovi ove sekte živjeli strogo, ne jedući meso, sir, mlijeko, 
jaja, uzdržavajući se od spolnih čina. Iako nije sigurno jesu li uvijek i 
posvuda bosanski krstjani prihvaćali sve ove, inače patarenske i manihej- 
ske nauke, dovoljno je ako su prihvatili makar nešto od toga, da ih mo- 
ramo smatrati krivovjercima, bolje reći: nekršćanima, nevjernicima. Na- 
glasimo ipak da se stručnjaci s obzirom na bosanske krstjane i danas još 
razilaze. 


4. Osnivanje Bosanske vikarije 


Obraćenje bosanskih krstjana bila je trajna briga papa. Budući da 
misija dominikanaca nije uspjela, poslao je papa g. 1339. vrhovnog po- 
glavara franjevaca, fra Geralda Odonis (Eudes ili Ot), do kralja Karla 
Roberta a ovaj opet do bosanskog bana Stjepana Kotromanića, da se 
dogovore o načinu - kako suzbijati krivovjerje. Ni fra Gerald a ni ban 
Stjepan nisu bili voljni istrebljivati krivovjerje i krivovjerce silom, nego 
da se obrate na miran način, propovijedanjem. Da bi se to ostvarilo, 
potrebno je bilo osnovati zasebnu franjevačku zajednicu u samom tome 

SAMOSTANI BOSANSKE VIKARIJE 
(1340- 1517) 

području, sa sjedištem u Bosni. Budući da se tada u Redu nisu osnivale 
provincije, nego samo vikarije (koje su po rangu nešto niže od provincija) 
osnovana je g. 1340. Bosanska vikarija, koja je bila neposredno po- 
dređena vrhovnom franjevačkom poglavaru. Fra Gerald je odmah ostavio 
dio svojih pratilaca u Bosni i poslavio im na čelo fra Peregrina Saksonca. 
U Bosni je već bilo rudara-Sasa, pa će im njihov zemljak biti duhovna 
pomoć a oni njemu znatna potpora. Kasnije će se poglavari Reda i pape 
brinuti da se iz raznih provincija, iz susjedne Dalmacije, iz Italije, Nje- 
mačke, Engleske, Ugarske, Španjolske, Poljske i dr. šalju u Bosnu fra- 
njevački misionari, koji će biti članovi ove vikarije; npr. Grgur XI. je g. 
1372. odobrio da vikar primi šezdeset franjevaca, koji će dragovoljno 
raditi u bosanskoj misiji; ipak do g. 1380. došlo ih je samo dvadeset; g. 
1378. odobreno je još 30 misionara. Iako ne raspolažemo podacima ko- 
liko je bilo franjevaca u Bosni, možemo ipak reći da ih nije bilo malo. 
Još za fra Peregrinove uprave (do g. 1349.) Vikarija je imala dvije ku- 
stodije ( = jedinice na koje se dijeli vikarija ili provincija) i dvanaest sa- 
mostana; 40 godina kasnije vikarija ima sedam kustodija i 35 samostana; 
u zadnjim desetljećima bosanske države broj samostana u samoj Bosni 
premašio je trideset. Osim toga, Bosanska vikarija je tih stotinjak godina 
postojanja proširila djelovanje i na susjedne krajeve Slavoniju, Srbiju, dio 
Hrvatske i Dalmaciju, pa čak i na J. Ugarsku i Vlašku. 


5. Ciljevi i oblici franjevačkog djelovanja u Bosni 


Franjevci Bosanske vikarije imali su kao prvotni cilj: obratiti bo- 
sanske krstjane na katoličku vjeru. Kasnije, sa širenjem na istok, u Srbiji 
i u istočnom rubu Hercegovine, susreli su se također sa sljedbenicima 
istočne Crkve, koji su živjeli u nejedinstvu, raskolu, sa zapadnom Crkvom 
pa je trebalo tako i njih pridobivati za jedinstvo. Obraćene krstjane i 
pridobivene članove istočne Crkve trebalo je u duhovnom, vjerskom, po- 
gledu posluživati. To je bila služba dušobrižnika, koju su u nedostatku 
svjetovnog klera obavljali franjevci. Ta tri velika izvanjska zadatka ležala 
su pred braćom Bosanske vikarije kroz čitavo ovo razdoblje do pada 
Bosne pod Turke. 


Da bi te zadatke mogli uspješno obaviti, trebalo je najprije biti 
razumljiv ljudima: govoriti njihovim jezikom. To je bilo osnovno pravilo 
kojega su se ovi misionari držali. Franjevci iz obližnjih krajeva znali su 
taj jezik a stranci su ga marljivo učili i svladavali. — Na drugom mjestu, 

propovijed je trebalo potkrijepiti životom, ne zaostajući za strogim Živo- 
tom "savršenih" krstjana. Trebalo je da tamo djeluju uzorni redovnici pa 
su vikari tražili iz inozemstva stvarno izabrane a mogli su poslati natrag 
one od stranaca koji nisu odgovarali zadatku, a tako i domaće, u bilo 
koju drugu provinciju. U ovoj stvari prvobitno franjevačko siromaštvo 
dobro je koristilo misiji; bosonogi fratri, koji nisu primali novac, koji su 
živjeli čistim životom, povezani ljubavlju i veseljem između sebe, koji nisu 
išli za čašću i priznanjem, osvajali su više time nego svojim riječima. 


Sreća je bila što je Bosanska vikarija na svom čelu kroz dugo vre- 
mena imala izuzetno dobre, svete ljude. Prvi od njih bio je Peregrin, koji 
je, prema svjedočanstvu bana Stjepana, radio "vjerno, revno i ustrajno" 
za vjeru. Pametno se brinuo da neke novoobraćene pošalje u druge sa- 
mostane da se upoznaju s latinskim jezikom i bogoslovnim znanjem. Za 
svoje je suradnike izradio da se mogu, u slučaju bolesti, starosti i pre- 
morenosti, vratiti natrag u inozemni samostan i da ih tamo mjesni po- 
glavari moraju ljubazno primiti. Bio je najutjecajniji savjetnik bana; to 
su strani političari znali pa su nastojali pridobiti njegovu naklonost. Rad 
mu je bio tako poznat i cijenjen i izvan Bosne da je bio predložen za 
splitskog nadbiskupa. Ban je uspio da ga zadrži uza se time što je pre- 
dložio da ga umjesto toga imenuju bosanskim biskupom (1449). Jednako 
ga cijeni i ban (kasnije kralj) Tvrtko I. i zove ga svojim duhovnim ocem. 
Nakon smrti proglašen je u Franjevačkom redu blaženim. 


Vrlo je plodno bilo i djelovanje šestog po redu poglavara Bosan- 
ske vikarije fra Bartola Alvernskog. Upravljao je vikarijom, uz neznatne 
prekide, oko četrdeset godina: od 1366. do 1375. te od 1378. do 1408. I 
o njemu svjedoče izvori da je bio strog opslužitelj franjevačkog pravila; 
takvim se pokazao i dok je bio u Sv. zemlji, gdje je sastavio Statute za 
braću. Živio je u vrijeme Zapadnog raskola (1378-1417), kad se pojavilo 
istovremeno više papa pa su se kršćanske zemlje sasvim dobronamjerno 
opredjeljivale jedne za jednog, druge za drugog papu. Zbog toga su se 
i neki bosanski misionari — stojeći uz odluku svoje matične zemlje — 
vratili u svoje domovine. Da tom prilikom Bosna nije izgubila i još veći 
broj svojih i te kako potrebnih ljudi, zasluga je ovoga uglednog vikara. 
On je ujedno nastojao odgojiti domaće svećenike i redovnike. Brinuo se 
također za oporavak bolesnih i premorenih članova Vikarije pa je u tu 
svrhu uredio samostan sv. Katarine u Galatini (u Apuliji, u južnoj Italiji) 
kao mjesto oporavka i mjesto okupljanja i priprave novih misionara iz 
evropskih zemalja. Uz taj samostan priključeni su bili kasnije neki drugi 

iz IMalije pa je tako koncem 14. stoljeća nastala od njih osma kustodija 
Bosanske vikarije. U samoj Bosni dobio je dozvolu od pape (1372) da 
podigne još devet samostana. Proširio je njezino djelovanje i na sjever 
sve do Crnog mora pa je tako za vrijeme njegove uprave Vikarija veoma 
porasla. 


Iz bule pape Bonifacija IX. Ex iniuncta Nobis, g. 1402. 


Brižnim i trajnim propovijedima braće spomenutog re- 
da, koji se nalaze u toj (Bosanskoj) vikariji a koja po- 
stoji među nevjernicima { zabludjelima od katoličke vjere, 
zna se da je bilo uz pomoć Božje milosti jednodušno 
obraćeno pet stotina tisuća ljudi nevjernika ili oko toga 
broja (guingenta millia... vel circiter) na ispravno, istini- 
to, katoličko pravovjerje. Brinuti se za te obraćenike i 
očuvati ih u katoličkoj vjeri dužni su jedino poglavar koji 
već u koje vrijeme bude { braća navedene vikarije. 


Starine J. A., knj. 39, str. 181. 


UZ ovu dvojicu postoji još dosta poznatih (npr. sv. Nikola Tavelić 
i njegov sudrug Deodat iz Rutičinija, sv. Jakov Markijski) i još daleko 
više nepoznatih svetih djelatnika, tako da se može reći da su u bosanskoj 
misiji bile uposlene ponajbolje sile Reda. Stoga nas ne treba mnogo čuditi 
kad je Bartol Alvernski javio papi g. 1402. da su franjevci dotada obratili 
500.000 bosanskih krstjana. To je bio zamjeran uspjeh: neki krajevi (npr. 
sjeveroistočni dio Bosne) bili su u 15. st. sasvim čisti od tih krivovjeraca. 
Tako su nenaoružani fratri uspjeli tamo gdje nisu uspjele križarske vojne. 


Unatoč ovim golemim uspjesima jedan dio krivovjeraca ostao je 
uporno pri svome. Iz političkih razloga - da stvori jedinstvo u svojoj 
državi - kralj Stjepan Tomaš stavio je g. 1459, pripadnike bosanske crkve 
pred nemio izbor: ili se krstiti, ili - bez imetka - otići iz njegove zemlje. 
Tada ih se oko 2.000 pokrstilo a oko 40.000 napustilo zemlju i otišlo u 
Hercegovinu — Sljepanu Kosači, koji ih je zaštićivao. Očigledno je da 
se kralj ne bi odlučio na tako silovitu mjeru, da Bosanska crkva nije već 
bila sasvim oslabila i iznutra, s obzirom na uvjerenje svojih članova, i 
izvana, s obzirom na broj pristalica. ' 


I Uz obraćanje na kršćanstvo valja spomenuti i značajnu diplomat- 
sku djelatnost nekih bosanskih franjevaca na banskom i kraljevskom dvo- 
ru, Već je rečeno da je fra Peregrin bio takav izuzetno ugledni savjetnik, 

a takvi su bili i mnogi kasniji vikari, osobito fra Bartol i neki drugi na 
dvoru velikaša. Brinuli su se i za škole. Tako je bosanski vikar fra Filip 
Dubrovčanin nastojao u dubrovačkom samostanu organizirati vlastite više 
škole za svoju vikariju. Za njegove uprave (1457-63) dozvolio je Pio II. 
da Petar iz Mila (Visoko) može otići sa još četiri druga na bilo koje 


sveučilište na Zapadu da se pripreme za službu profesora filozofije i 
teologije. 


Nije bila manja ni graditeljska djelatnost ovih franjevaca u to vri- 
jeme. Poznato je nekoliko crkava na bosanskom području iz ovoga raz- 
doblja; od njih devet, šest je otkriveno tek iza II. svjetskog rata; bilo ih 
je daleko više — prema P. Anđeliću više desetaka — samo što zasad još 
nisu otkrivene. 


6. Poteškoće 


Naravno, nije sve išlo glatko. 


Kod obraćanja "bosanskih krstjana" osobitu je teškoću predstavlja- 
lo pitanje braka. Oni su navikli da mogu otpustiti ženu kad im se to učini 
zgodnim pa im je bilo teško prihvatiti nerazrješivost katoličke ženidbe. 
Negdje su fanatici znali nastupiti krvavo protiv vjerovjesnika, npr. kad 
su ubili petoricu braće u Vidinu g. 1369, (gdje je stradao fra Grgo Tro- 
giranin) ili kasnije — kad već nije bilo zaštite bosanskih kraljeva — g. 
1464. u Visokom. 


Teškoću je predstavljalo i uzdržavanje. S početka se o tome ban 
Stjepan dogovorio s fra Peregrinom pa je i sam pomagao izgradnjom 
kuća, a nadzor nad prihodima bio je povjerio fra Peregrinu i Dominiku 
Trogiraninu, benediktincu u Zadru. Stoljeće kasnije odredio je Stjepan 
Tomaš, g. 1452, obvezatna davanja od strane svojih podložnika za 
izdržavanje misije, ali su se franjevci izjasnili protiv toga, jer je to protivno 
duhu njihova Reda, nego su ostali samo na dobrovoljnim darovima, kako 
se to vidi iz dopisa generalnog vikara fra Marka iz Bolonje upravljenog 
26. 1. 1453, bosanskom kralju. Tokom 15. stoljeća franjevci su u Jajcu 
Primili neke male posjede i obrađivali ih, ali je to izazvalo veliku osudu 
sv. Jakova Markijskog. Teške prilike prisilit će ih kasnije da to postane 
opća praksa. 

Stjepan Tvrtko II sv. Jakovu Markijskom g. 1435. 
Poštovani oče u Kristu, predragi naš prijatelju! 


Ono što ste ranije tražili { zahtijevali, poslali smo 
Vam u našem pismu: da možete, kao što su to i inače 
činili { drugi Vaši predšasnici, propovijeđati Božju vjeru, 
slobodno { bez opasnosti dolazeći u dijelove našeg kra- 
ljevstva. Mi hoćemo i nastojat ćemo, koliko nam buđe 
moguće, držati Vas u časti, primati Vas { postupati s 
Vama kao s prijateljem. 


Ali gle, vrlo nas se neugodno dojmilo kad smo čuli 
da hoćete istjerati neke ređovnike s posjeda i imanja gra- 
da Jajca. Molimo Vas, dakle, predragi, da toga ne činite; 
Božja vjera i riječ propovijeđa se blago i ponizno. Ako 
tako postupite, povrijedit ćete čast našeg predstavnika 
(Gracomi?) { našu... 


Dato u našoj utvrdi Bobovcu...1435. 


Annales Minorum, sv. X, Ouaracchi 31932. str. 271/II. (ili: po 
starom 232/II). 


Stanje u Bosni tražilo je da franjevci preuzmu pastirsku službu 
nad katolicima, osobito nad brojnim obraćenicima, drugim riječima da 
budu župnici i kapelani. To su neprestano tražili i pape. Protivni tome 
bili su neki biskupi. Tako osobito bosanski biskup Lovro iz Đakova, koji 
se potužio papi da mu je oduzeta njegova desetina iz Bosne pa "on nema 
da se dovoljno najede", osim što je "fra Peregrin posvojio gotovo svu 
duhovnu i vremenitu vlast". Papa Klement VI, koji je ranije bio odobrio 
gore spomenuti dogovor bana i fra Peregrina, na temelju te tužbe po- 
ništio je prvu odluku i odredio da Lovro dobiva desetinu i s područja 
Bosne. Sličnu tužbu podigao je i stonski biskup, ali je Dubrovačka repu- 
blika bila za franjevce pa je biskupu nadoknađivala njegov gubitak kroz 
29 godina po 100 dukata na godinu. I splitski nadbiskup Dujam tužio je 
iz sličnih razloga g. 1419. bosanske franjevce, ali je papino sudište pre- 
sudilo u korist bosanskog vikara — fra Matije iz Engleske. 


Dolazilo je i do sporova unutar Reda zbog težnje za otcjepljenjem 
na sjevernom i na južnom kraju vikarije. Bosanska se vikarija proširila 
sredinom 15. st. i po Slavoniji i Južnoj Ugarskoj pa su se Mađari g. 1444. 
otcijepili. Iako je papa Eugen IV. g. 1445. poništio to otcjepljenje, Mađari 

Mađari su izvršili pritisak na njega i na njegova nasljednika pa je on 
uspostavio mađarsku vikariju i dodijelio joj g. 1446. i 1448. sve samostane 
između Save i Crnog mora. U Italiji su tih godina (1446) oduzeli apulijsku 
kustodiju od Bosanske vikarije a u Dalmaciji osnovali novu provinciju, 
kojoj su dodijelili pet samostana ranije priključenih Bosanskoj vikariji; 
oko toga će se obje strane sporiti još dosta godina (do 1469). 

Prvih stodvadeset godina bosanske vikarije ukorijenilo je ovu usta- 
novu duboko u bosansko tlo. Zahvaliti za to treba upravi Reda, koja je 
smatrala djelovanje u Bosni najvažnijim područjem izvanjskog misiona- 
renja nakon onoga u Svetoj zemlji. Stvoreno je domaće osoblje u Vikariji 
i postavljen kao uzor lik franjevca koji mora biti blizak i vjeran svom 
puku, snalažljiv i izdržljiv u nevolji, odan vjeri i Crkvi. U to su vrijeme 
franjevci koji su djelovali u Bosni prednjačili svojom revnošću oko. op- 
služivanja iako su prilike bile često vrlo teške i silile ih na određena 
odstupanja od ideala. 

Treći dio: DJELOVANJE FRANJEVACA U 


BOSNI ZA VRIJEME TURSKE 
VLADAVINE 


III. poglavlje: OD ZAUZEĆA BOSNE DO 
PODJELE PROVINCIJE (1463-1514) 


1. Opći pogled na novonastalo stanje 


urskim osvojenjem Bosne došlo je do 
dalekosežne promjene, koja se odrazila 
i na etnički i na vjerski sastav Bosne pa 
tako, naravno, i na djelovanje bosanskih 
franjevaca. 


Prema turskom odnosno islamskom 
shvaćanju, nije se smjelo raditi na 
obraćanju muslimana na neku drugu 
, vjeru; takav rad bi odmah bio spriječen 
i surovo kažnjen. Nasuprot tome, bilo je dopušteno i poželjno u očima 
muslimana da katolik i inovjerac prijeđe na njihovu vjeru. Prema tome, 
misionarski rad u Bosni nakon osvojenja, ukoliko bi se nastavio, mogao 
bi se ticati samo nemuslimana; ipak, prilike su bile takve da su unaprijed 
isključivale neke vidnije uspjehe. Bosanskim franjevcima preostao je, da- 
kle, zadatak da čuvaju vjeru svojih vjernika, da ih tješe i pomažu u za- 
jedničkim teškoćama. Tako se rad bosanskih misionara silom prilika više- 
manje sveo na to da im vjernici kao vjernici prežive i da žive koliko je 
moguće kršćanskije. 


Turska se prisutnost osjećala u Bosni davno prije nego što je ona 
konačno pala pod Turke. Još prije Kosovske bitke (1389) turski su odredi 
Provaljivali u pogranične krajeve bosanske države. To se osobito pojačalo 
nakon što su Turci osvojili Skoplje (1392) i u njemu ustanovili sandžakat; 
njegovi su se upravitelji uplitali u međusobne sporove bosanskih velikaša 
Pa su često nastupili i kao suci u njima. Godine 1415, pomogli su Bo- 


39 


sancima u bitki sa Sigismundom u Usori, a Tvrtko II. obvezao se g. 1428. 
da će im plaćati godišnji danak od 25.000 dukata i ustupio im neke gra- 
dove. Turci su osvojili neke vojnički važne bosanske klance; držali su u 
svojim rukama okolicu Sarajeva i utvrđeni Hodidid (u župi Vrhbosni) a 
na istoku Srebrenicu i više mjesta uz Drinu. 


S druge strane, godine 1463. Bosna nije bila konačno i potpuno 
osvojena, jer su znatan dio bosanskog područja povratili u kršćanske ruke 
dijelom Mađari a dijelom Vladislav Kosača. Mađari su uskoro osnovali 
u Bosni dvije banovine, jednu sa sjedištem u Srebreniku a drugu, na 
zapadu, sa sjedištem u Jajcu. No, Turci su sve to postupno povratili a 
uz to osvojili i Hercegovinu (1482). Srebrenička banovina prestala je po- 
stojati 1512. a Jajce je palo 1528. Bihać, koji danas pripada Bosni, ali je 
bio prije pada pod Turke dio hrvatskog kraljevstva, dospio je u turske 
ruke g. 1592. Taj razvoj govori da se je g. 1463. turska vlast ukorijenila 
u Bosni da u njoj vjekovima ostane. 


2. Prilagođavanje novoj situaciji 


Prvi koji je pravo shvatio tu političku stvarnost: da su Turci u 
Bosni i da će u njoj dugo ostati, bio je predstavnik (kustos) bosanskih 
franjevaca fra Anđeo iz Vrhbosne (kasnije nazvani: Zvizdović). S tom 
stvarnošću trebalo je računati pa je on pobjedničkom sultanu, kad se 
vraćao iz Jajca, gdje je smaknuo posljednjeg bosanskoga kralja, na Mi- 
lodražu nedaleko Kiseljaka, pristupio i zamolio ga da franjevci (a tako - 
preko njih - i katolici) mogu slobodno ispovijedati svoju vjeru. Mehmedu 
je izgledalo politički razborito (da imadne mirne i lojalne podložnike) 
udovoljiti molbi pa je tada izdao glasovitu Ahdnamu (povelju), kojom je 
dozvolio povratak onima koji su pred Turcima izbjegli i zajamčio fra- 
njevcima (a time s obzirom na vjeru, i katolicima) nesmetano ispovije- 
danje vjere, osobnu slobodu i sigurnost imovine. Bilo je to obostrano 
izlaženje ususret: sa strane fra Anđelove - priznanje nove vlasti, sa strane 
Mehmeda II. - uvažavanje novih katoličkih podanika i njihovih predstav- 
nika, franjevaca. Sličnu povelju izdao je isti sultan i deset godina ranije, 
kad je osvojio Carigrad; dao ju je pravoslavnom patrijarhu Skolariosu; 
njemu i pravoslavnim episkopima dao je, osim zajamčenja slobode vjere, 
povlasticu da budu slobodni od svih državnih nameta. 

Ahd-name sultana Mehmeda II. fra Anđelu Zvizdoviću g 
1463. 


=== ja, sultan Mehmed-han, dajem na znanje svom pu- 
ku i odličnicima, da su posjednici ovoga carskoga (fer- 
mana, bosanski duhovnici, našli moju veliku milost pa 
za povijedam: 


Neka nitko ne smeta { ne uznemtruje spomenute ni 
njihove crkve. Neka mimo stanuju u mom carstvu. A 
ont koji su izbjegli neka budu slobodni i sigurni. Neka 
se povrate i neka se bez straha u zemljama moga carstva 
nastane u svojim manastirima. Ni moje visoko Veličan- 
stvo, ni moji veziri, ni moji službenici, ni moji podanici, 
niti itko od stanovnika moga carstva, neka ih ne vrijeđa 
t ne uznemiruje. Neka nitko ne napada, niti vrijeđa i 
ugrožava: ni njih, ni njihov život, ni njihov imetak, ni 
njihove crkve. Pa {i to, ako bi iz tuđine doveli kojega 
čovjeka u moju državu, da tm je dopušteno. 


Budući da sam spomenutima milostivo dao ovu car- 
sku Zapovijed, kunem se slijedećom zakletvom: 


Tako mi stvoritelja zemlje t neba, koji hrani sva stvo- 
renja, {i tako mi sedam mushata /= sedam svetih knjiga/ 
i tako mi našega velikog Proroka, i tako mt 124.000 vje- 
rovjesnika, i tako mi sablje kojom se pašem, nitko neće 
protivno učiniti ovomu što je napisano dok ovi budu po- 
korni mojoj službi { vjerni mojoj zapovijedi. 


Pisano 28. maja U stanu Mitodraž 


Isp.: Radovi Hrvatskog povijesnog instituta u Rimu, Rim 1971, 
sv. III-IV. str. 76. 


Ahdnama je bila osnovna pravna isprava, na koju su se uvijek 
iznova — tijekom vjekova, pozivali bosanski franjevci; njom su, iako vrlo 
često bezuspješno, branili osnovna ljudska prava svoja i svoga naroda. 


Prve godine osvojenja (od 1463. do 1467) bile su ispunjene stra- 
danjem, Izvori govore da su već i ranije, 1435, u turskim provalama, 
stradali mnogi franjevački samostani, Tako je to. bilo i 1463, kad su - 
prema buli pape Siksta IV, iz 1473. - bili porušeni ili opustošeni svi sa- 
mostani Bosanske vikarije. Zato im papa dopušta da mogu osnovati ili 

prihvatiti samostane u Hrvatskoj i Slavoniji sve do Drave a Matija Korvin 
daje dva samostana u Primorju franjevcima Bosanske vikarije. Jedan dio 
crkvenog ruha, posuđa i knjiga bio je prenesen u nezauzete krajeve a 
neke su stvari trgovci, za male novce, kupili od Turaka, koji su ih u 
osvojenim krajevima napljačkali. Papa Pavao II, na molbu bosanskog vi- 
kara, određuje g. 1469. da se te stvari moraju vratiti u samostane Bosan- 
ske vikarije i to u one koji su sigurniji od turskih napadaja. U takve 
gradove on ubraja Jajce, Livno, Cetin, Bihać, Trsat. 


U cjelini uzeto, ovo je razdoblje (1463-1514) bilo najmirnije od 
svih koje su franjevci proveli pod turskom vlašću. Nemamo tada Vijesti 
o tadašnjim progonima i tlačenjima. I bosanski su se katolici držali, kako 
se čini, ispravno prema turskim vlastima. Turci su se u ovo vrijeme čuvali 
da ne povrijede njihove vjerske osjećaje; čak su dopuštali da grade nove 
crkve od kamena ili da ruševne poprave. Štoviše, u to su vrijeme postavili 
i marionetskog bosanskog kralja (Matiju Kotromanića), da bi stvorili do- 
jam kako se njihovim osvojenjem nije ništa promijenilo. Nešto kasnije (g. 
1515) izdali su sutješkim franjevcima ferman, kojim su im oprostili danke. 


Isprava Skender-baše fra Anđelu Zvjezdoviću, g. 1486. 


---Mf gospodin Skender-baša, gos podar bosanski, da- 
jem vam na znanje vsijem ... kako učinih milost počte- 
nome kuštođu fra Anđelu, da si hodi slobodno vsudije 
Do rusagu (= državi) gospodina cara; izvan rusaga gospo- 
dina cara ako bi hotio poći, kako je po njih zakonu, da 
se ne zadije zan/j/ (=da ga ne dira) nitko sluga gos po- 
dina cara, ni Turčin, ni kaurin, ni martolos,_ni jedan 
človjek. Za toj mu učinih milost, jere_ je počteni redov- 
nik... 


Fojnička regesta, str. 104, br. 4 u Spomenik SKA, knj. 67. 
Beograd 1930. i 


I prelaženja na islam bilo je u ovo vrijeme malo. Postoje turski 
popisi iz 2. polovice 15. st. s podacima o stanovništvu. Iz njih se vidi da 
je prijelaza na islam bilo malo. God. 1477, u Foči, koja je tada bila sje- 
dište hercegovačkog sandžaka, bilo je 227 kršćanskih kuća, 33 neoženjena 
muškarca i 5 udovica, a samo 3 muslimana! God. 1485. u Livnu su bile 
63 katoličke kuće a nijedna muslimanska; iste godine u Visokom 232 
katoličke kuće, 12 odraslih neoženjenih a samo 7 muslimana; vjerojatno 


su i ti spomenuti muslimani bili turski činovnici. Ako uzmemo u obzir 

čitav bosanski sandžakat (tj. područje od Novog Pazara do Sane, te od 
Ivan-planine do Maglaja), broj kršćana daleko premašuje broj muslima- 
na, tako da muslimani tvore nešto oko jedne šestine stanovništva (u ap- 
sam brojevima 25.068 katoličkih kuća prema 4.485 muslimanskih 
kuća). 


I Ipak se već u to vrijeme mijenja sastav bosanskog stanovništva, jer 
jedan dio pravoslavnih Vlaha iz istočne Hercegovine, oko godine 1475, 
prelazi u sjevernu i sjeveroistočnu Bosnu, a drugi njihov dio (oko 800 
vlaških obitelji) naseljava predio oko Maglaja. U vezi s ovim ne smijemo 
potcijeniti ni odliv katoličkog stanovništva prilikom osvojenja: jedan dio 
je izbjegao pred Turcima na zapad odnosno jug a dobar dio bio je za- 
sužnjen i odveden kao roblje, kako to izvještaji o osvojenju bilježe. 


3. Prema podjeli Bosanske provincije 


U ovo je vrijeme došlo do podvojenosti Bosanske vikarije: jedan, 
manji, dio bio je pod Turcima, a drugi pod kršćanskim vladarima. Oni 
franjevci koji su bili pod Turcima, prihvaćali su fra Anđelov stav lojal- 
nosti prema novom vladaru, a oni pod kršćanskim vladarima radili su na 
protjerivanju Turaka s kršćanskih područja; zabilježena je tako npr. znat- 
na uloga franjevaca kod obrane Jajca. 


Razumljivo je stoga da ni u ovo mirno vrijeme Turci nisu rado 
gledali da "njihovi" fratri prelaze u zemlje pod kršćanskom vlašću a isto 
tako teško su podnosili da fratri iz tih krajeva - neprijateljski raspoloženih 
prema Turcima — dolaze u tursku Bosnu. A ipak, Franjevačka bosanska 
vikarija bila je jedna cjelina pa je bilo potrebno da se braća mogu po 
njoj kretati; ako ništa drugo — da "podložnici" mogu doći poglavarima 
i ovi opet k njima i da mogu održavati barem izborne zborove (kapitule). 
Da se nekako riješi to neprijatno pitanje, na kapitulu u Asizu 1487. 
odlučeno je da turska Bosna ostane u Vikariji, ali da njezini franjevci 
dobiju gotovo potpunu autonomiju pa da se njihovi kustosi ponašaju u 
svojim kustodijama kao vikari. (Bile su tada dvije kustodije u turskoj 
Bosni: Bosanska sa sjedištem u Visokom /Mile/ i zvornička sa sjedištem 
u Zvorniku). Ako braća iz te turske Bosne ne mogu nekad doći na za- 
jednički zbor (kapitul), neka između sebe izaberu sebi poglavare a oni 
neka postavljaju gvardijane; vikar čitave Vikarije ne može, bez pristanka 

uprave tih dviju kustodija, premjestiti nekoga u drugo mjesto. Zabranili 
su tada (u Asizu) da bilo koji brat radi na odvajanju slobodnog dijela 
Bosanske vikarije od neslobodnog. 


Ali, pokazalo se da ni te pogodnosti ne odgovaraju potrebama 
braće pod turskom vlašću, jer su okršaji između Turaka i kršćana što 
dalje bili sve češći, pa su oni već 1512. tražili da se odvoje od onih u 
slobodnim krajevima. To je tada bilo odbijeno, ali kad su oni ponovili g. 
1514. svoj zahtjev i obrazložili ga neprestanim ratovanjem dviju strana, 
pri čemu je još jedan broj samostana pao pod tursku vlast, članovi su se 
općeg kapitula konačno uvjerili da je odvajanje nužno i korisno. Nastale 
su tako te godine dvije vikarije od zajedničke Bosanske vikarije: jedna 
od njih zvat će se Bosna-Hrvatska a proteže se na slobodnom području, 
a druga Bosna Srebrenička (ili Bosna Srebrena), pod turskom vlašću. 
Međutim, ako bi ova ponovo došla pod kršćansku vlast, obje vikarije 
treba da se ponovo ujedine. Do toga vremena trebalo je čekati još preko 
360 godina a onda više nije ni postojala Bosna-Hrvatska; velik dio njezina 
područja doći će ubrzo, sa širenjem turske vlasti, pod Bosnu Srebrenu. 


Bosni Srebrenoj spomenute godine pripali su samostani: Srebre- 
nica, Mačva, Soli, Olovo, Mileševo, Sutjeska, Visoko, Fojnica, Kreševo, 
Rama, Konjic, Mostar, Ljubuški, Zaostrog, Makarska, Cetin, Klis, Skra- 
din i Visovac. 

TV. poglavlje: OD PODJELE PROVINCIJE DO 
OPSADE BEČA (1514-1683) 


a ovo drugo razdoblje značajno je 
širenje turske vlasti u susjedne zem- 
lje i pogoršano, vrlo strogo nastu- 
panje protiv katolika, te vrlo snažno 
širenje islama. 


1. Bosanska vikarija 
proglašena provincijom 


Prije nego što prijeđem na prikazi- 
vanje gore navedenog, valja spomenuti da su, tri godine nakon podjele 
Bosanske vikarije, tj. g. 1517, i Bosna Srebrena i Bosna-Hrvatska pro- 
glašene provincijama. To se dogodilo onda kad je Leon X. odijelio op- 
servantsku (opslužiteljsku) granu Franjevačkog reda od tzv. konventual- 
ske. Za Bosnu Srebrenu ta promjena imena nije značila ništa posebna, 
ali ipak treba spomenuti da je redovno "provincija" veća teritorijem i 
pretežnija ugledom od "vikarije", iako je Bosanska vikarija, i kao vikarija, 
bila i vrlo velika i vrlo ugledna, znatno veća i uglednija nego mnoge . 
provincije. 


2. Turci potiskuju kršćane 


Početkom XVI. stoljeća Turci postaju sve ratoborniji. Već je spo- 
menuto kako su u prvim desetljećima nestale s lica zemlje dvije bosanske 
banovine (srebrenička i jajačka), Istovremeno je osvojenjem Beograda 
(1521) i bitkom kod Mohača (1526) bio otvoren put prema Zapadu pa 
je došlo i do prve opsade Beča (1529), 

Turci su sada bili sasvim sigurni u sebe pa su prema katolicima i 
franjevcima, koji su srcem morali biti uz kršćane, nastupali žestoko i 
nemilosrdno. Bilo je vjerojatno nekih koji su dojavljivali podatke nepri- 
jateljima ali su Turci nastupali strogo ne samo prema takvima, nego i 
prema ostalima, budući da su sumnjali u sve. 


Očit znak toga promijenjenog stava opaža se u Kanun-nami 
(= Zakoniku) za Bosanski sandžak od g. 1516. i kasnije, u sasvim sličnim 
odredbama od g. 1530, 1539. i 1542. Tako se spominju križevi koje su 
"nevjernici" podigli na putovima; spominju se i nove crkve "u nekim mje- 
stima, u kojima one nisu postojale od starog nevjerničkog vremena". Na- 
vode se "nevjernici i popovi koji uhode stanje i dojavljuju u nevjerničke 
zemlje". Sada zakon strogo naređuje da se svi ti križevi sruše i da se 
više ne dozvoli da se podižu; isto tako - neka se poruše i crkve (očito se 
misli i na samostane, jer se govori o svećenicima "koji u njima borave"). 
One koji uhode treba kazniti teškim tjelesnim kaznama (tamo se, u dru- 
goj vezi, navode kao takve: teško batinanje štapovima, odsijecanje ruke, 
vješanje i sl.). A kadije koji to ne bi izvršili, neka se svrgnu! 


Isprava Sarajevskog suda fojničkim katolicima g. 1527. 


.-- Stanovnici rudnika Fojnice, nahije visočke a sud- 
bene oblasti sarajevske, izjaviše u skupštini učinjenoj sli- 
jedeću molbu: 


Mi smo našu u gradu Fojnici ležeću staru crkvu, gdje 
smo se još za nevjemičkih vremena Bogu molili, prije 
šest godina uzeli popravljati, te buduć /Turci/ iskazali da 
je crkva od prvašnje gradnje veća sagrađena, to su ju 
poruštili. Radi toga su se mnogi između nas odrekli 
općinske sveze s rudnikom Fojnice, te su poodlazili u 
mjesta gdje crkva postoji, a i još su mnogi na odlazak 
spremni. Mi smo svi bez crkve, pak ćemo se tim 
načinom, bez opravka stare crkve po prvašnjoj osnovi, 
SVI razići... 


Fojnička regesta, str. 106. Spomenik SKA, knj. 67. Beograd 
1930. 


Te odredbe nisu ostale samo slova na papiru. U jednoj godini, 1524, 
kako to složno svjedoče opći ljetopisi Reda i domaći ljetopisi Provincije, 
bili su porušeni samostani u Visokom, Sutjesci, Fojnici, Kreševu i Ko- 
njicu. Uporedo s tim, mnogi su franjevci stradali životom ili su bili strašno 

izmrevareni. Dovoljno će biti navesti jedan primjer koji to osvjetljuje. 
Provincijala fra Stjepana Vučilića (neki ga navode i po mjestu podrijetla 
- kao Vučića) poveli su Turci g. 1523. s još deset drugih fratara u Sarajevo 
da im sude. Uz pomoć subraće, provincijal je pobjegao, ali su svi ostali 
teško mučeni i poubijani. Četiri godine iza rušenja onih pet samostana 
(1528) stradao je samostan u Jajcu a četiri su franjevca bila ubijena. 
Devet godina kasnije (1533) zapaljen je samostan u Zvorniku, fratri iz 
njega rastjerani a crkva pretvorena u džamiju. Kaločki ljetopisac San- 
towski govori također vrlo detaljno o rušenju samostana u Mostaru, Duv- 
nu i Rami i umorstvu franjevaca u njima, ali je teško ocijeniti, odnosi li 
se to upravo na ovo razdoblje (tj. na prvu polovicu XVI. st.). 


Nosilac ovoga fanatičnog pothvata protiv katolika, franjevaca i sa- 
mostana bio je bosanski sandžak-beg Gazi Husrev-beg (1480-1541), inače 
poznat kao carski zet, ratoboran vojvoda (osvajač Jajca i mnogih hrvat- 
skih gradova), utemeljitelj mnogih zadužbina i graditelj znamenite Bego- 
ve džamije u Sarajevu. Bio je bosanski namjesnik u više navrata (1521- 
1525, 1526-1533, 1536-1541). Domaći franjevački ljetopisci i povjesničari 
terete ga da je oteo imanja bogatim katolicima koji nisu htjeli prijeći na 
islam. 


Možda bi netko posumnjao u ove tvrdnje jer su zabilježene u 
crkvenim spisima. Ipak, teško stanje katolika u ovo vrijeme potvrđuje i 
promatrač sa strane, Benedikt Kuripešić, u svom "Putopisu" iz god. 1530; 
on posvjedočuje da su kršćani vrlo uplašeni, da se oduzimaju roditeljima 
lijepa kršćanska djeca (makar bili i jedinci), da su u najnovije vrijeme 
(nakon osvajanja hrvatskih predjela) uvelike povećani nameti, da kršćan- 
sku djecu gone kao stoku s pazara, gdje ih nisu mogli prodati, te da 
kršćani moraju sudjelovati u ratovima koje vode Turci. 


Iz Putopisa Benedikta Kuripešića g. 1530. 


Ali sada, ove godine, otkako je najveći dio Hrvatske 
i velik dio Ugarske osvojio i sebi podložio, /Turčin/ je 
započeo da obje gore spomenute vjere više opterećuje i 
da ih novim nametima, kao što su slijedeći, muči. 


Najprije, kao što je običaj u Turskoj, grabi svake go- 
dine u ovom /ili onom/ mjestu ili kraju, treće, četvrto ili 
peto muško dijete ili dječaka u obitelji. Pri tome bira 
najljepše i najokretnije, tako da ponekom ocu { majci 
otme jedinca, samo ako je lijep i okretan... Nadalje, uzi- 

ma godišnje od svake osobe, mlade { stare, posebni po- 
rez po 30 ili 40 jaspri po osobi (ranije je čitava kuća 
plaćala 50 jaspri)...... Osim toga, Turčin ne da popra- 
vljati crkve ili zidati nove. Na taj način on misli njih 
/tj. kršćane/ navesti da uskoro prijedu na njegovu vjeru. 


Benedikt Kuripešić: Itinerarlum der Gesandtschaft Konig 
Ferdinand I von Ungarn nach Konstantinopel 1530. (Facsimile- 
druck nach der Ausgabe von 1531), Bochum 1983. str. 22. 


Ima i prijevod ovog djela od Đ. Pejanovića pod naslovom: 
Putopis kroz Bosnu, Srbiju, Bugarsku i Rumeliju, Sarajevo 1950. 


3. Poteškoće i progoni od strane Turaka 


Neke od samostana uspjeli su franjevci ponovo podignuti, tako u 
Sutjesci, Fojnici, Kreševu i Visokom, ali samo od pletera, tj. od šiblja s 
blatom, i to ni za centimetar veće nego što su ranije bili. Pa i za takve 
bijedne zgrade, da bi se sagradile, trebalo je tražiti dozvolu i za nju platiti 
strahovito velike svote; sutješki je samostan za svoju dozvolu platio 900 
dukata a tako su, bez sumnje, više ili manje, platili i ostali. Razlog zbog 
kojeg su Turci odredili da se samostani grade od takve građe, bio je: 
ubiti ponos tih ljudi koji uporno neće da prihvate islam; osim toga, takve 
su zgrade kratka vijeka pa će fratri opet morati plaćati grdne novce za 
ponovnu dozvolu, kad ih nakon 30-40 godina ponovo budu morali graditi 
ili barem popravljati. 


Stav velike sumnjičavosti prema katolicima i prema njihovoj vezi 
s inozemstvom a osobito s papom, nastavlja se kroz preostali dio XVI. 
st. pa i dalje. Dovoljno je navesti, kronološkim redom, nekoliko slučajeva 
s biskupima Kovačićem, Skorojevićem, Vučićem, Matkovićem, Ba- 
ličevićem, da to bude sasvim jasno. 


a) Kad je g. 1544. došao u Bosnu smederevski biskup fra Blaž 
Kovačić, jer je on upravljao i Bosanskom biskupijom, Turci su ga pot- 
vorili da je iz Rima "donio zastave", da diže narod na ustanak! Bježeći 
pred njima skoči s konjem u Drinu, nadajući se preplivati, Međutim, brzi 
ga valovi nekako rastave od konja i on potone, Turci sada navale na neke 
franjevce kao na sudionike tobožnje urote, pa ih je Provincija tek s mno- 
go novca uspjela otkupiti. 


48 


b) Slično su optužili g. 1552. fra Tomu Skorojevića, kojega su - 
iako je brižno sakrivao svoj biskupski "čin" - pronašli i ubili. I ovaj put, 
fratri su morali platiti golemu svotu da se otkupe. 


c) Još tragičnije posljedice donio je progon fra Danijela Vučića, 
duvanjskog biskupa. Kad je g. 71563. došao u Mostar, dočuli su to Turci 
i dojurili u samostan. Franjevci su, međutim, već bili otpremili biskupa 
u Ljubuški. Ne našavši ga ni tamo, unište samostan i krenu za biskupom 
u Dalmaciju. Tamo ga — na samom moru — sustignu i odvedu u zatvor 
u Vrgorac. I opet su fratri morali dati goleme novce da ga izbave. 


d) God. 1528. preminuo je bosanski biskup fra Anto Matković i 
bio pokopan u Požegi. Turci opet iznesu klevete da je i ovaj biskup donio 
iz Rima veliko blago da plaća ljude koji će izdati Bosnu. Zato pretraže 
samostan, pa čak otvore i biskupovu grobnicu. Kad nisu našli ono što su 
željeli, optuže fratre da su oni to blago negdje sakrili. Valjalo je platiti 
preko tisuću talira uz mnoge druge izdatke. 


c) Ako su u ovim turskim klevetama bosanski katolici dosad "do- 
bivali" iz Rima blago, u slijedećem slučaju, kad je biskupom postao fra 
Franjo Baličević, optužili su ga g. 1589. da on "nosi harač" katolika papi. 
Stoga nahrupe za njim u Zaostrog, ali su ga fratri već bili prevezli na 
otočić Sućuraj. Sad je zaostroški gvardijan fra Pavao Jukić bio "kriv" pa 
su ga svezali, Dok su oni večerali, smišljajući na kakve muke da ga udare, 
dvojica katolika navale na Turke i četvoricu smaknu te oslobode gvardi- 
jana i druge fratre. Naravno da su franjevci za taj čin kasnije morali 
skupo platiti a samostanskog su slugu Turci teško isprebijali. 


Zanimljiv je opis Bosne u izvještaju Sv, Stolici biskupa fra 
Franje Baličevića, g. 1600. 


Kraljevstvo Bosna, zvano Misija (=Mezija), veliko 
je... Klimu mu je vrlo umjerena { vrlo zdrava; tlo je 
bogato brojnim rudnicima željeza, olova, kositra, bakra, 
srebra t zlata, Ljudi su visoki, lijepi, bistroumni, snažni 
/ ratoborni. Zemlja obiluje svim stvarima za prehranu ti 
ljudsko uzdržavanje, Natapa je mnogo plovnih rijeka {i 
ukrašava mnogo jezera, bogatih ribom; odlikuje je velika 
{ prijatna. raznolikost izvora, brežuljaka, dolina, = ravaica 
ft šumu, koje više. podsjećaju na ono što je ljudskom 
rukom obrađeno negoli na. divljinu, Ona u obrlju PpIoiz- 
vodi. svakovrsne plodove t životinje. Ljudi su pitomi {i 
vrlo skloni gostoljublju pa se natječu da prihvate putnike, 

brinući se da nahrane i njih i njihove konje { da im 
pruže svaku moguću udobnost bez ikakve naplate; vrlo 
je čudno da ta gostoljubivost_ne prestaje lako su ove 
pokrajine iscrpljene { upropaštene turskom tiranijom 1 
njihovim vojskama, koje tu trajno zimuju i pustoše kad 
njom prolaze. 


Glasnik Zemaljskog muzeja = 21/1904, str. 69. 


Slični slučajevi događali su se i u XVII. st. (npr. s biskupom Ben- 
lićem g. 1664. i 1669. i kasnije, 1673. s fra Marijanom Lišnjićem), ali je 
u tom stoljeću oštrica bila uperena prvenstveno na iscrpljivanje i eko- 
nomsko uništenje samostana, a ne na sumnjičenje. Što dalje, sve više 
pokretač ovih progona kod Turaka bila je najčešće njihova sebičnost i 
lakomost, dok je bespravno stanje raje omogućavalo da se gotovo po 
miloj volji provodi nasilje. Sultani su, na molbe franjevaca, izdavali fer- 
man za fermanom, kojima su htjeli zaštititi slobodno vršenje kršćanskih 
vjerskih čina, nepovredivost osoba i imetka franjevaca, njihovu oslo- 
bođenost od nameta. Iako je za te isprave svaki put trebalo platiti grdne 
svote, one su vrijedile samo nekoliko godina, a najduže dok je vladao 
sultan koji ih je izdao. Danas nam ti fermani vrlo dobro svjedoče kakve 
su muke trle franjevce, budući da se — prema običaju sultanovog ureda 
— u prvom dijelu svakog fermana izlažu poteškoće, pritužbe, zbog kojih 
se franjevci obraćaju vladaru, a tek onda donosi rješenje i naredba mje- 
snim vlastima kako da postupe. I opet ću kronološki navesti samo neko- 
liko fermana s početka XVII. st., iz kojih se vidi u čemu su i kako fratri 


stradali. 


a) God. 1599. i 1600. fermani Mehmeda III. kažu da se od fra- 
njevaca traže svi nameti kao i od ostale raje, iako su oni od njih oslo- 
bođeni; veli se dalje da ih paše, vojvode, subaše i janjičari globe zato što 
su, navodno, popravljali crkve i da im državni činovnici otimaju njihove 
tovare. 


b) U fermanima iz g 1608. i 1611. veli se da defterdar (= državni 
blagajnik), janjičari i softe preziru evanđelje te zabranjuju i ometaju pro- 
povijed; krivnju za ubojstva koja su počinili oni sami ili netko drugi pri- 
pisuju fratrima pa ih suci onda nemilosrdno globe; traže goleme bakšiše 
od fratara kad ovi sebi nose hranu; uzimaju od njih danke ili ih naprosto 
pljačkaju. Slično se kaže i u fermanu iz g. 1618. 

c) U fermanu iz g. 1615. navodi se da turski činovnici razjahuju 
u samostanu i traže badava hranu za se i za konje. U drugom fermanu 
tih godina veli se da se činovnici u velikom broju navraćaju u samostan 
te besplatno traže jelo, ovnove, janjce, med, loj, sijeno, pa i novce silom 
iznuđavaju. Ova okolnost da su samostani postali besplatna gostionica 
za Turke, bila je tako teška, da su npr. fojnički fratri morali svoj samostan 
zatvoriti i otići iz njega. Nekada su franjevci od vlasti tražili da seljake, 
koji su Turcima u samostanu posluživali, oslobode barem od izvanrednih 
nameta. — U gore navedenom fermanu iz g. 1615. piše također da bi 
nekad razbojnici provalili u samostan a činovnici bi ih pustili na slobodu, 


ali bi fratre ipak i tada globili — pod izgovorom da su ih oni u samostanu 
sakrili. 


d) U fermanu iz g. 1622. opisuje se zlostavljanje fratara na puto- 
vanju; ako ih Turci susretnu u redovničkom odijelu, krivi su što ga nose 
i onda slijede udarci, skidanje i globa; ako bi fratri bili u civilnom (do- 
maćem) odijelu, opet bi bili krivi — "zašto svoje haljine ne nosite?" 


Popratno pismo bosanskog provincijala fra Stjepana Zlatarića 
fra Luki Jurišiću, g. 1603. 


.--Okrutnost silnika toliko nas je pritisla da smo po 
sultanovu (magni Turcac) pismenom nalogu bili vezani, 
bačeni u tamnicu, batinani, opljačkani a dvojica od nas 
ostali su jedva napola Živi. 


.--Mikako nam ne dopuštaju boraviti u samostanima, 
ako prije ne isplatimo tri hiljade groša /nummos/ Stoga, 
da se u ovim krajevima ne bi sasvim utrnula iskra vjere, 
obraćamo se papi, kraljevima, knezovima, vojvodama, ve- 
likašima i svim kršćanima i ponizno molimo za pomoć 
budući da mi nemamo odakle da to isplatimo. 


Acta Bosnae u Monumenta spectantia historiam Slavorum 
meridionalium, vol. XXIII. str. 341. br. 1229, 


Što dalje zalazimo u XVII. st., to je stanje zbog turskih globa, 
iznuđivanja i nasilja sve teže. Provincijal fra Andrija Tomanović-Kamen- 
građanin piše g. 1630. Kongregaciji za raširenje vjere: "Samostani su za- 
duženi uz lihvarske kamate tako da se nalazimo pred potpunom pro- 
pašću", Njegov nasljednik fra Martin Brguljanin piše g. 1655. istoj Kon- 
gregaciji: "Danas boravimo po šumama poput divljih životinja, pošto smo 

napustili pet glavnih samostana, jer nismo mogli nadostati Turcima jela 
i pića... Prošle godine bio je ubijen gvardijan sv. Petra u Solima ( = Tuzli), 
jer nije imao što da im dadne jesti i piti... Uvijek nas tuku, muče, vrše 
bezbrojna nasilja i zlostavljanja nad nama". On navodi i konkretne gu- 
bitke: petnaest ih je ubijeno, drugi su na kolac nabijeni, neki batinani po 
tabanima. Evo još nekoliko konkretnih slučajeva koji osvjetljavaju teško 
stanje: 


a) God. 1635. odlučio je bosanski beglerbeg spaliti samostan u 
Fojnici i sve fratre pogubiti. Da se spase, morali su mu dati 7.000 škuda, 
posudivši ih od Turaka uz goleme kamate, založivši pri tome samostan 


i sve crkveno ruho i posuđe. Pa i tako, mnogi od njih morali su odležati 
u zatvoru. 


b) Na imotske fratre iznesena je objeda g. 7659. da su navodno 
"kopali neko blago". To je bio povod da Turci dođu lako do novca: oglo- 
bili su ne samo imotski, nego i fojnički, ramski, kreševski i sutješki sa- 
mostan sa 150.000 jaspri (= 311 cekina). Ujedno je paša dao udariti 


1.000 udaraca štapom po "tabanima" (donjoj strani stopala) fra Filipu 
Runoviću. 


c) Za vrijeme Kandijskog (= Kretskog) rata (1645-1669), a po- 
bliže g. 1646-7. dva su Turčina gonila provincijala, oglobila ga i opljačka- 
la. Svi su samostani u to vrijeme bili oplijenjeni izuzev olovskog. U Dal- 
maciji je bilo ubijeno osam fratara. God. 1661. Turci su spalili četiri 
samostana a tri druga fratri su napustili. 


d) God. 1675. došao je bosanski provincijal fra Marko Vasi- 
ljevčanin u Đakovo. Kad je to paša dočuo, dozvao ga je k sebi, grdno 
ga izbatinao po tabanima; pustio ga je tek pošto su fratri za njega dali 
veliku svotu novaca, 


e) God. 1677. došao je bosanski biskup fra Nikola Ogramić u 
Požegu. Ondje ga je paša dao uhvatiti pa mu je morao dan i noć služiti 
poput roba i dati sve što se silniku na tržištu svidjelo, I opet, otkupljen 
je tek silnim novcem.., Uz to mu je paša sprečavao vršiti svete čine. I 
kad je kasnije (1682) došao u Đakovo, bio bi obješen da nije na vrijeme 
pobjegao. 

Iz izvještaja o Bosni o. Pavla iz Rovinja g. 1640. 


Nakon što su prenoćili vani uz krčmu, nastavili su fra Pavao 
i njegovo društvo rano jutrom putovanje ovako: 
s 


Naš sluga, zvani Grgo, vješt ovoj zemlji { turskom 
jeziku, koji je cijelog života pratio komisare i provinci- 
jale, započe govoriti: "Brzo, brzo na konja!" Uzjašismo 
žurno (jer smo bili sjašili) a ovaj Grgo krene naprijed 
i pozdravi Turke, kojt su dolazili prema nama. Budući 
da smo bili malo udaljeni od samostana, pravio se da 
je { on Turčin; ovi Turci dolazili su od samostana, gdje 
su bili ukonačeni i dobro pogošćeni. Sad, Ččitaoče, čuj, 
kako ove zvijeri uzvraćaju jadnoj braći. Grgo rekne sla- 
venskim jezikom, jer većina Turaka njime govori a ja 
sam odlično razumio: "Odakle đdolazite, braćo?" — "Do- 
lazimo" — odgovorni jedan Turčin — "od onih {ratarskih 
điđija", što u našem jeziku /misli na talijanski, jer piše 
talijanski/ znači isto što 1 "nitkovi". - "Pa dobro, kako 
dočekuju? Kako će nas dočekati?" - "Dočekat će vas do- 
bro, ako th dobro izmlatite; imaju svega, ali izmlatite ih 
dobro pa će vam dati koliko znate da žele". Da nisam 
čuo na vlastite uši, mislio bih da hoće da me time za- 
straše. - "To prepustite nama" reče Grgo. Stigli smo u 
samostan u Gradovrhu, u vrijeme mise. 


Stanine J. A., knj. 23, str. 31. 


4. Poteškoće i progon od strane pravoslavnih vladika 


Osim turskih nasilja i, rekao bih - nezasitne, gladi za novcem, bo- 
sanskim je franjevcima kroz čitavo ovo vrijeme (pa i kasnije - u XVIII. 
st.) zadavalo veliku nevolju nastojanje pećkih patrijarha i drugih pravo- 
slavnih vladika da skuče pod svoju vlast bosanske katolike i franjevce. Ti 
nedostojni crkveni velikodostojnici bili su redovno grčkog podrijetla; ve- 
likim su mitom kupovali od Turaka crkvene položaje a onda se kušali 
namiriti, kako su već znali, visokim nametima od svojih vjernika a onda 
i od katolika. U tu svrhu izvadili bi od carigradskih činovnika ferman 
koji ih je na to ovlašćivao pa bi unajmili snažnu janjičarsku stražu i za- 
putili se da od franjevaca utjeraju svoj harač, Sad su franjevci morali 
prizvati na sud ili na pašu da dokažu da oni nisu iste vjere. Gotovo svako 
takvo suđenje iziskivalo je mito od obiju strana, ponekad i vrlo visoko, 


53 


pa se valjalo cjenkati i natezati sa sucima oko iznosa toga mita. Franjevci 
su se redovno pozivali na ahdnamu i na razne fermane, ali je na koncu 
odlučivalo mito. Ovo je stanje Turcima, i u Carigradu i u Bosni, išlo u 
prilog pa su pravni položaj ostavljali uvijek nejasnim i dvoznačnim, jer 
su tako mogli uvijek iznova musti jedne i druge kršćane. Ponekad bi 
zahtjevi pravoslavnih hijerarha došli upravo u vrijeme kad je franjevcima 
bilo dogorjelo do nokata zbog turskih globa i nameta i zato se ovo ne- 
pravedno uplitanje osjećalo još teže. 


Da se dobije neka slika o tome, navest ću, kronološki, samo neke 
od nasrtaja pravoslavnih patrijarha i vladika na katolike. 


a) God. 1546. isposlovali su franjevci ferman u Carigradu da se 
obrane od presizanja pravoslavnih vladika. 


b) Oko god. 1565. nasrnuli su vladike na franjevce i katolike naj- 
prije u Zvorničkom a onda u Bosanskom sandžakatu pa su ovi izmolili 
ferman od cara Sulejmana navedene godine. 


c) God. 1576. bili su franjevci pozvani pred sarajevsko sudište, jer 
su vladike tražile da im katolici plaćaju ženidbene i druge crkvene takse 
i da imaju nadzor nad katoličkim crkvama; na traženje franjevaca izdao 
im je sultan ponovo ferman. 


d) God. 1594. dobavili su franjevci ferman da se zaštite od vladika. 


e) God. 1632. vladike traže takse od katolika pa je ovima sultan, 
u svrhu zaštite, izdao ferman. 


f) Vrlo je težak bio napadaj god. 1661, 1662. i 1669. pećkog pa- 
trijarhe Kalinika (u narodu poznatog pod imenom Stanislava). Potegao 
ih je na sud najprije u Livnu, pa u Banjoj Luci i napokon u Temišvaru 
i Sarajevu. Tom zgodom franjevci su morali žrtvovati 800.000 jaspri (ili 
1660 mletačkih dukata), osim što su mnogi bili zatvoreni i batinani. O 
dramatičnom suđenju g. 1661. postoji i pjesma (spjevana možda od fra 
Stjepana Margitića), koja je donesena u Lašvaninovu Ljetopisu (izd. Sa- 
rajevo, 1981., str. 226). 


g) God. 1675. navalio je patrijarh, okružen brojnim janjičarima, 
na samostane u Imotskom i u Duvnu. Tom zgodom oba samostana iz- 
gubila su po 80.000 jaspri a u prvo vrijeme i samu parnicu. Pomogao im 

je Dubrovčanin Marin Kaboga, koji je od sultana Mehmeda IV. isposlo- 
vao ferman njima u prilog; tom zgodom sultan je izričito opozvao ranije 
izdani ferman. 


Naveo sam isprave koje svjedoče o samo nekoliko ovih napadaja 
a bilo ih je mnogo. Za samo 16. stoljeće nabrojao sam u "Fojničkoj re- 
gesti" preko pedeset isprava koje se tiču ovih nasrtaja. Treba se sjetiti 
da je svaki ferman, osim putovanja u Carigrad i truda oko dobivanja, 
stajao i veliku svotu novaca, ponekad i do 1.000 pa i 2.000 groša (250 
odnosno 500 cekina) pa je i to značilo veliko suvišno odlijevanje novca. 
Ovdje i ne spominjemo poneka fizička nasilja od strane pravoslavaca, 
kako se ona mogu upoznati npr. iz dopisa fra Stjepana Zlatarića, pro- 
vincijala, od 1. V. 1604, koji govori o njihovim zlostavljanjima franjevaca 
(trojica su bila na smrt isprebijana). Ta trajna ugroženost natjerala je 
Franjevački red da donese u Rimu zaključak g. 1679. da se pošalju dvo- 
jica braće u Carigrad, koji će "paziti na zasjede Grka". Tužno je napo- 
menuti da su ponekad i hrvatska vlastela hvatala bosanske katolike i vo- 
dila ih u sužanjstvo - u nedostatku "Turaka" i, naravno, da su im i pljačkali 
imovinu. To vrijedi u znatno većoj mjeri za uskoke oko g. 1600. 


5. Ostale nevolje 


Ako ovim nevoljama, koje su potjecale od turskog nasilja i se- 
bičnosti te od pravoslavnog presizanja, dodamo još i stradanja od raz- 
bojnika (npr. samostan u Fojnici porobljen po danu 1566), od požara 
(Modriča 1579, D. Tuzla 1580, Sutjeska 1658, Fojnica 1664, Visoko sre- 
dinom 17. st., Rama 1682) i pomislimo koliko su stajale dozvole za po- 
novnu izgradnju i sami građevinski troškovi, onda možemo razumjeti 
zašlo su samostani zapadali u silne dugove. S velikom zaduženošću su- 
srećemo se već početkom XVII. st. a onda se ona, što dalje sve više, 
povećava, osobito u 3. i 4. desetljeću, i napokon postaje stvarno 
neizdrživa u drugoj polovici toga stoljeća. Nekad su kamate na dug bile 
u prihvatljivim granicama (ako su se fratri zadužili kod katoličkih trgo- 
vaca), ali su Turci redovno tražili 20%, što je u to doba stabilne valute 
bilo silno mnogo. 


Bit će potrebno da barem malo primjerima osvijetlim ove dugove, 
jer su oni predstavljali konop oko vrata, ekonomsko umorstvo, samosta- 
na. Pri tome ćemo se osvrnuti samo na završno razdoblje. U tom pogledu 
dragocjene podatke daje nam fra Franjo Sudić, Varadinac, u svojoj 

knjižici Libellus hoc nomine Pastor bonus, Venecija 1679. Evo kako opi- 
suje dugove pojedinih samostana, izražene u imperijalima (tj. u austrij- 
skim dukatima; jedan je konj u to vrijeme stajao 6 do 8 dukata): 


Sutjeska = — | 5.000 imperijala 
Fojnica — 4.000 imperijala 
Olovo — 8.000 imperijala 
Visoko — 3.000 imperijala 
Gradovrh — 15.000 imperijala 
D. Tuzla — 4.000 imperijala 
Modriča — 3.000 imperijala 


Te strahovito velike svote bosanski samostani nisu mogli ni na koji 
način sami isplatiti. Radi toga, valjalo je ići prosjačiti po drugim država- 
ma pa je Provincija otpremila šesnaest fratara da po zapadnoj Evropi 
(Italiji, Francuskoj, Portugalu, Belgiji i Poljskoj) mole za priloge da se 
spase ovi samostani i crkve, budući da su ih morali založiti za dugove. 
Odziv je bio dobar pa je sam papa Inocent XI. dao 6.000 dukata; tako 
su se mogli otkupiti samostani i crkve te crkveno ruho i posuđe. Već su 
i ranije neki samostani i Provincija u cjelini bili prisiljeni skupljati milo- 
dare da otplate dugove, npr. g. 1603, 1623, 1671. 

Nehotice se pitamo, je li imalo smisla sve to otkupljivati kad će 
Turci ionako vrlo brzo smisliti nove globe i namete i samostane opet 
uvaliti u dug. Ali, drugog rješenja pored ovog nije bilo osim da se poturče 
ili pobjegnu s toga ukletog bosanskog terena. 


6. Prelaženje na islam 


Sada je umjesno postaviti pitanje daljnje islamizacije Bosne i Her- 
cegovine: u kolikoj se mjeri ona vršila, tko je sve prelazio na islam te iz 
kojih pobuda. 


Nažalost, čistih i jasnih odgovora na ta pitanja nemamo a možda 
ih ni kasnije nećemo imati jer su izvori za ove stvari oskudni i nepotpuni. 


O napredovanju islama posjedujemo rezultate istraživanja samo 
za XVI. st. i to za sjeveroistočnu Bosnu. God. 1533. bila je tamo već 
jedna trećina stanovništva muslimanska. Za petnaest godina islamsko se 
stanovništvo povećalo pa je tamo ono tvorilo gotovo 40% ukupnog broja. 
Kasnije, u drugoj polovici XVI. i u XVII. st. muslimansko stanovništvo 

neće se povećavati, jer će mnogi ići na bogate posjede novoosvojenih 
krajeva u Slavoniji i Južnoj Ugarskoj. — Za ostalu Bosnu možemo reći 
samo to da su gradske sredine (izuzev donekle rudarska mjesta) bile više 
islamizirane nego seoske. Ujedno, budući da su sada pretežno katolici 
bili oni koji su prelazili na islam, valja reći - prema Ademu Handžiću - 
da je islamizacija bila jača gdje su vjernici bili udaljeniji od crkava a 
posebno od samostana. Treba uvažiti također da je dio pravoslavnih Vla- 
ha prelazio na islam i to opet ovdje, u Bosni, lakše nego u njihovom 
starosjedilačkom kraju, istočnoj Hercegovini, Srbiji i Crnoj Gori, iz jed- 
nostavnog razloga što im njihova crkva u prvo vrijeme nije bila blizu. 
Napomenimo također da su česta turska četovanja imala za posljedicu 
dovođenje znatnog broja zasužnjenih ljudi sa zapada (iz Hrvatske i po- 
nešto iz Kranjske), koji su kao roblje ili sluge po muslimanskim kućama 
prije ili kasnije poprimali vjeru gospodara i time dobivali neuporedivo 
bolji, humaniji položaj u društvu. 


Što je bio razlog prelaženja s kršćanstva na islam? Već smo vidjeli 
koliko su franjevci a s njima i katolici bili izloženi strahovitom ekonom- 
skom pritisku putem daća, globa, ucjena, nepotrebnih pregleda, neiz- 
bježnog mita, da bi se došlo do "pravde", do povoljnog rješenja. Taj eko- 
nomski razlog prvi je i najvažniji poticaj, u znatnom smislu — prisila, da 
se promijeni vjera. Drugi je bio — neuporedivo povoljniji izgledi da se 
ostvari uspješni osobni uspon, karijera, ako se pređe na islam. 


I sam Handžić veli da je prelaženje na islam u početku bilo de- 
klarativno: važno je bilo biti upisan kao "musliman" i nositi muslimansko 
ime; inače se moglo nastaviti živjeti uglavnom kao i dotada. Stoga se 
govorilo: "hajdemo u Visoki začas promijeniti ime". S vremenom, kad se 
turska vlast učvrstila, kad je odnijela toliko sjajnih pobjeda nad kršćani- 
ma, i pripadnost islamu dobila je novu težinu, obogatila se novim 
sadržajima a uspomena na raniju pripadnost izblijedila i "obraćenici" se 
od nje otuđivali. 


Izvještaj o putovanju po Bosni Atanazija Jurjevića (Georgi- 
ceo) caru god. 1626. 


U ovom bosanskom kraljevstvu bit će 250.000 kršćana 
katolika. Za njih se u duhovnom pogledu brinu /članovi/ 
Reda sv. Franje...,, koji su jedini od svih redovnika ostali 
u Bosni { primorskim mjestima kad Je Turčin zauzeo 
ovaj predio. Imaju 17 samostana koji vode brigu za 
duše, tj. za one koji nisu daleko od samostana, Svaki, 

naime, samostan ima svoje područje i određeni broj 
kršćanskih sela pod sobom; u njih šalju misnike Ospo- 
sobljene za dušobrižništvo. Svu milostinju što je pojedi- 
nac skupi za svoj trud šalje svom samostanu koji ga je 
poslao na onu župu. Osim toga, kod tih redovnika naći 
će se nešto malo nepokretnog posjeda, koji oni obrađuju, 
a to im je Sv. stolica dopustila dok traje u tim krajevima 
turska nasilnička vlast. Pomoću toga uzdržavaju svoje sa- 
mostane, plaćaju nepravedne turske namete, hrane turske 
putnike, koji mnogo puta dolaze samo da napune trbuh 
u samostanu; f to, ne dolaze jedan tli dvojica nego po- 
nekad deset ili dvadeset, { ostanu koji tri, koji četiri, a 
koji i osam dana. Ako ih dobro ne pogoste, postupaju 
s {ratrima tako kako se među kršćanima ne bi postupalo 
s magarcima. To sam vidio vlastitim očima dok sam - 
promatrajući njihovu skupštinu - kroz tri tjedna boravio 
u fojničkom samostanu. 


Starine J. A., knj. 17, str. 127. 


Adem Handžić tvrdi da u Bosni nije bilo prisilnog prevođenja na 
islam. Za prvo razdoblje turske vlasti (od 1463. do 1516) to možemo 
uglavnom prihvatiti. Za drugo razdoblje - tj. u XVI. i XVII. st. - moramo 
reći da su ekonomski i socijalni pritisci pripadnost kršćanstvu činili često 
neizdrživo teškom. Iako fizičke prisile ni tada (osim iznimno) nije bilo, 
postojala je ipak vrlo snažna prisila druge vrste, kojoj se teško bilo odu- 
prijeti. Ne može se reći da se taj pritisak vršio samo u tzv. ratnim situa- 
cijama, kad je dolazilo do represalija zbog uhodarenja i suradnje s ne- 
prijateljem. Ekonomsko izrabljivanje i pravna nezaštićenost bila je trajna, 
ustaljena praksa, koja redovito nije bila izazvana "ratnom situacijom" ne- 
go bi je ova samo pojačala. Bilo je, naravno, slučajeva gdje su Turci 
razumljivo štitili svoju državnu sigurnost odmazdom za dodire s neprija- 
teljem i za pomaganje njegovih nastojanja, ali to je ipak neznatan dio u 
zbiru ukupnih pritisaka. Iz Ogramićeva izvještaja iz g. 1675. veli se za 
predio župe Bijela da su "i Turci i hrišćani pred nekoliko godina u njemu 
bili katolici". U svjetlu ekonomskih pritisaka, koji su ranije bili izloženi, 
to je lako razumjeti. Isto tako, kad se g. 1633. navodi da su rođena braća 
biskupa fra Jeronima Lučića, iz Brgula kod Vareša, (po imenu Behrem, 
Alija i Pervan) nedavno sa svojima prešli na islam, teško je zamisliti ikoje 
drugo tumačenje osim barem ekonomske prisile. 

Slabljenju katolicizma na području današnje Bosne, pridonijelo je 
snažno iseljavanje iz područja oko rijeke Sane i dalje na zapad i sjever, 
koje je došlo kao posljedica Krbavske bitke (1493) i kasnijeg trajnog 
četovanja (u XVI. st.), Odselili su se u Austriju, gdje su nazvani Wasser- 
Kroaten, što je iskvaren oblik od Bosser- (odnosno: Bossner-)-Kroaten, 
"bosanski Hrvati". U tu prazninu došli su pravoslavni Vlasi i Srbi iz 
istočne Bosne. 


7. Širenje Bosanske provincije i njezino stanje 


Nakon ovog prikaza općeg stanja bosanskih franjevaca i katolika 
u XVI. i XVII. st. treba izložiti i stanje i djelovanje Provincije kao usta- 
NOVE. 


a) Uporedo sa širenjem turske države u XVI. st. prema sjeveru i 
prema jugu širi se i Bosanska franjevačka provincija. Sultan Sulejman II. 
već je g. 1536. osvojio gotovo cijelu Slavoniju a nešto kasnije i dobar dio 
Ugarske. Pred Turcima su izbjegli svećenici pa i franjevci Ugarske pro- 
vincije a na njihovo su mjesto došli bosanski franjevci; oni će kroz čitavo 
vrijeme turske okupacije biti jedini svećenici koji će se brinuti za puk 
toga područja. Bosanski trgovci iz Budima pozvali su ih tamo, sagradili 
im dvije crkve i stan pa su oni odatle posluživali vjernike i po ostaloj 
Ugarskoj. Uz Budim, istaknuta su mjesta franjevačkog djelovanja Te- 
mišvar i Radna. U Slavoniji su imali kao znatna središta Požegu, Veliku 
i Našice. 


Na sličan način postepeno se širila turska vlast i prema Veneciji 
pa je tamo Bosanska provincija imala niz samostana: Visovac, Makarsku, 


Zaostrog, Živogošće, Karin. 


Krajem XVI. st. poveo je fra Petar Zlojutrić (ili: Soljanin), bosan- 
ski provincijal od 1589-1592, veći broj bosanskih franjevaca u Bugarsku 
i tamo, u predjelu oko Ćiprovca", okupio ono malo rasutih katolika i 
počeo obraćati i pavlićane, sektu sličnu bogumilima. Imao je uspjeha i 
mnogo ih je obratio pa ga je tako g. 1601. papa imenovao sofijskim nad- 
biskupom. Vješto je i revno djelovao i kao nadbiskup, odgajao odmah i 


Ćiprovac (danas: Čiprovci) staro je rudarsko mjesto u sjeverozapadnoj Bugarskoj, 
blizu današnje jugoslavenske granice. Osnovali su ga Sasi a u njemu je, za vrijeme 
Turaka, bilo i dubrovačkih kolonista. Ćiprovac je, kao i Bosna, stradao u Bečkom 
ratu; mnogo njegovih stanovnika tada se iselilo jer su bili digli ustanak. 

domaći kler. Umro je g. 1623. na povratku iz Rima u svom rodnom kraju, 
Tuzli, i bio pokopan u samostanu, u Gradovrhu. Iza njegove smrti postao 
je ovaj bugarski ogranak Bosanske franjevačke provincije samostalnom 
kustodijom, koja se g. 1645. posve odijelila od svoje matice. Kasnije će 
bugarska franjevačka zajednica (1703) tražiti da se ujedini s Bosanskom 
provincijom ali ova neće na to pristati. 


Vrlo kratko - i bez trajnih plodova - djelovala je misija fra Marka 
Bandulavića i fra Ilije Požežanina u Vlaškoj i Moldavskoj. I fra Marko 
je postao preslavskim nadbiskupom i upraviteljem crkve u Moldaviji. Ne- 
sretne prilike spriječile su toj crkvi rast i razvoj. 


Koliko je tada u Bosanskoj provinciji bilo samostana i braće? 


Za drugu polovicu XVI. st. podatke o stanju Provincije iznosi fra 
Franjo Gonzaga, generalni ministar Franjevačkog reda g. 1589; podaci 
se odnose na nešto ranije vrijeme, jer se navedena godina tiče samo 
godine tiskanja njegova djela. Tada je, prema njemu, bilo u njoj četrnaest 
samostana a od toga deset u samoj Bosni: Srebrenica, Sutjeska, Fojnica, 
Olovo, Visoko, Kreševo, Tuzla, Gradovrh, Modriča i Rama; tri u Dal- 
maciji: Visovac, Makarska, Zaostrog; i jedan u Slavoniji: Velika. Broj 
braće se u pojedinom samostanu kreće oko 6-7, ali za Fojnicu, gdje ih 
je moralo biti najviše, nije naveden. Župe ovdje nisu ni imenom ni brojem 
navedene. 


Podaci iz XVII. st. su brojniji, a od njih ćemo pregledati tri popisa: 


- Iz g. 1623, prema izvještaju provincijala fra Marijana Pavlovića, 
Provincija broji 17 samostana i 73 župe, pripojene samostanima, te 11 
kapelanija; valja držati na umu da se barem polovica župa koje su tu 
uključene nalazi izvan Bosne. Provincija je imala 335 franjevaca ali su 
od toga 53 bili mladi klerici, koji su se nalazili na višim naukama u Italiji 
ili Ugarskoj. U svim navedenim župama bilo je tada oko 300.000 vjernika. 


- Šesnaest godina kasnije, g. 1639. broj samostana je isti (17) ali 
se broj tzv. hospicija (gdje se nalaze župe ili kapelanije) povećao na 100, 
dok je ukupni broj franjevaca (svećenika, braće i klerika) sada bio 412, 
iako ih je, u samom zadnjem šestogodištu, umrlo 69! 


- Navest ću još i Ogramićev (Olovčićev) popis iz g. 1675, prema 
kojemu je u Provinciji bilo 19 samostana i 375 franjevaca. Samostani su: 
Fojnica, Rama, Imotski, Zaostrog, Živogošće, Makarska, Visovac, 
Kreševo, Sutjeska, Visoko, Olovo, Srebrenica, Tuzla, Gradovrh, Velika, 

Požega, Našice, Modriča, Budim. Kako se vidi u ovom popisu na tlu 
same Bosne bilo je deset samostana, na tlu Dalmacije pet, na tlu Preko- 
savlja četiri. Na samu Bosnu prema Ogramićevu izvještaju otpada - ubra- 
jajući tu i samostane, župe i samostalne kapelanije - samo 48 mjesta. 
Popis ne obuhvaća cijelo područje ni cijelo stanovništvo Bosne, jer ne 
navodi npr. Hercegovinu i Završje (Livno, Duvno, Glamoč) pa je stoga 
nemoguće iskazati ukupni broj vjernika, iako ga on za pojedine župe 
navodi." 


8. Način djelovanja u tadašnjoj Provinciji 


a) O pobližem načinu dušobrižničkog rada bosanskih franjevaca 
s vjernicima u ovo vrijeme nema svjedočanstava. Kad uzmemo u obzir 
da je prema Ogramićevu izvještaju pred kraj 17. stoljeća na tlu Bosne 
samo u osamnaest mjesta (uključujući tu i samostane) bila kakva-takva 
crkva, onda je jasno da se u većini župa (u njih 29, od ukupnog broja 
48, dakle oko 60%) služba Božja i vjerska pouka morala obavljati na 
otvorenom. Način kako su ih bosanski fratri izvodili dobro nam je poznat 
iz XVIII. st.: pod krošnjom kakvog stabla ili uz kakvu kuću ili pojatu, 
zabili bi četiri koca, na njih stavili daske i prijenosnu kamenu ploču, 
prekrili taj improvizirani stol plahtama i odozgor zaštitili ponjavom ili 
kabanicom. Ispovijedalo se tako da je svećenik sjedio na komadu drveta, 
panju ili kamenu. Mračne težačke kolibe, bez stola i stolica, s kakvim 
bijednim uskim prozorčićem, zatvorenim kožom svinjskog mjehura, bile 
su gore od vanjskog uzduha, makar palila žega ili stezala studen. Kako 
se u takvim uvjetima molilo ili kako se vršila pouka, teško nam se u to 
uživjeti i to makar i zamisliti. Pa ipak, činjenica je da izvanjski promatrači 
hvale "osobitu pobožnost i vjeru" bosanskih katolika (npr. barski nadbi- 
skup Marin Bizzi g. 1610). Činjenica je također da su vrlo mnogi u broj- 
nim i izvanrednim kušnjama pokazali stalnost i čvrstinu prvih kršćana. 
Kad su god. 1666. turski činovnici došli kupiti kršćansku djecu da se 
odgajaju u Carigradu za stajaću vojsku, katolici su s djecom pobjegli u 
šume te ostali tamo dok opasnost nije prošla a neki su čak poskakali s 
djecom i u vodu, samo da se ne iznevjere krstu, iako bi im kod Turaka 
bilo i lakše i udobnije. Bilo je, naravno, i onih koji su otpali (kako bismo 
inače u cjelini protumačili islamizaciju Bosne?), ali oni koji su ostali vjer- 


Broj vjernika koje služe bosanski franjevci što ga navodi fra Franjo Varadinac (oko 
500.000) ne može nam ovdje poslužiti jer se odnosi i na krajeve izvan Bosne. 

ni, bili su dobrim dijelom zlato u vatri prokušano. Mnogi su, pod priti- 
skom, samo na izvanjski način postali muslimani a u duši su mislili ostati 
kršćani; takve su zvali "poturi", što znači — napola Turci, napola kršćani. 
Da su okolnosti bile povoljnije, takvi bi se brzo vratili djedovskoj vjeri. 


Dušobrižnički pristup bosanskom vjerniku možemo u ovo vrijeme 
ocjenjivati prema djelima fra Matije Divkovića (njegovom Nauku krstjan- 
skom /1611. i 1616/ te njegovim Besjedama /1616/). Iako su te knjige 
(prve tiskane u Bosni!) rađene prema zapadnim uzorima, toplina i ja- 
snoća kojima se pisac (propovjednik) obraća svom čitaocu pokazuje svo- 
jevrstan odnos dušobrižnika prema svojim vjernicima i bliskost koja osva- 
ja. S druge strane, lijepi i čisti narodni jezik i način pisanja izražava veliku 
povezanost između ovoga pisca i njegova ondašnjeg čitaoca. 


Da su ova i druga bosanska djela (recimo fra Pavla Posilovića i 
fra Ivana Ančića) mogla nastati u ovo teško vrijeme, gdje se samo na 
predahe moglo mirnije živjeti, izaziva divljenje. Ovi su ljudi htjeli i u ovo 
surovo doba pružiti barem nešto od književnog cvijeća koje je raslo u 
primorju (npr. Posvetilište Abrahamovo i Verši o sv. Katarini u Divko- 
vićevu Nauku krstjanskom iz 1616). 


Čitav niz značajnih i svetih ljudi pojavljuje se i u ovo vrijeme. 
Dovoljno je navesti među izrazito svetima fra Petra Soljanina, revnog 
misionara u Bugarskoj, te izvanrednog fra Matiju Benlića, biskupa beo- 
gradskog. Na književnom polju, ako ćemo biti pravedni pa uzeti u obzir 
i vrijeme kad su pisali, valja priznati znatne zasluge i navedenim piscima 
pa i drugima koje ovdje nisam spomenuo: Pištole i evanđelja od fra Ivana 
Bandulavića tiskane su kroz tri stoljeća u petnaest izdanja, a slično su 
često tiskana i djela fra Matije Divkovića i fra Pavla Posilovića. 


b) I studij, osobito potreban za odgoj i obrazovanje svećenika, 
nisu franjevci ni u ovo teško vrijeme zanemarili. Istina, iz XVI. st. ne- 
mamo nikakvih pisanih svjedočanstava o tome, jer su izvori vrlo, vrlo 
oskudni. U XVII. st. vidimo da godine 1623. studiraju filozofiju i teologiju 
čak 53 mlada franjevca u Italiji i Ugarskoj. Priprava za takav studij vršila 
se i po skromnim bosanskim samostanima, gdje su držali djecu već od 
8. i 9, godine (i ujedno ih uzdržavali), učeći ih, uz osnovno obrazovanje, 
osobito latinskom jeziku. Za to je u pojedinim samostanima bio određen 
poseban svećenik-predavač, tzv. lektor; god. 1623, takav je lektor bio u 
Gradovrhu kod Tuzle spomenuti fra Matija Divković a u Fojnici fra Pa- 
vao Papić. Franjevci su se brinuli ne samo za školovanje svećeničkih pri- 

pravnika nego i za vanjsku djecu, kako se to vidi iz dozvole dobivene g. 
1593, da mogu "i po selima" (a ne samo po samostanima) učiti djecu; 
oko 1650. spominju se dvije javne učionice, gdje je pedeset dječaka, uz 
hranu i opskrbu, dobivalo pouku. 


c) S obzirom na franjevačke zgrade - samostane i crkve - možemo 
reći da su bile vrlo skromne i pravi odraz tadašnjih njihovih prilika. Ako 
ne računamo zgrade na području Slavonije i Dalmacije, koncem ovoga 
razdoblja (1674) na tlu Bosne (u već opisanim granicama, bez Hercego- 
vine i Završja) bilo je devet samostanskih zgrada, 22 župska stana i 25 
crkava u 18 mjesta (uračunavši tu i samostanske crkve). Već je bilo na- 
pomenuto kako je u prvoj polovici XVI. st. bilo određeno da čak i sa- 
mostanske zgrade budu samo od šepera, tj. da se sastoje od dva paralelna 
gusta plota od šiblja a prostor između njih da bude ispunjen ilovačom. 
Kasnije su (za Fojnicu g. 1571) ipak dozvolili da zidovi crkve mogu do 
polovice biti od kamena a dalje od šepera ali u starom opsegu. Dali su 
tu dozvolu uz uvjet da se dokaže da je Fojnica bila bez borbe osvojena 
a fratrima su trebale tri godine da to učine. Tako je to vjerojatno doz- 
voljeno i drugim starim samostanima, kako se vidi npr. iz prikaza požara 
kreševskog samostana, gdje se govori o kamenom zidu u donjem dijelu 
crkve. 


Izgled, osobito unutrašnji, bio je prema svjedočanstvu fra Pavla iz 
Rovinja (1640) - vrlo skroman, čak i kod velikih samostana npr. fojničkog. 
Bio je prislonjen uz brijeg i prozori su mu gledali u brdo, tako da je 
unutra vladala tama. Ulaz je i tu i u drugim samostanima bio nizak da 
Turci ne bi mogli na konju ujahivati u njega. - Samostan u Srebrenici 
imao je dvanaest sobica ali bez namještaja, tako da je fra Pavao morao 
spavati na daskama, na podu, na koji su mu prostrli malo slame. - I 
samostani u Gradovrhu i Tuzli vrlo su maleni: tuzlanski ima svega četiri 
sobice i više sliči spilji nego ljudskom stanu; tako je taman da je i po 
najvedrijem danu potrebno užeći svijeću da bi se moglo hodati. - Naj- 
jadniji od svih u Bosni, bio je samostan u Modriči. U podrumu su imali 
nešto kapelice a na oltaru bila je slika raspeća - od papira! 


Inače su crkve bile znatno ljepše od samostana. Čak je i ona u 
Modriči, koja je od samostana bila udaljena kilometar i po, bila prostra- 
na, Tako su bile prostrane i crkve u Gradovrhu, Tuzli i Olovu. Ova zadnja 
bila je s obzirom na crkveno ruho i posuđe osobito bogata a tako i ona 
u Fojnici dok je Visoko već tada po opremi bilo siromašno. 

V. poglavlje: OD POČETKA BEČKOG RATA 
DO KONAČNE PODJELE 


PROVINCIJE BOSNE SREBRENE 
(1683-1757) 


ovom razdoblju najveće značenje 
(PVA 


NE € i C ima tzv. Bečki rat (1683-1699), koji 
je započeo neuspjelom turskom op- 
sadom Beča a nakon toga gonjenjem 

Turaka. On je uvelike izmijenio po- 

OL litičke odnose osobito na zapadnom 
.? rubu turskog carstva, ozbiljno uz- 
a drmao samouvjerenost Turaka da su 
7 nepobjedivi i pozvani da osvoje 
" Evropu; štoviše, on je otvorio put 
konačnoj propasti turske moći. U Srijemskim Karlovcima (1699) Turska 
je izgubila veći dio Dalmacije i Moreju u korist Venecije, Ugarsku, dobar 
dio Hrvatske, Slavoniju i Srijem u korist Austrije. Bezuspješni turski po- 
kušaji (1715) da ponovo osvoje izgubljena područja u Dalmaciji, a po- 
gotovo sasvim neuspjeli turski pothvat da povrate svoje posjede u Pre- 
kosavlju, koji se završio blistavom pobjedom princa Eugena kod Petro- 
varadina g. 1717, samo su konačno potvrdili granice dogovorene karlo- 
vačkim mirom g. 1699. U tom pogledu, ni turski uspjeh kod Banjaluke 
g. 1737. nije ništa bitnog izmijenio. 


Za domaće kršćansko stanovništvo spomenutih oslobođenih po- 
dručja potiskivanje Turaka značilo je početak novog, uglavnom mirnog, 
razvoja. I u Bosni je Bečki rat donio velike promjene: 1) došlo je do 
iseljivanja velikog broja katoličkog stanovništva i do useljavanja musli- 
mana iz oslobođenih područja; 2) dosadašnja velika provincija Bosna 

Srebrena podijeljena je na tri manja područja: dalmatinsko, prekosavsko 
i bosansko; to će prouzročiti s vremenom i podjelu Provincije; 3) osnovan 
je apostolski vikarijat u Bosni. 


1. Opadanje broja bosanskih katolika 


Bečki je rat doveo do iseljavanja velikog broja katoličkog stanov- 
ništva, do smanjivanja broja samostana i župa na tlu Bosne i Hercegovine 
te do useljavanja muslimana iz ratom oslobođenih krajeva. 


Kad se pothvat sultana Mehmeda IV. i njegova velikog vezira Kara 
Mustafe da osvoji Beč izjalovio, došlo je do potiskivanja Turaka iz Ugar- 
ske, Hrvatske, Slavonije a tako i iz Dalmacije. Austrijska je vojska prodrla 
južno od Save i osvojila brojna mjesta u Bosni i Srbiji. Turke je zahvatio 
velik strah a ujedno i bijes protiv katolika, koje su oni smatrali suradni- 
cima svojih neprijatelja. I stvarno, u Slavoniji i Dalmaciji ne samo kato- 
lički puk nego i franjevci vrlo su živo sudjelovali u borbama protiv Tu- 
raka. I sam biskup Ogramić a pogotovo poznati fra Luka Ibrišimović, 
osvajač Požege, svjetovali su i pomagali vojnike oslobodilačke vojske. Ni- 
je stoga čudo što su Turci iskaljivali svoj bijes nad onim katolicima i 
franjevcima koji su im bili na dohvatu, u Bosni. To se događalo osobito 
dolinom rijeke Bosne, kuda su prolazile turske čete iz Makedonije na 
sjever ili se otuda tim putem vraćale. Zaredala su nasilja i domaćih ljudi. 
Potrebno je navesti poimence barem iz g. 1683. nekoliko zlostavljanja za 
ilustraciju: u Gradovrhu su zboli gvardijana a župnika fra Luku živa ispe- 
kli; u Modriči su posjekli župnika; u Sarajevu su dva kapelana udarcima 
usmrtili, Ta su se nasilja (zatim zatvori, globe, mučenja i ubijanja) na- 
stavila tijekom ovoga dugog ratovanja. Ne manje su katolici i franjevci 
stradali zbog otimačine i pljačke. I kao da sve te nevolje nisu bile dovolj- 
ne, u ovom je periodu došlo i do velike suše (1690) i nakon toga, do 
užasne gladi a u dva navrata (1686. i 1690) i do kuge. 


Navedimo nekoliko primjera! 

Nakon što su isprodavali sve na svom samostanu pa čak i brave s 
vrata, sutješki su ga fratri napustili, obukli seljačko odijelo i kroz sedam- 
naest godina uz ovaj teški rat boravili po okolnim selima vršeći svoje 
svećeničke dužnosti. Fratri ramskog samostana (njih 36) napustili su g. 
1687. svoj samostan i krenuli u Dalmaciju; gvardijan, fra Stjepan Matić, 
zapalio je na polasku zgrade, da se njima ne okoriste Turci. S njima je 
krenulo oko 150 katoličkih obitelji. God. 1685. ostavili su modrički fratri 
s mnogo vjernika svoj samostan i svoj kraj i odselili u Slavoniju. Oko 
god. 1687. napustili su svoj samostan i srebrenički franjevci, pri čemu je 
njihov gvardijan i životom stradao. God. 1688. napustili su fratri samostan 
u Gradovrhu i prešli preko Save i zasnovali novi samostan. Nekako u to 
vrijeme (1688) ostavili su i visočki franjevci svoj samostan a on je defi- 
nitivno bio porušen g. 1697, prilikom povratka princa Eugena iz Sarajeva. 
Privremeno je, g. 1690, bio napušten i samostan u D. Tuzli; kasnije su 
ga, u nekoj zgradici, ponovo otvorili ali nije bio duga vijeka. Olovski 
samostan napustili su fratri onih mračnih godina i to zbog strahovite 
ucjene, koju im je paša nametnuo kad su se o Velikoj Gospojini g. 1681. 
neki Dalmatinci posvađali s Turcima i nekoliko ih izboli. Samostan i 
crkva bili su kasnije, g. 1704, po naredbi Sefer-paše zapaljeni. 


U isto je vrijeme došlo i do velike seobe katolika dijelom u Dal- 
maciju (prema nekima: više od 5.000 obitelji) a još više u Slavoniju. Pre- 
ma bivšem provincijalu fra Andriji Šipračiću iz Dubočca, otišlo ih je oko 
100.000 duša do 1696. a slijedeće godine, zbog nesretne provale Eugena 
Savojskog u Bosnu, oko 40.000 duša iz doline Bosne u Slavoniju, i 
raspršilo se po tom području sve do Zrinja. Iz zapadne Bosne i Herce- 
govine preveo je fra Franjo Marinović oko 2.000 porodica". 


Kakve su bile po Bosnu posljedice ovog iseljavanja? 


Katolici u Bosni spali su na najmanji broj u svojoj povijesti, na 
nevjerojatnih 17.000 (sedamnaest tisuća). A tako su se i franjevci spustili 
do najmanjeg broja od svoga osnutka: na 26 svećanika i trojicu braće, te 
svega tri samostana: Sutjesku, Fojnicu i Kreševo. Kad je fojnički gvardijan 
fra Stjepan Margitić morao otputovati u Carigrad, ostavio je samostan 
seljaku, kmetu, na brigu i čuvanje! 


Službeni popis onih koji su pod vodstvom franjevaca prešli govori o 22.800 duša i to 
samo u austrijsko područje (J. Jelenić; Spomenici kulturnoga rada franjevaca Bosne 
Srebreničke, str. 3). 


67 


I socijalni je sastav katoličkog stanovništva sada postao nepovolj- 
niji, Dok je ranije bilo dosta dobrostojećih katolika-trgovaca, svjetovnih 
ljudi koji su se kretali i po inozemstvu, njih je ovih godina nestalo; iselili 
su se s odlaskom princa Eugena i drugim prilikama. U Bosni su sada 
ostali samo kmetovi i rudari te poneki obrtnici a osobito kovači. Jedini 
obrazovani ljudi bili su franjevci. Ne može se reći da se Provincija lako 
mirila s ovim napuštanjem starog bosanskog područja. Na kapitulu 
održanom u Velikoj, iste godine 1699. kad je bio zaključen i mir, bilo je 
naređeno gvardijanima napuštenih bosanskih samostana koji su ostali 
pod turskom vlašću, da se povrate iz kršćanskih zemalja na svoja stara 
središta. Bilo je čak određeno da oni koji to ne bi učinili gube gvardi- 
jansku čast a tako i milostinja sa župa koje su pripadale tim samostanima 
treba da se uruči napuštenim samostanima a ne onim novima u Slavoniji. 
S tim se saglasio i vrhovni poglavar Reda fra Matej di S. Stefano, koji 
je tražio da se opet podignu porušeni samostani u Bosni. - Na sličan 
način, i Kongregacija za raširenje vjere zaključila je g. 1723. da se naredi 
bosanskom provincijalu i kustosu da suzbijaju iseljavanje katoličkih obi- 
telji ispod turskog gospodstva. Ipak, prilike su bile jače od naredbi; osim 
ove zadnje, druge odredbe nisu provedene u djelo. 


Unatoč ovako niskom broju, bosanski se katolici počinju polako 
oporavljati. Biskup fra Mato Delivić zabilježio je g. 1737. na samom bo- 
sanskom području (bez Hercegovine) 16.504 duše. Ako se tome pribroji 
oko 10.000 katolika u Hercegovini, ukupni broj te godine iznosi oko 
25.500 katolika. Samo šest godina kasnije zabilježit će biskup fra Pavao 
Dragičević na svom području 39.942 katolika, pri čemu se treba sjetiti 
da u ovaj broj nisu uključeni katolici trebinjske biskupije, a krajem ovoga 
perioda (tj. oko 1757) broj katolika bit će oko 50.000. - I broj franjevaca 
(svećenika i braće) porastao je g. 1708. na 49, ali treba uvažiti da su tu 
pribrojani i fratri iz Imotskog, kojih je bilo devet, pa bi na terenu prave 
Bosne i Hercegovine bilo tada 40 franjevaca. Nešto kasnije (1725) broj 
svećenika u turskoj Bosni je 50, klerika 7, braće 5 i 62 novaka. Tako nam 
postaje shvatljivo da će broj franjevaca krajem ovoga kratkog perioda 
porasti na 150. 


Uz ovaj prikaz stanja katoličkog stanovništva Bosne, valja napo- 
menuti da su se, nakon oslobođenja hrvatskih, dalmatinskih i prekosav- 
skih krajeva, mnogi tamošnji muslimani, vratili u Bosnu, najčešće u kra- 

jeve koje su katolici napustili. Na žalost, brojno stanje tih muslimanskih 
imigranata nije istraženo pa se ne može kazati koliko je ono; takvi se 
doseljenici u izvorima samo uzgredno spominju. 


Ulogu katoličkih trgovaca sad preuzimaju pravoslavni trgovci i po- 
staju znatna snaga u okupljanju i osvješćivanju srpskog stanovništva u 
Bosni. 


2. Bosanska provincija i dalje se dijeli 


Nove političke promjene ugrozile su jedinstvo zajedničke provin- 
cije Bosne Srebrene. S karlovačkim mirom g. 1699. postala je rijeka Sava 
granicom prema Austriji a planina Dinara prema Dalmaciji pa se tako 
prostrana Bosna Srebrena nalazila u tri države: preko Save - u austrij- 
skom carstvu, na jugu, u mletačkoj republici, i konačno u Bosni - turskom 
carstvu. Granice su bile pod oštrim nadzorom ovih država tako da je 
prelaženje iz jedne u drugu bilo vrlo otežano. Posebnu teškoću stvarala 
je granična karantena, boravak od 20 ili više dana u mjestu prijelaza, da 
se ne bi s turskog područja unijela kakva zarazna bolest, osobito kuga. 
Tako je saobraćanje poglavara i braće jednog državnog područja s 
braćom u područjima drugih država bilo vrlo otežano. - K tome su 
Mlečani, iz političkih razloga, donijeli g. 1703. odredbu da fratri koji nisu 
mletački podanici ne smiju vršiti bilo koju redovničku službu na području 
njihove republike; slijedeće godine (1704) zabranili su Bosancima bora- 
vak na mletačkom tlu. Bilo je također ograničavanja samostalnosti i upli- 
tanja u unutarnje stvari Provincije i od strane Austrije. 


Osim što je ovim načinom otežan poglavarima nadzor nad 
braćom, i prilike u oslobođenim krajevima bile su sasvim drukčije od 
bosanskih. Nije, prema tome, bilo moguće zavesti jedinstvene propise za 
cijelu Provinciju. Sudjelovanje braće pojedinih dijelova Provincije u nje- 
zinoj upravi bilo je također sporno i izazivalo je trzavice. Prekosavski pa 
i dalmatinski dio imali su sada znatno više samostana, dok je bosanski 
spao na svega tri. Ipak su se članovi zajedničke provincije s početka, na 
skupštini u Sinju g. 1711, dogovorili da se upravne službe ravnomjerno 
podijele prema tri dijela a ne prema broju samostana: iz svakog područja 
trebalo je da se naizmjence biraju provincijal, kustos i vijećnici, i to je 
naknadno odobrila i Kongregacija za raširenje vjere. Ali, kad se broj 
samostana i učilišta u Prekosavlju i Dalmaciji povećao, povećalo se i 
nezadovoljstvo s postojećim stanjem, Stoga je generalni poglavar Reda 

poslao fra Kajetana iz Introdakve kao apostolskog (papinskog) povjere- 
nika da izvidi stvar i predloži rješenje. Izaslanik je posjetio pojedine sa- 
mostane Provincije a tako i Beč pa je predložio da se Bosanska provincija 
podijeli na tri dijela: dalmatinski (sa devet samostana), bosansko-slavon- 
ski do Drave (sa 11 samostana) i ugarski sa Srijemom (također s 11 
samostana). Dalmatinci su prihvatili tu diobu ali su joj se Slavonci žesto- 
ko oduprli. Razlog opiranja bio je u tom što je Kajetan priključio ugar- 
skoj provinciji i četiri samostana, koji su po jeziku i narodnosti prirodno 
pripadali Slavoniji. Spor se završio tako da je samo Dalmacija ostala kao 
zasebna provincija a sav preostali dosadašnji dio ostao u istoj provinciji, 
koja se sastojala od turske Bosne i Prekosavlja. Sve se to dogodilo god. 
1735; od toga vremena postoji dalmatinska provincija Presv. otkupitelja. 


Uskoro se pokazalo da nije dobro što nije podijeljen i preostali 
dio Provincije. Prekosavlje je imalo 19 samostana a Bosna svega tri. Pre- 
kosavski dio imao je i vlastita učilišta (kao i Dalmacija), a turska je Bosna 
muku mučila da samo ostane na životu. Razumljivo je da su sada Bosanci 
bili, sa svoja tri samostana, samo privjesak preostalog golemog tijela Pro- 
vincije i da su oni rijetko mogli sa svojim zahtjevima prodrijeti na zajed- 
ničkim skupštinama. Isto tako, provincijali pa i opći pohoditelji rijetko 
bi, ako ikad, došli u Bosnu. Zbog ovih, i već ranijih razloga (npr. teškoće 
putovanja preko granice), Bosanci su već g. 1740. i kasnije g. 1756. za- 
tražili da se odvoje od Prekosavlja. Toj njihovoj molbi konačno je udo- 
voljio god. 1757. generalni poglavar fra Klement Guignoni iz Palerma, 
ali na način koji je razočarao Bosance. On je, doduše, odvojio tursku 
Bosnu od Prekosavlja ali ju je proglasio samo kustodijom, dok je Pre- 
kosavlje dobilo i rang i naziv Provincije. To je bilo bosanskim franjevcima 
teško prihvatljivo, jer su bili svjesni da su upravo oni matica novih dije- 
lova (i Bosne-Hrvatske, Dalmacije i Prekosavlja); izloženi i nadalje opa- 
snostima i turskim zZlostavljanjima, osjetili su se i od Reda i od Crkve 
zapostavljenima i poniženima. Poslali su stoga fra Filipa Lastrića, bivšeg 
zajedničkog provincijala u Rim da on pokuša ispraviti taj nepravedni 
dekret. To je fra Filip i kod vrhovnog poglavara i kod pape sjajno obavio: 
vratio se g. 1758. s novim dekretom, kojim je opozvan onaj raniji; sad je 
Bosni ponovo priznat rang provincije i povraćen njezin stari naziv "Bosna 
Srebrena"; čak joj je data prednost pred novom, prekosavskom provin- 
cijom, 


Nova podjela imala je i za samu Bosnu i neke slabe strane i neke 
prednosti, 

Slaba strana bila je izoliranost, odvojenost, od dosadašnjih zajed- 
ničkih krajeva i njihove braće i to kako u ckonomskom tako i u društve- 
nom i kulturnom djelovanju. Upućena samo na sebe samu, osjetit će nova 
Bosanska provincija gorčinu oskudice, koju su joj nekoć bogatiji preko- 
savski krajevi ublažavali. - Svedena u turske granice, ona nema nikakvih 
učilišta pa je upućena da trajno traži kamo da pošalje na nauke svoje 
kandidate za svećenike. 


Dobra strana bila je jedinstvenost i preglednost Provincije. Sad je 
poglavar mogao, ne prelazeći državne granice, doći do svoje braće i ona 
do njega pa je tako manji opseg činio službu provincijala i pohoditelja i 
lakšom i korisnijom, iako je ona - zbog bespuća, brdovitosti i nesigurnosti 
- i dalje ostala teška. Budući da su se sada sva braća nalazila u jednakim 
uvjetima života, na sve su se mogli postaviti i jednaki zahtjevi. 


3. Osnivanje apostolskog vikarijata 


Uporedo s odjeljivanjem dalmatinskog dijela Provincije došlo je i 
do osnivanja tzv. "apostolskog vikarijata". "Apostolski" ovdje znači "pa- 
pinski" a "vikar" označava "zamjenika" ili "namjesnika"; prema tome, pod 
"apostolskim vikarijatom" misli se služba "papinskog namjesnika". 


Zašto je bilo potrebno uspostavljati takvu službu? 


Sv. Stolica je imala velike muke pri postavljanju biskupa u Bosni 
zbog toga što su austrijski vladari (koji su u svojoj osobi predstavljali i 
ugarske kraljeve) tvrdili da imaju stečeno pravo predlagati kandidate za 
biskupe u Bosni. Sv. Stolica nije bila s tim sporazumna jer su u Bosni 
zbog izvanjskih okolnosti nastupile izvanredne prilike pa je ona sada 
predstavljala izuzetno područje, koje potpada neposredno pod vrhovnu 
upravu Crkve. Ipak, Sv. Stolica nije htjela prostim odbijanjem njegova 
zahtjeva ozlojediti austrijskog vladara, na čiju je suradnju inače morala 
računati. Da izbjegne direktan sukob i suvišan spor, ona više nije htjela 
postavljati redovitog biskupa za ovo područje pod naslovom "bosanskog 
biskupa", jer je taj naziv nosio onaj biskup koji je stolovao u Đakovu. 
Umjesto toga dala je za Bosnu biskupa koji je nosio naslov neke ugasnule 
biskupije (redovno negdje na istoku) i ujedno ga zadužila da upravlja 
Crkvom u Bosni, područjem koje se poklapalo s područjem Bosanske 
franjevačke provincije. Tome austrijski vladari nisu pravno mogli ništa 
prigovoriti a Sv. Stolica se pobrinula da Bosna ipak imadne stvarnog 

biskupa, dok će đakovački biskup nositi samo naslov bosanskog biskupa. 
To, dakle, nije bio redoviti bosanski biskup nego upravo "papin namje- 
snik" na ovom području. Sad su se i u samoj Bosni mogli podjeljivati sv. 
potvrda i svećenički red a uz to se ovaj apostoski vikar brinuo za dobro 
vjernika, pohađao ih i slao izvještaje Kongregaciji za širenje vjere o sta- 
nju Crkve. 


Šteta je što se u Rimu već ranije nisu dosjetili ovom rješenju, jer 
je Bosna do 1735. već više od pedeset godina bila bez biskupa koji bi 
stvarno u nju zavirio. Biskupi koje su austrijski carevi predlagali i pone- 
kad "progurali" za Bosnu, ponekad nisu znali ni našeg jezika (bili su 
Mađari) i nisu ni nogom stupili preko Save. Vjerojatno su u Rimu očeki- 
vali da će i Bosna, kao i Slavonija, biti tih godina oslobođena a onda bi 
trebalo drukčije riješiti i ovu stvar. 


Svi su apostolski vikari (od 1735. do 1881) bili franjevci. To je bilo 
potrebno, ne samo Zato jer su jedino oni poznavali prilike, nego i zato 
što su apostolski vikari bili posve upućeni na Bosansku franjevačku pro- 
vinciju: stanovali su u nekom od njezinih samostana, franjevci su ih 
uzdržavali i zaštićivali pred vlastima, i ujedno oni su bili pastoralno oso- 
blje u Bosni. Doduše, Kongregacija za širenje vjere slala im je neku 
skromnu godišnju pomoć. Međutim, ako držimo u vidu okolnosti, jasno 
nam je da život i djelovanje u Bosni ne bi apostolskim vikarima bili mo- 
gući bez požrtvovnog pomaganja Provincije. Apostolski su vikari bili svje- 
sni toga i živjeli s Provincijom uglavnom u slozi i miru, izuzev nekih 
iznimaka, o kojima će kasnije biti govora. 


Neki su susjedni biskupi (splitski i makarski, a dijelom i zadarski) 
smatrali da se vlašću ovoga novog apostolskog vikarijata krnji njihovo 
biskupijsko područje. Splitski je biskup tvrdio da pod njegovu vlast spada 
Livno, Grahovo i Glamoč, a makarski je protezao svoje pravo na 
određena područja Hercegovine te na Duvno i Ramu. Kongregacija za 
raširenje vjere riješila je spor tako da je ponovo potvrdila da čitavo bo- 
sansko područje pod turskom vlašću - osim trebinjske biskupije - potpada 
pod upravu bosanskog apostolskog vikara. 


Fra Ivan Krstitelj de Vietri, generalni komisar za Bosansku 
provinciju, izvješćuje o stanju g. 1708. 


Gore navedeni bosanski samostani sagrađeni su u 
mračnim { sumornim dolinama toga kraljevstva. K toj 
mračnosti pridolazi niskost zgrada, uskoća prozora sa 

željeznim rešetkama { povučenost redovnika, koji uvijek 
drže zakračunata vrata kao da su živi zakopani u onim 
samostanima. Turci trajno bezočno muče jadne redovni- 
ke, jer svaki dan dotrče u samostan if bezdušno lupaju 
na vrata grdeći i psujući; prijete da će zapaliti { ubiti 
ako im ne daju ono što traže. A neki hoće da jedu {i 
piju, neki da dobiju novca, a kad vide da im nisu udo- 
voljili koliko žele, tuku jadne gvardijane. Stoga su ređov- 
nici napravili crkvena {i samostanska vrata vrlo niska da 
Turci ne mogu ući s konjima... Život jadnih župnika još 
je teži negoli redovnika u samostanu. Bosansko je kra- 
ljevstvo naime brdovito ti šumovito pa jedva što si sišao 
s jednog brda već počinje uspon na drugo. Kršćanska 
sela udaljena su jedno od drugog pa jadni župnici pre- 
valjuju po 20 { 30 milja na dan. Mnoge Turci fi ubiju 
u onim šumama { pustošima. Povrh toga, jadni župnici 
nigdje nemaju ni kuće ni crkve, jer to Turčin ne dopušta 
pa stoga, da posluže svima, uvijek jedu hladnu hranu 
kao da bježe i spavaju na goloj zemlji u jadnim kršćan- 
skim kolibama. 


Starine, knj. 17, str. 91-92. 


I franjevci u odijeljenim dijelovima Bosanske provincije (u Dal- 
maciji i Prekosavlju) imali su muke sa svojim biskupima, jer su im oni 
sada, nakon što je prestala opasnost od Turaka, osporavali pravo na župe. 
Neki prepošt sv. Petra tjerao je franjevce uz pomoć oružnika sa župe i 
bio čak zabranio uz prijetnju globom od četiri vola da nitko ne smije 
primiti franjevca ili mu dati milostinju. Zanimljivo je da su u obranu 
franjevačkog dušobrižništva ustali mletački dužd i carski upravnik za Sla- 
voniju pa i sam car. 


4. Kakav je sada bio život u Bosni? 


Kroz ovo vrijeme prilike su i za puk i za franjevce bile teške: 
krajnje teške za Bečkog rata, a vrlo teške ili teške u prvoj polovici XVIII. 
st. Da su samostani bili i nakon Bečkog rata u velikoj nevolji, vidi se iz 
izvještaja fra Franje Travničanina iz g, 1701; prema njemu, braća su bila 
bez hrane i gotovo gola i bosa. Opet su se morali zaduživati, jer je trebalo 
mititi moćnije muslimane. Crkveno ruho i posuđe kreševskog, visočkog, 
sutješkog i srebreničkog samostana, koje je bilo založeno kod Filipa 
Brnjakovića, nije bilo moguće otkupiti, pa je on bio prisiljen da ga jeftino 

proda, da bi koliko-toliko namirio svoj gubitak. Fojnički samostan morao 
je begu Kasumu iz Kasapovića namiriti dug ramskog samostana od 1.700 
groša pa je ta parnica išla i do sultana i do mletačkog dužda. Kakvo je 
bilo stanje, rječito pokazuje i slučaj prvog apostolskog vikara fra Mate 
Delivića: morao se godinu i pol dana skrivati u kući jednog popa glago- 
ljaša u Posušju da ne izloži braću u samostanima ucjenjivanju i zlostav- 
ljanju. O ucjenama, globama, nezaobilaznom davanju mita u ovo vrijeme 
izvješćuju pisci domaćih ljetopisa npr. fra Nikola Lašvanin i fra Bono 
Benić. 


Fra Filip Lastrić opisuje djelovanje bosanskih kapelana u 18. 
st. (oko 1760. i ranije) 


Znam ja, poštovani kapelani { misionari bosanski, 
truđe vaše i ustrpljenje. Znam da su vaše ovčice rastrka- 
ne po daleku. Šta rađi (= stoga), za služiti njih potpu- 
no, malo počivanja imate, nego ste najviše u optrkivanju 
{ hodu po selije. Znam da na mlogo mista pribivališta 
vaših ovčica jesu pomišana s nevirničkim, kroz koje vam 
valja putovati sve sa strahom, niti brez pogibili. Znam 
da vam se ne zna mlogo puta dan ni noć, konak mi 
postelja, ručak ni večera, nego valja da ste zadovoljni 
onako kako se gdi nađe kod siromaha. Znam da, crkava 
nejmajući, valja vam tražiti zgrada { pojata, ili načinjati 
kolibice pod dubjem (hrastovima), te kabanicom pokrivši, 
misu govoriti. Znam da vaše ovčice, budući, kako reko- 
smo, po daleku rastrkane, inače ljudi težaci { siromasi, 
ne mogu k vama doći u druge dneve nego najviše u 
svetkovine. Onda vam je krstit, vinčat { upisat jedno {i 
drugo, ispovidat { pričešćivati, onda nad nelagodnim 
(= bolesnim) Boga moliti { blagosivljati... 


Iz predgovora knjige: "Od' uza me" (= Hodi uz mene), 
Mleci 1763, str. 6. ("Od' uza me" je prijevod latinskog "Vademe- 
cum" = svagdanji priručnik). 


Možda su i te teškoće uplivale da je religiozni život bosanskih 
katolika bio na rijetkoj visini. Pohoditelj poslan od uprave Franjevačkog 
reda fra Ivan K. de Vietri g. 1708. ne može se nadiviti njihovoj revnosti 
1 pobožnosti s kojom dolaze iz velike daljine na misu i u njoj sudjeluju, 
poštovanju koje iskazuju svećenicima, zdravom moralnom Životu njihovih 
obitelji; s nekom tugom on to uspoređuje s onim što vlada u to vrijeme 
u Italiji. Jednako se pohvalno izražava i o bosanskim franjevcima i o 

životu u samostanima. I četvrt stoljeća kasnije (1737) sličan, iako nešto 
konkretniji, sud o bosanskim katolicima donosi biskup fra Mato Delivić, 
On iznosi i nekoliko crnih točaka, npr. da neki, zavedeni strašću, otmu 
djevojke i protiv njihove volje "vjenčaju se" s njima pred kadijama. Ali 
te stvari, kao i poneki otpad od vjere, predstavljaju sada iznimke, koje 
ne mogu opovrgnuti opći, vrlo dobar, sud biskupov o njegovim vjernici- 
ma. 


Mučan život franjevaca i njihova puka ogleda se i u zgradama u 
kojima borave. Samostani su - prema de Vietriju - krajnje skromne, neu- 
gledne i mračne zgrade, koje obiluju sada jedino oskudicom i nesigur- 
nošću. 


Podataka o franjevačkim školama ove provincije izvan Bosne ima 
mnogo ali ih u samoj Bosni nema: očigledno je da se i mladež Bosne 
bila poučavala u provincijskim učilištima u Dalmaciji i Prekosavlju pa i 
vani npr. u Italiji i Poljskoj. Zanimljivo je napomenuti da je i u ovo 0so- 
bito teško vrijeme jedan bosanski franjevac (fra Stjepan Margitić) tiskao 
svoja djela ("Izpovid krstjanska" g. 1701. i "Fala ot svetih" g. 1708). 

VI. poglavlje: OD PODJELE PROVINCIJE DO 
BISKUPA MILETIĆA (1757-1831) 


1. Stanje turske vlasti u ovo vrijeme 


2. polovici 18. st. i 1. polovici 19. 
st. turska je država bila zauzeta 
obrambenim ratovima protiv Au- 
strije i Rusije te protiv ustanaka 
svojih podložnika u balkanskim 
zemljama. Ujedno je ovo vrijeme 
razdoblje duboke unutarnje, 
) (prvenstveno ekonomske krize, 
Za — koju turska uprava nastoji svlada- 

I ti, ali mjere koje u tu svrhu bira 
ili nisu bile pogodne, ili nisu dovoljne, ili ih vlada nije u stanju provesti. 
Zbog toga ta država nezaustavljivo ide k svom rasulu. Ta agonija uzrokuje 
mnogo neizrecivih patnja za njezino nezaštićeno kršćansko stanovništvo. 


Pokušajmo to pobliže objasniti. Već od početka Turska je bila 
osvajačka država. Za nju je ratni plijen bio bitan: njime je ona plaćala i 
nagrađivala svoje borce a on ujedno omogućavao da se oni koji se nalaze 
na višem položaju mogu odavati raskoši i uživanju. Dok je bilo uspješnog 
osvajanja, dok je ta država cvala, vojska je bila zadovoljna a porezi za 
podložnike podnošljivi pa je vladao relativno miran poredak. Tako je to 
bilo u 15. i 16. stoljeću pa s početka i u 17. st. Kad su prestala osvajanja, 
kad su ratovi za Turke postali gubici, pojavili su se u državnoj blagajni 
strahoviti manjci pa turska uprava nije imala čime plaćati vojsku i pod- 
mirivati ostale državne troškove. Da se domogne novca, država je pri- 
bjegla sve većem i većem oporezovanju stanovništva pa tako porezi po- 
Staju sve teži, sve raznovrsniji i brojniji, Normalno bi bilo da poreska 

opterećenja snose svi građani i to razmjerno prema svojoj ekonomskoj 
moći. U Turskoj je, međutim, vojnički stalež (janjičari i spahije) bio od 
ovih tereta izuzet; u gradovima su se trgovci i obrtnici domogli janjičar- 
skih povlastica prostim upisivanjem u njihovu organizaciju ili time što su 
bili posjednici čilluka. Sav teret, prema tome, spao je gotovo isključivo 
na seljake i to prvenstveno kršćanske. - Oni nisu bili u stanju platiti porez 
pa su se morali zadužiti uz visoke kamate. To je bio siguran put do 
gubljenja vlastitog posjeda — da postanu kmetovi s vrlo teškim obvezama 
(besplatni rad begu na njegovu zemljištu, besplatno popravljanje tvrđava 
i putova, dovoženje hrane i streljiva za vojsku i sl.), Istina, i turska je 
država krajem 18. st. pokušala obvezati i povlaštene slojeve da plaćaju 
porez (Mustafa III. g. 1765) ali su se oni tome snažno oduprli. 


Još gori potez vlasti bio je kad je ona ubiranje poreza prepustila 
zakupnicima (haračlijama). Oni su ubirali porez na bezdušan način ugo- 
neći i znatno više nego što su bili ovlašteni. 


Franjevci su bili izuzeti od mnogih poreza ali su ih, u stvari, često 
morali plaćati. Osobito težak teret bio je džulus, porez za vršenje vjerskih 
obreda, zaveden negdje u drugoj polovici 17. st. Njega su plaćali gvar- 
dijani triju samostana svake godine i prilikom nastupa novog vezira. Kako 
su se veziri često mijenjali, to bi ponekad platili i po tri pa i četiri džulusa 
na godinu. Ukupni trošak u novcu za jedan džulus bio je tijekom godina 
1770-1800. prosječno 1.400 groša, od čega je na fojnički samostan otpa- 
dalo 600, na sutješki 420 a na kreševski 380 groša. Uz taj iznos valjalo 
je veziru predati i 1 ovna, 2 oke šećera, 20 kruhova, 20 sapuna i 2 svijeće 
od pola oke voska u svakoj. Slično su davali u naravi i sarajevskom muli. 
Nešto manje morali su davati kadiji i serdaru, koji su se mijenjali svakog 
mjeseca. 


Iako, u poredbi s drugim davanjima, džulus i nije bio tako visok, 
njegova učestalost i redovitost značila je strašno opterećenje za samo- 
stane. Prema A. Ćoriću, fratri su kroz 180-190 godina, koliko su preda- 
vali džulus, isplatili svotu od 70.000 dukata. 


O porezima u 18. i prvoj polovici 19. st, 


Kroz taj period (tj. tokom 18. st. pa do 1839.) broj 
izvanrednih nameta od 20 koliko ih je, po prilici, bilo 
u XVII stoljeću, porašće na 97, dok će njihova količina 
biti najčešće neodređena { stajaće u punoj ovisnosti od 
svake konkretne situacije t nahođenja ubirača...; za kakve 

su sve besmislice uzimani (nameti) pokazuju najbolje 
njihovi nazivi... porez za "zube", čije je ubiranje motivi- 
sano time što su državni službenici za vrijeme jela kod 
seljaka trošili svoje zube, dok su tri nameta nosila naziv: 
'za vazduh" (tayyvarat). 


Avdo Sućeska: Ajani (Djela ANUBIH, knj. XXII), Sarajevo 
1965. str. 62-63. 


Drugi izvor nevolja bio je sudski i upravni sistem turske carevine. 
Umjesto da vlast za suce i upravnike postavi sposobne i poštene ljude, 
ove su se službe (osobito služba suca-kadije) prodavale pa ih je trebalo 
kupiti za znatan novac i to svake godine iznova. Ovi položaji nisu nosili 
neku plaću: činovnik se za izdatu svotu kojom je kupio svoju službu i za 
svoje uzdržavanje morao namiriti od stanovništva, posebno onoga koje 
nije bilo zaštićeno - od kršćanske raje. Pristojbe (takse) određivao je 
sudac ili upravni činovnik najčešće po svojoj volji. Kazne za prekršaje 
bile su stroge i opet samovoljno odmjerivane; najomiljenije su (gdje ih 
je bilo moguće primijeniti) bile globe. Budući da stvarnih prekršaja nije 
bilo dovoljno, valjalo ih je izmisliti i za te izmišljene (a ničim dokazane) 
prekršaje valjalo je plaćati visoke svote. Tome je pridolazilo i ucjenjiva- 
nje: plati, ako nećeš da dadnem na tebe tužbu (da te odilamim); onda 
ćeš platiti daleko više! 


2. Patnje franjevaca i kršćana od strane Turaka 


Svega ovoga bilo je u turskom carstvu i ranije - u 17. i prvoj po- 
lovici 18. st. ali je sada - u ovom razdoblju - ovaj način dosegao vrhunac. 
To je bio prvi i najveći izvor patnji kršćanske raje i fratara. Da ne bi 
izgledalo da su ove riječi pretjerane ili izmišljene, iznijet ću nekoliko 
poreza, napose džulusa, koji su pogađali franjevce u ovo vrijeme; patnje 
običnog kršćanskog svijeta najčešće su prošle nezabilježene. 


a) G. 1773. kajmekam (namjesnik) Ali-paše Dagistanlije zatražio 
je od fratara džulus pa su mu fratri dali 200 groša s molbom da ih pričeka 
dok skupe novce za džulus od trgovaca. Platili su ga nakon mjesec dana 
(oko 1.400 groša). 


b) G. 1778. predali su fratri četiri džulusa u 12 mjeseci; jednom 
zgodom kad su ga davali, proveli su osam dana u tamnici unatoč tome 
što je fermanom iz g. 1775. bilo zabranjeno uzimati poreze pa i džulus. 

c) G. 1785. opet su fratri platili četiri džulusa na godinu, iako je 
u fermanu od g. 1783. izričito stajalo da su oni slobodni od svih javnih 
danaka. 


d) Skupljači harača ranije nisu napastovali fratre ali se u ovo vri- 
jeme bezvlađa i nepoštivanja sultanovih fermana (kako se to vidi iz sut- 
ješkog i kreševskog ljetopisa) događalo da su oni ovaj porez i od fratara 
tražili i na silu ga uzimali. Neki su hvatali pojedinog fratra na putu, vezali 
ga za drvo, dok ne bi platio. Kreševski ljetopis govori o Hadži-Smailu, 
koji je svezao sutješkog gvardijana i pješice ga, sam jašući na konju, tje- 
rao; kasnije je slično učinio s ostalom dvojicom gvardijana, pa mu je 
svaki morao dati po 400 groša; sutješkog su gvardijana, "na suđenju", tom 
prilikom gurnuli niz stepenice a onda ga zatvorili u konjsku štalu. 


Još su daleko gore bile najvećim dijelom izmišljene optužbe ("mu- 
sevede" ili potvore); najčešće su ih oklevetali da su proširivali zgrade 
(crkvu, samostan, štalu), da su nabavljali grožđe, da su kopali blago, da 
su nagovarali Turke da se pokrste ili da su poturčene kršćane kušali 
povratiti u katoličku vjeru, da su kupovali zvono i slično. Opet je - za 
ilustraciju - potrebno navesti barem nekoliko pojedinačnih optužbi, 
najčešće podvala. 


a) G. 1760. - da je neka sarajevska Turkinja ulazila u sutješku 
crkvu i "da su fratri za njom ašikovali", pa su fratri platili 34 groša. 


b) G. 1770. da su došli neki popovi iz Moreje (= Grčke) koji 
bune narod. Na to je vezir poslao nekoliko svojih pašalija da pregledaju 
samostane. Nisu našli ništa, ali da iznudi novac, pašin predstavnik rekne 
fratrima: "Ili mi dajte pet kesa (2.500 groša) ili će vam stradati deset 
fratara" (tj. povest ću ih u Travnik). I poveo je gvardijana ali su se putem 
kod Busovače nagodili da mu dadne 1.190 groša. 


c) G. 1777. neka se muslimanka iz skopaljskog (gornjovakufskog 
i bugojanskog) kraja zagledala u nekog Dalmatinca pa je s njim pobjegla 
na mletačko područje. Mustaj-paša Skopljak za to optuži kod paše Čen- 
gića fratre i zatraži da se sva tri gvardijana objese. Nekako se stvar smirila 
sa 900 groša. Stradali su i skopaljski katolici: paša ih je oglobio sa 800 
groša a trojicu muškaraca i jednu ženu objesio. U međuvremenu, Mlečani 
su djevojku vratili u Bosnu! 

d) G. 1780. potvorio je fojnički kadija kreševskog gvardijana da 
je načinio crkvu a ne pojatu (za koju je imao skupo dobivenu dozvolu). 
Kad se ta optužba pokazala kao obična podvala, rekao je da fratri prate 
pokojnika s križem u groblje. Za prvu optužbu platio je gvardijan 348 
groša a za drugu 1.300 groša. 


Dokumenat koji donosimo pisan je turski ali izvana nosi krat- 
ki sadržaj (to i znači "regest", ili "res gesta") na našem jeziku; 
ovdje ga donosim da se vidi kakve su se sve nevjerojatne, nemo- 
guće, stvari podmetale fratrima i na što su morali trošiti novce. 
Za navedenu svotu mogle su se sagraditi dvije kuće. 


7God./ 1807. 14. IX. Bujruntija Mehmedpaše u kojoj 
piše kako Parok O. Josip Ivić nije prikopavao poturačke 
djece ni prinosio u kršćansko groblje, mrtvu nju krsteći. 
Za koju madu (= parnicu) štetova šest kesa, /što/ čini 


gr/oša/ 3.000. /To je/ šteta koju na župi ne pamti toliku 
niko. 


Josip Matasović: Fojnička regesta, Spomenik SKA, knj. 
LXVII. Beograd 1930. str. 242. 


e) G. 1794. rekli su Turci da je fra Tomo Dafinić (Dapinić) dao 
otrovni melem Ivanu Peliću i da je on od toga umro. Kazna je bila 846 
groša. 


U ljetopisima se može naći još mnogo sličnih slučajeva. Te stvari 
današnjem čitaocu možda i ne izgledaju osobito važne ali one su i u 17. 
i u 18. st. dovodile samostane na rub propasti; tako su i početkom 19. 
st. kreševski fratri pomišljali da zbog prezaduženosti napuste svoj samo- 
stan. 


Neredi koji su u Bosni izazvani turskim neuspjesima na fronti i 
vrlo malen ugled središnje vlasti pogodovali su i u ovo vrijeme nasilju 
pojedinaca i još više otežavali bespravni položaj raje i fratara umorstvima 
franjevaca i katolika npr. fra Luke Mikulića (1769), fra Tadije Tomića 
(1783), fra Lovre Milanovića (1807) i fra Joze Valentića (1807), koji su 
s čista mira ubijeni a vlast ostavila nekažnjenim njihove ubojice. Tako su 
također ubijeni s čista mira npr, Ivka r. Suđerić (1768) i Luka Vidović 
(1804) a brojni su kažnjeni bezdušnim batinanjem po stopalima ("da im 
meso otpadne!"), nečovječnim tamnicama s podlijevanjem vode i tome 
srodnim strahotama. Vlasti često ne osvećuju umorstvo katolika ali po- 
gibiju muslimana ne puštaju neosvećenu, Kad je g. 1781, nedaleko od 

Fojnice, poginuo neki Sinanović, Turci su potvorili neke vinare da imaju 
s tim veze pa su ih šestoricu zatvorili, udarili im mnoge štapove, jednome 
520, a štapovi su bili klincima okovani i otrovnom vodom pokvašeni; na- 
ravno je da su svi stradali (umrli) a jedan od njih bio i obješen, iako 
Turci - ni na svom sudu - ničim nisu mogli dokazati da su jadnici krivi, 


I u ovom je vremenu nova teška nevolja zadesila bosanske fra- 
njevce: požar, kreševskog samostana. Na sam Uskrs g. 1765. buknula je 
vatra najprije u samostanu a onda u crkvi i za dva sata sve preobratila 
u pepeo izuzev podruma i stvari u sakristiji. Dugo i uporno obraćali su 
se molbama za dozvolu da ponovno izgrade samostan i crkvu vlastima u 
Travniku, Sarajevu i Carigradu, dok je konačno - nakon dvije godine, uz 
golem izdatak - nisu dobili. S velikim oduševljenjem (i gotovo s jednakim 
strahom - da protivnici ne ometu gradnju) podigli su i crkvu i samostan 
za tri mjeseca. Izdaci su - razumije se - bili znatni ali je karakteristično 
da su Turci uzeli gotovo triput toliko za dozvole i preglede (8.793 groša) 
koliko je stajala sama izgradnja (građa, majstori i radnici) tj. 3.313 groša. 
I nakon što je konačno pregledana i proglašena ispravnom (tj. nimalo 
veća nego što je ranije bila), sarajevski je mula još pet puta tražio po- 
novne preglede i izmuzao svaki put dosta novca za sebe. 


3. Patnje franjevaca od strane pravoslavnih vladika 


Istovremeno s nasiljima i ekonomskim izrabljivanjem koje su vršili 


predstavnici turske države, pravoslavni patrijarhe i vladike nastavljaju 
svoju rabotu prema franjevcima. 


Glasovita je bila parnica vođena g. 1760. u Travniku, na kojoj je 
protiv pećkog patrijarha Gavrila i vladike Vasilija franjevce predvodio 
fra Filip Lastrić. Ona je franjevce stajala 1.136 venecijanskih zlatnika, 
koje su, uz visoke kamate, morali posuditi od trgovaca Turaka. Iako je 
patrijarh ovdje teško izgubio, njegov se nasljednik g. 1777, zajedno sa 
svojim sinodom, potužio na "talijanske svećenike", koji - navodno - do- 
vode i pravoslavne pod vlast rimskog pape pa oni onda ne priznaju pra- 
voslavne crkvene vlasti. Turci, uvijek kivni na papu, izdaju ferman da se 
takvi svećenici uhvate i kazne. S tim fermanom u ruci pravoslavni su više 
puta ugrozili biskupa fra Marka Dobretića kad je dolazio u Mostar da 
dijeli svetu potvrdu. Dobretić je bio oslobođen optužbe ali je fojnički 
samostan prvi put morao zbog toga platiti 543 groša. Međutim, stvar nije 
bila time završena, jer je Dobretić na nove tužbe morao više puta ponovo 

ići na sud g. 1778. i 1779, Da se samostan i hercegovački župnici obrane, 
morali su Turcima dati 1.300 talira mita. I nešto kasnije (g. 1781) pokušao 
je hercegovački metropolit Ananija podvrgnuti hercegovačke župnike i 
katolike pod svoj "harač" i "lijepo" im savjetovao da im je bolje davati 
njemu s mirom to što traži nego se goniti po turskim sudovima. 


4. Brojčano stanje katolika i franjevaca 


Uz ove nevolje, koje su dolazile od nesređenih prilika u turskoj 
državi, ovdje valja spomenuti i nekoliko sušnih i gladnih godina. Tako 
su osobito g. 1763, zatim 1802. i dvije za njom slijedeće, te g. 1815. i 
1818. bile vrlo sušne pa je glad i skupoća prisilila ljude da isprodaju 
zemlju pa čak i odijelo i da se znatan broj odseli u Dalmaciju. Još više 
zla počinila je kuga, koja se u ovom periodu pojavila, u većim razmjerima, 
triput i to g. 1764, zatim 1782. i 1783. kad su uvelike stradali izrazito 
katolički krajevi uz tri samostana, te Rama, Skoplje, Roško Polje, Livno, 
Vareš, Travnik i Sarajevo (oko 20.000 samo katolika). Najveća i najdu- 
gotrajnija kuga pojavila se 1814; ona je trajala tri godine i prepolovila 
katoličko pučanstvo; uslijed nje su opustjela mnoga sela a uvelike se 


smanjili gradovi. U samom travničkom kraju pomorila je tada kuga 4.000 
katoličkih žitelja. 


Fra Mijo Batinić opisuje stanje 1815. 


Još su žalostnije viesti prispjele u Rim godine 1815. 
o položaju franjevaca {i katolika. Bosanski vezir toga je 
ljeta. strašno oplienio narod, kuga je morila_a glad 
mučio, da su 1 njeki franjevci pobjegli bili u Dalmaciju. 
Kuga /je/ uz to proriedila i mloge ređovnike, te su sa- 
mostani t župe skoro zapuštene bile. Imali su dvaestak 
mladića za višje nauke, nu nisu ih imali kuda poslati. 
U sličnoj bieđi, pa 1 većoj, nalazili su se bosanski ka- 
tolici. Ovladavšti glad i skupoća, biskup Miletić {i franjevci 
dielili su desnom 1 lilevom, mlogi od njih izprodavaše 
zemlje, a najposlje t{ odjeću sa sebe, te ipak jedva tretina 
osta živa. 


Fra M. Batinić: Djelovanje franjevaca, sv. III. str. 191. (pre- 
ma dopisu Kongregaciji za raširenje vjere i prema Kristićevića 
Ljetopisu). 

Sad će biti razumljivo zašto katoličko stanovništvo tijekom ovog 
razdoblja nije pravilno raslo s prirodnim prirastom nego je ponekad bilo 
više nego prepolovljeno. Da konačni rezultat nije izišao još slabiji, valja 
pripisati i velikom doseljivanju iz Dalmacije u prvim desetljećima 19. st. 


Evo kako izgleda kretanje katoličkog pučanstva za godine iz kojih imamo 
podatke: 


1762.  — 58.814 
1774.  — 66.895 
1798.  — 83.480 
1807.  — 114.391 
1818.  — 50.929 
1829. — 115.969 


Kuga i glad nisu štedjeli ni fratre pa je i kod njih stanje u prvim 
desetljećima porazno: 


1786. 141 franjevac-svećenik 

1807. 79. franjevaca-svećenika 

1813. 100 svećenika ukupno; od toga su 22 nesposobni za 
služenje (zbog bolesti, starosti ili neprikladnosti) 


Ta nestašica prisilila je g. 1804. da je čak i provincijal Ivekić morao 
služiti jednu župu (Dolac) uz svoje poglavarske dužnosti. 


5. Djelovanje apostolskih vikara 


Unutarnji razvoj Provincije stoji u ovo vrijeme u tijesnoj vezi s 
djelovanjem apostolskih vikara, osobito fra Marka Dobretića, fra Grge 
Ilijića i fra Augustina Miletića. Ima i jak izvanjski razlog zašto prikazu- 
jemo razvoj prvenstveno preko njih: apostolski su vikari pisali o svom 
djelovanju izvještaje u Rim pa po njima gotovo jedino i znamo što se 
događalo. 


a) Već je ranije spomenuto što su radila dvojica apostolskih vikara 
fra Mato Delivić i fra Pavao Dragičević. Ovaj zadnji djeluje jedno vrijeme 
i u ovom razdoblju. Njega je naslijedio čestiti biskup fra Marijan Bog- 
danović ali je on djelovao, kao biskup, vrlo kratko (četiri godine 1768- 
-1772). Nakon njega preuzeo je biskupsku službu fra Marko Dobretić, 
već u godinama (kao 66-godišnjak). U mladosti je 18 godina djelovao 
kao profesor bogoslovlja u Italiji a onda je dvaput bio poglavar Bosne 

Srebrene (1757-1760, i 1768-1771) i biskup (1773-1784). Napisao je tri 
izvještaja 0 svojim pastirskim pohodima, koje je obavio kao starac i bo- 
lesna želuca; prevalio je na tim putovanjima svaki put oko 1.600 km, 
izvrgnut pljuskovima, snijegu, bespuću, prijelazu preko rijeka bez mosto- 
va, izložen opasnostima od hajduka. A kad bi već stigao u neko naselje, 
valjalo mu je redovno noćiti u seoskoj kolibi ili u štali zajedno sa stokom, 
jer su samo na nekoliko mjesta postojali skromni župski stanovi. Ponekad 
je u tim naseljima bio izložen nasilju i ucjenjivanju pa se morao kriti 
ispod nabacanog granja kao da je lopov. Bio je veoma revan u propovi- 
jedima, kojima je znao rasplakati ljude do suza a isto tako i ispovijedanju. 
Napisao je i, dvije i po godine pred smrt, izdao vrlo lijepo djelo o sa- 
kramentima za svećenike da znaju kako će ih dostojno i plodonosno 
dijeliu; njime su se mnogo služili i bosanski i dalmatinski svećenici. Dje- 
lovao je osobito svojim svetim životom. 


b) Njegov drugi nasljednik (nakon službe biskupa fra Augustina 
Okića, 1784-1798, koji je dugo bolovao) bio je fra Grgo Ilijić (1798-1813). 


Taj fra Grgo poznat je više po sporovima što ih je imao s fra- 
njevcima Bosne Srebrene, negoli - što bi bilo pravo - po svom vrlo vri- 
jednom i zauzetom radu za dobro Crkve u Bosni. Izložit ću i jedno i 
drugo. 


Fra Grgo je bio po naravi otvoren, nagao i temperamentan čovjek, 
pa je nastupao ponekad i bezobzirno i nepromišljeno. Time je izazivao 
protiv sebe mnoge ljude pa je tako često naškodio dobroj stvari koju je 
zastupao. A on je neosporno bio ispunjen velikom revnošću i neumornom 
radinošću. Od njega potječe u bosanskom katolicizmu niz značajnijih 
osobina, koje su ostale sve do dolaska Austrije pa i dalje, sve do naših 
dana. Brinuo se za što bolje poučavanje u vjeri, za čistoću moralnog 
(osobito bračnog) života, za iskorjenjivanje praznovjerja, ukratko - za 
život po vjeri. Zato je žestoko udarao i na one svećenike koji, po njegovu 
mišljenju, nisu bili dovoljno dobri ili su bili loši. 


Šteta što ove divne stvari za kojima je išao nije ostvarivao na blagi 
naćin. Najprije se sukobio s franjevcima kad je bio imenovan provinci- 
jalom, i to prema mišljenju nekih, vlastitim nastojanjem, pa je pokušao 
provesti neke reforme, npr. isključiti bivše provincijale da ne sudjeluju 
pri donošenju odluka provincijske uprave. Protivnici su uspjeli da mu iz 
Rima obustave vršenje njegove provincijalske službe, što ga je uvrijedilo 
i ojadilo za sav kasniji život. Kad je postao biskup, htio je da se točno 

provodi ono što je naredio; osnivao je nove župe, videći da su potrebne, 
ali - bez dogovora s Provincijom, koja se morala brinuti da ih popunjava 
svećenicima upravo u vrijeme kad ih je bilo vrlo, vrlo malo. Spor se 
zategao i postao vrlo napet, pa je fra Grgin pomoćni biskup s mukom 
nekako uspio da barem izvana primiri obje strane. Popovi glagoljaši (njih 
desetak) bili su fra Grgi trn u oku svojom niskom naobrazbom i svojim 
napola seljačkim životom pa ih je kušao ukinuti, iako su oni puku u Bosni 
bili dragi i, zbog nestašice svećenika, potrebni. 


I od ovoga biskupa ostalo je dosta pisanih djela: pastirske upute, 
propovijedi, "Nauk krstjanski" i mnogobrojni dopisi i izvještaji. 


c) Njega je naslijedio fra Augustin Miletić, najprije kao pomoćni 
biskup (1803-1813) a zatim kao apostolski vikar (1813-1831). Bio je obra- 
zovan, vrlo pobožan pa i svet, blage naravi; uspio je kroz 28 godina svoga 
djelovanja u Bosni ostaviti neizbrisivu i vrlo dragu uspomenu na sebe 
među bosanskim katolicima i franjevcima. U doba srpskih ustanaka i 
brojnih unutarnjih neprilika u Bosni, Miletić je podijelio svoju godinu na 
dvije polovice: u toploj (ljeti) obilazi svoje vjernike a u hladnoj (tijekom 
zime) boravi u samostanu u Fojnici, odakle piše dopise uglednim lično- 
stima izvan Bosne i svojim župnicima u Bosni te živi strogim samostan- 
skim životom pomažući u duhovnom radu osoblju samostana. Osobito 
nastoji da se u posebnim bosanskim prilikama (gdje nije bilo crkava) 
omogući svakom vjerniku da sudjeluje u misi. U tu je svrhu odredio da 
svaka župa imadne po više prijenosnih oltara, da se pomoću njih može 
misiti na mnogo mjesta. Brinuo se za misne knjige a tako i za misno ruho 
i posuđe, koje je u tim teškim godinama na dosta mjesta bilo zapušteno 
pa je potaknuo domaće majstore (krojače i zlatare) da ga izrađuju. Ti 
domaći radovi, nimalo nameftljivi, pokazuju dosta ukusa; za misale je ne- 
rijetko sam uplaćivao od svoje skromne plaće da mu ih pošalju iz Italije. 


Miletić je zadužio bosanske katolike i svojim pisanim djelima. Na- 
pisao je vrlo toplo i jasno sastavljen "Nauk krstjanski", koji je doživio 
četiri izdanja. Vjerojatno će se mnogi upitati - koja korist davati nepi- 
smenu čovjeku (a takvi su u Bosni bili u to vrijeme gotovo svi) knjigu u 
ruke? Miletić je stoga napisao i "Početak pismenstva", pomoću kojega se 
- uz malu usmenu uputu - moglo naučiti čitati. Uz to, jedan pismeni 
čovjek mogao je na selu prenositi mnogim drugima sadržaj knjige pa je 
tako djelovanje knjige zahvaćalo daleko veći krug nego što je bilo njezinih 
primjeraka. Za svoje svećenike ovaj je biskup napisao priručnu knjigu 
"Naredbe i uprave"; njom je znatno olakšao pastirsko vođenje vjernika. 

6. Pisci ovoga vremena 


Pored ovih istaknutih ljudi, u ovom se razdoblju susrećemo s ni- 
zom značajnih pisaca, od kojih je potrebno navesti barem fra Filipa Las- 
trića i reći nešto o njemu, Sastavio je četiri propovjednička i jedno po- 
vijesno djelo na latinskom jeziku. Fra Filip pozna svoje vjernike u dušu 
pa im tako u dušu i govori: svježim domaćim a vrlo lijepim pjesničkim 
slikama iznosi on vjerske i moralne istine a usput svojim slušaocima raz- 
vija i smisao za ljepotu prirode. On je prvi pisac koji je, doduše kratko 
ali vrlo toplo i oduševljeno, prikazao prirodne ljepote Bosne i njezino 
bogatstvo; isto tako prvi je pokušao kratko zacrtati povijest ove pokrajine. 


Osim ovih gore spomenutih pisaca valja istaknuti i trojicu ljetopi- 
saca, djela kojih nisu u svoje vrijeme bila tiskana ali predstavljaju vrlo 
vrijedna svjedočanstva prošlosti: fra Bonu Benića, pisca ljetopisa Sut- 
ješkog samostana, fra Marijana Bogdanovića, pisca ljetopisa Kreševskog 
samostana, i fra Nikolu Lašvanina, koji je član fojničkog samostana i 
pripada zapravo u ranije razdoblje (umro 1750). 


To je nekoliko istaknutih ljudi. A kakav je bio prosjek? 


Nema sumnje da se među bosanskim franjevcima nalazilo i nekih 
koji su bili promašenog zvanja: poneki pijanci, neki osioni i surovi poje- 
dinci, treći opet neaktivni i lijeni, ili sebični i lakomi, takvi kojima nije 
bilo mjesto nigdje u Redu a napose ne - među bosanskim misionarima. 
U nekih je, bez sumnje, bilo i nedostataka u pogledu odgoja i obrazo- 
vanja - općeg i teološkog. Sve to je razumljivo kad se uvaže teške odgojne 
i obrazovne prilike i mučan život bosanskog fratra. Nemamo mogućnosti 
provjeriti - koliko je bilo tih promašenih ljudi i redovnika. Ipak, sudeći 
po kakvoći bosanskih katolika, u velikoj većini vjernih do mučeništva, 
spremnih na žrtvu, čistih i čestitih u obiteljskom životu, moramo zaključiti 
da je velika većina fratara dobro odgovarala svom zadatku. Tako to tvrdi 
i biskup Miletić opovrgavajući g. 1826. optužbe uperene protiv bosanskih 
franjevaca. Potrebno je znati razlikovati pljevu od zdravog zrna i ne dati 
se zavesti samim izvanjskim znacima. 

7. Izbor i školovanje podmlatka 


Kako je bilo stalo sa školovanjem i odgojem? 


U ovom se razdoblju Bosanska provincija našla - s obzirom na 
odgoj svojih gojenaca - u vrlo teškom položaju. Budući da su joj ostala 
samo tri samostana i to trajno ugrožena u samom svom postojanju, njoj 
nije bilo moguće u samoj Bosni organizirati učilište gdje bi mladi fra- 
njevci mogli dobiti visoko obrazovanje. U tim su samostanima dječaci 
koji su željeli postati franjevcima-svećenicima, dobivali samo osnovno i 
nešto srednjeg obrazovanja; išlo se uglavnom za osposobljavanjem u la- 
tinskom jeziku, ali prave sustavne pouke redovno nije bilo. Nakon toga 
poučavanja, koje je redovno trajalo oko četiri godine, dječaci bi stupali 
u novicijat, gdje bi dobili pouku u redovništvu i duhovnosti. Nakon no- 
vicijata trebalo je nastaviti studij filozofije i teologije i to su redovno u 
prvom dijelu ovog razdoblja svršavali u Italiji, u nekom od gradova iz- 
među Sicilije i Lombardije ili u dubrovačkoj i dalmatinskoj provinciji, 
osim ako bi odlazak iz Bosne spriječile ratne prilike ili kuga. Ali, tali- 
janske su vlasti g. 1783. zabranile studij u svim talijanskim državicama 
osim u papinskoj, a kad je g. 1796. Napoleon zaposjeo Italiju, morali su 
i zadnji bosanski studenti biti odatle povučeni. 


Sad je trebalo tražiti izlaz na sjeveru pa se apostolski vikar fra 
Augustin Okić obratio caru Josipu II. s molbom da se bosanski klerici 
školuju u austrijskim zemljama i da im on pruži financijsku pomoć. Car 
je odredio svotu od 107.000 forinti iz zaklade koja je pripadala svetim 
mjestima u Palestini i to tako da se godišnje kamate od 4% upotrijebe 
u tu svrhu. Gornjoj svoti dodao je mađarski grof Niczky još 12.000 forinti, 
tako da bi ukupni godišnji dohodak iznosio 4.760 forinti. Tako se od toga 
vremena do g. 1810. redovno školovalo oko 20 mladića a od toga vremena 
dalje oko 30, iako je ponekad dolazilo do obustave primanja tih kamata 
zbog drugih potreba ili iz političkih razloga. 


Ipak, teškoće koje su nastale premještanjem studenata na sjever 
bile su vrlo velike. Austrijske su škole bile daleko zahtjevnije negoli sa- 
mostanska talijanska teološka učilišta toga vremena. Ono skromno obra- 
zovanje koje su bosanski dječaci dobivali u tri svoja samostana za njih 
je bila sasvim nedovoljna priprava. Osim toga, u austrijskim školama učilo 
se mnogo toga što je Bosancima bilo nepotrebno (npr. mađarski jezik) 
a njima potrebne stvari bile su zapostavljene (tamo se pretežno učila 
teorijska teologija a Bosancima su najviše bile potrebne praktične, pa- 

storalne struke), Najveća je smetnja ipak bila u tome što su bosanski 
mladići dolazili u austrijske škole prestari, pa su morali prelaziti gradivo 
s djecom i do devet godina mlađom od sebe. Bilo je i raznih drugih 
poteškoća, koje su potjecale iz različitog odgoja i mentaliteta, iz nedo- 
statka pravog nadzora nad njima, jer su bili podijeljeni po raznim mje- 
stima (u Zagrebu, Požegi, Pečuhu i dr.) i često bili prepušteni samima 
sebi. Tako je dolazilo do čestih otpada i prelazaka u druga zvanja a 
ponekad i do nemilih izgreda pa oni koji su ostali u Redu nisu mogli 
nadomjestiti one koji su umrli. SPpomenimo da je kroz 32 godine (od 
1783-1815) umrlo 168 članova Provincije a na studij bilo poslano 167; od 
toga se znatan broj neće vratiti u Bosnu da zauzme ispražnjena mjesta. 


Bilo je mnogo pokušaja da se ovo tužno stanje popravi; od 
Okićevih Uredbi g. 1784, od provincijalnih statuta g. 1789, od prijedloga 
zagrebačkog biskupa M. Vrhovca g. 1808. do zahvata pojedinih provin- 
cijala i apostolskih vikara. No, nestašica osoblja a nekad i unutarnje pri- 
like u Provinciji osujetile su mnoge razborite zamisli. Dosta je mladića 
ostajalo u Bosni, jer ih naprosto nisu imali kamo poslati, npr. g. 1801. 
24 klerika, a tako je bilo i kasnije, npr. g. 1815. 


Ovu nestašicu klera pokušao je ukloniti biskup fra Grgo Ilijić i na 
drugi način: isposlovao je od cara Franje II. g. 1801. potporu od 150 
dukata da smjesti šestoricu đaka u Padovu na studij, s namjerom da to 
bude njegovo, svjetovno svećenstvo, potaknut proračunatim i sebičnim 
nagovorom makarskog kanonika I. J. Pavlovića-Lučića. Međutim, nijedan 
mu od tih kandidata nije došao u Bosnu, nego su ostali u Dalmaciji, 
odakle su većinom (5 njih) i potjecali. 


Kraj svih tih nevolja, Provincija - na prijedlog biskupa Miletića - 
šalje g. 1824. dvojicu mladih svećenika na studij istočnih jezika kardinalu 
Mezzofantiju u Bolonju a kasnije na daljnje školovanje u Beč. To su bili 
fra Marijan Šunjić i fra Stjepan Matijević. Za sporazumijevanje Provin- 
cije s turskim vlastima bilo je to od znatne važnosti. 


8. Građevinska djelatnost 

Budući da se - zbog stava turskih vlasti - nije moglo podizati ništa 
nova, sva se građevinska djelatnost svodila uvijek iznova na obnavljanje 
onog što je od ranije postojalo tj. na tri samostana s njihovim crkvama 
i dvije crkvice na župama (u Varešu i Podmilačju) te na nekoliko skrom- 

nih župskih stanova. Budući da su na svim tim zgradama krovovi bili 
drveni, njih su u svakom stoljeću morali barem dva do tri puta obnavljati. 
To je svaki put iziskivalo goleme svote novca, jer se bez dozvole nije 
smjela izmijeniti ni jedna jedina daska. Pokazat ćemo što to znači na 
nekoliko primjera. 


Vareš je g. 1805. platio 8.000 groša globe za popravak župskog 
stana; i kad uvažimo devalvaciju groša koncem 18. st., to ipak znači oko 
1.500 mletačkih zlatnika. Za taj novac bilo je moguće iz temelja napraviti 
tri nova lijepa župska stana. 


Sličan slučaj bio je s premještenjem župskog stana u Seonicu. Fra 
Mijo Čuić dobio je za to dozvolu od Miralem-bega iz (bosanskog) Sko- 
plja; uz trostruku taksu dozvolio je da zid bude i od kamena u visini 
čovjeka. Kad su izidali zgradu do polovice, netko je prijavio u Travnik 
da se gradi ne kuća nego prava budimska tvrđava. Zato iz Travnika na- 
rede da se župnik u lancima predvede; bio je osuđen na 3.000 groša. 
Novac je nekako sabran i plaćen pa su onda vlasti u Travniku izdale 
ispravu da se gradnja može nastaviti i dovršiti. Kako se u međuvremenu 
promijenio vezir, sve se to još triput ponovilo. Fratrima je toga bilo dosta 
pa su htjeli napustiti i tu nesretnu kuću i župu ali katolici toga kraja nisu 
to dopustili. Slično je bilo i u Jajcu. 


Već sam spomenuo muke kreševskog samostana s izgradnjom 
crkve i samostana nakon požara 1765. Iako obnovljen, on je već počet- 
kom 19. st. bio tako trošan da se morao obnavljati. Za to je trebalo 
skupljati milodare po inozemstvu; bez njih ta izgradnja ne bi bila moguća. 


Fojnički je samostan bio koncem 18. st. vrlo ugrožen ali sve su 
molbe da se izda dozvola za popravak bile odbijene. Obijali su tako tur- 
ske pragove više od dvije godine. Jednom zgodom vezir im je rekao da 
im ne samo neće dati dozvolu, nego da bi on, kad bi mogao, i ona druga 
dva samostana porušio. Dozvolu za popravak samostana isposlovao je 
konačno fra Mato Ivekić od sultana: otišlo je pri tome 6.000 groša, 35 
volova, 40 svinja, 700 sitne stoke. 


— 

VII. poglavlje: OD MILETIĆEVE SMRTI DO 


AUSTROUGARSKE OKUPACIJE 
(1831-1878) 


1. Pogled na opće stanje 


= iše nego inače, u ovom je odsjeku po- 
VON trebno kazati nekoliko riječi o općem 
o) stanju u Evropi i u Bosni, da bismo 


M lakše mogli shvatiti ono što se u 19. 
6, a" stoljeću događalo s katoličkim bosan- 


ka pk skim pukom i s franjevcima. 
KA ud 
S) u PIM; —_ Francuska je revolucija, iako je bila sa- 
25 va? vladana, izvršila golem upliv na cijelu 
Evropu, pa - možemo reći - i na cijeli 
svijet. Ona je izvlastila staleže po rođenju povlaštene, proglasila opću 
jednakost svih građana pred zakonom, naglasila osnovna ljudska prava 
svakog čovjeka i zacrtala nove dužnosti države. Sve je to malo pomalo 
prodiralo u svijest ne samo ljudi u Francuskoj nego i u drugim zemljama. 


Kulturni pokret, nazvan romantizam, koji se pojavio nakon ove 
velike revolucije, istakao je vrijednost pojedinih naroda pa i onih dotada 
zanemarivanih i prezrenih, veličao je slobodu i kod pojedinca i kod na- 
roda i pozivao na oslobođenje potlačenih i na njegovanje vlastite samo- 
bitnosti. 

U austrijskoj carevini Josip II. (1780-1790) naumio je objediniti 
narode svoje prostrane države (koja se protezala od Belgije na zapadu 
do Galicije na istoku) i približiti ih jedne drugima namećući svima nje- 
mački jezik. Protiv toga ustali su na obranu svog jezika i Belgijanci i 

Mađari, pa je car morao odustati od te zamisli. Sa svoje strane, Mađari 
su htjeli učiniti na području zemalja ugarske krune ono isto što je po- 
kušao Josip II, samo da ovaj put Hrvatima i Slovacima nametnu mađarski 
jezik. Došlo je i ovdje do otpora pa se iz toga rodio narodni pokret 
tridesetih godina prošlog stoljeća, nazvan od njegovog najistaknutijeg 
vođe kod nas ilirskim. Želio je Ljudevit Gaj time objediniti različite po- 
krajine, koje tada još nisu imale zajedničke narodne svijesti. Budući da 
se Srbi i Slovenci nisu htjeli odreći svoga imena i svoje samobitnosti, 
ilirski se pokret ograničio da bude hrvatski narodni pokret. On je dao 
Hrvatima novi pravopis, novu svijest o vlastitom biću i jeziku, novi zamah 
u kulturnom stvaranju (književnosti, umjetnosti, glazbi i znanosti) i u po- 
litičkom okupljanju; u socijalnom pogledu, njegovim plodom i dalekim 
plodom Francuske revolucije možemo smatrati što je g. 1848. ban Jelačić 
u Hrvatskoj ukinuo kmetstvo. 


Sve je to imalo upliva i na tursku carevinu i na Bosnu. 


I turski sultani postali su u 19. st. svjesni da moraju izmijeniti 
stanje u svojoj državi, da bi ona u novom vremenu mogla opstati. Neki 
od njih - Selim III. (1789-1808), Mahmud II. (1808-1830), Abdul-Medžid 
(1839-1861) ugledaju se u napredne zapadne države i žele da od njih 
preuzmu ne samo ustrojstvo vojske nego i građansko uređenje. U tu 
svrhu dokinuti su g. 1826. u Carigradu janjičari, izdat je g. 1839. novi 
carski proglas, nazvan Hatišerif od Giilhane, kojim su kršćani gotovo 
izjednačeni s muslimanima, i napokon, tzv. Hatihumajiin (1856). 


2. Položaj franjevaca i bosanskih katolika 


Ali, od tih dobrih namjera i proglasa malo se što ostvarilo u samoj 
Bosni! Da bi dobre zamisli donijele plod, mora biti i netko tko će ih 
ostvarivati. U Bosnu su, međutim, slali često nesposobne, sebične, okrut- 
ne vezire, koji su kao i raniji, punili svoje džepove a nisu provodili prave 
reforme. Kako ni sada činovnici ni vojska nisu bili pravo plaćeni, nastavili 
su i dalje da se sami naplaćuju - prodajući pravdu, pljačkom i nasiljem. 
- Još veća prepreka poboljšanju stanja bio je otpor domaćih bosanskih 
muslimana protiv naumljenih reformi, One su njima izgledale kao odri- 
canje od islama a s druge strane smatrali su da one ugrožavaju njihov 
dohodak i povlašteni položaj. Stoga su se oni oduprli provođenju reformi 

i oružanim ustancima (npr. onim iz 1830-1832. Huseina Gradaščevića, ili 
kasnijim, hercegovačkim i krajiškim, iz 1849-1851). Ti su ustanci doduše 
bili vojnički ugušeni ali su prave reforme provedene tek u maloj mjeri. 


Općenito govoreći, sada su stvari bosanskih franjevaca stajale 
mnogo bolje: dobili su svoje zastupstvo kod vlade u Sarajevu i u Cari- 
gradu. Na njihovu je molbu Austrija - kako se to vidi iz fermana iz g. 
1840. - i franjevce i bosanske katolike uzela i službeno pod svoju zaštitu 
i pokroviteljstvo. God. 1840. bio je dokinut i džulus a nema više ni ne- 
kadašnjih bezdušnih globa ni podvala; neki se veziri pokazuju vrlo na- 
kloni prema franjevcima (npr. Huršid- paša). 


Huršid paša i fratarska desetina, g. 1854. 


God. 1854. vezir Huršid-paša, viđeći, da se sa strane 
turskih zastupnika navaljuje na fratre, od kojih pokušaše 
uzeti desetinu, reče javno pred svim medžlisom (= ViI- 
jećem ): 


'Uzimajte od svakog desetinu: paša bio, džamija bila, 
vakuf bio, kajmekan bio, osim samih fratara. Njih je 
Devlet (carstvo) mehaf učinio (iznimio), { neću, da mi 
take dave (tužbe) od fratarskih desetina više ikad dola- 


ze" 

Alt to je važilo za Huršid-paše; nijedan drugi vezir 
(poslije Hatihumajana) - prema Martiću - nije htio priz- 
nati stare fratarske povlastice. 


Fra Ignacij Strukić: Povjestničke crtice Kreševa i franje- 
vačkoga samostana, Sarajevo 1899, str. 120. 


Ali, stradanje bosanskih katolika i dalje se nastavilo - zbog bez- 
dušnih poreza i danaka. Pod Tahir-pašom (oko 1840) bosanski seljak 
daje caru desetinu svog prihoda, svom begu trećinu a od sijena polovicu. 
No to se samo tako kaže a stvarno je beg uzimao sebi ponekad i polovicu. 
Begovi često nisu podmirivali svojih obaveza prema kmetovima ali su od 
njih sve strogo ubirali, često ne osvrćući se na nerodne godine i na nei- 
maštinu. Da se dobije neka slika o patnjama raje i u ovo vrijeme, dovoljno 
je pročitati poslanicu fra Rafe Barišića koju je on uputio caru Ferdinan- 
du. Uz bezdušne namete, treba istaknuti nasilja, ubojstva, otimačine i 
teško zamisliva ponižavanja, neljudske uvjete stanovanja i uopće života. 
Ali-paša Stočević preselio je, u stvari: otjerao u progonstvo, god. 1841. 

300 kršćanskih obitelji iz Mostara, iz jednog jedinog razloga: "da ne sme- 
taju muslimanima"! A slično je postupio i Tuzla-kapetan, čiji je sin ne- 
koliko mjeseci pirovao, trošeći kršćansku stoku, a da za to nikome ni 
pare nije platio, 


Iz spomenice biskupa Barišića austrijskom caru god. 1838, 


+. Kad njeki age ili drugi mogućniji Turci hoće da 
od nas kupe koju stvar koja im služi ili koja im se do- 
pada, onda ipak ovu naklonost (ako se naklonošću može 
nazvati ova otimačina) prama nami iskazuju, pitaju nail- 
me, koliko zapada konj, vol itd. /Tada/ mi ne smijemo 
drugi izim ovaj odgovor dati: "Gospodaru, ja sam (tvoj, 
konj je također tvoj, pak čini što ti se sviđa, jer nami 
nije. prosto niti procjenivati stvar, niti pravednu cijenu 
zatraživati ili se prodaji protiviti." Zločin bi bio išta od 
ovoga usuditi se, zločin koji bi platili gubitkom same 
stvari 1 užasnim štibanjem... 


Ovo je samo jedan stavak od vrlo mnogih u ovoj dugoj la- 
tinskoj poslanici, koju cijelu u prijevodu s latinskog donosi djelo 
J. Jelenića: Kultura i bosanski franjevci, sv. II, str. 150-162. 


Zbog teških poreza i zlostavljanja nastaju u ovom stoljeću i kršćan- 
ski ustanci npr. g. 1852. i najveći 1875-1878. Oni su upereni najprije protiv 
begova a na koncu i protiv sultanove vlasti. U zadnji ovdje spomenuti 
ustanak, potaknut uostalom i propagandom iz susjednih država Srbije, 
Crne Gore i Austrije, umiješale su se i druge sile; po sebi, Turska bi 
svladala taj ustanak pa i provalu srpskih četa u Bosnu, da Rusija nije tih 
godina napala Tursku u Bugarskoj i na taj način oslabila turski pritisak 
na ustanike i njihove saveznike. Rusija je na to, g. 1878, odredila pogodbe 
mira u San Stefanu, koje su značile slobodu za mnoge turske pokrajine 
ali ne i za Bosnu. Taj ruski uspjeh nije bio po volji evropskim vlastima 
pa su one na Berlinskom kongresu iste godine izmijenile sanstefanski 
ugovor i, među ostalim, odredile da Austro-Ugarska ostvari mir i sredi 
prilike u Bosni i Hercegovini. To je i provedeno. 


O. J. Baltić opisuje stanje katolika pred austrijsku okupaciju, 
oko g. 1870. 


S ovim (ekonomskim zahvatima turskih vlasti) krstja- 


ni dopadoše velikog siromaštva. Vladi poreza platiti ne 
mogu, zato se gone kano marva u tavnice nečiste turske, 

trpaju ih jednog na drugog da dihati ne mogu; njeke 
zatvaraju u krmetnjake f vodu na njih livaju, druge sla- 
vljaju na dim: plač { jauk krstjana sa svih strana. Kad 
upitaš najmirnijeg { najboljeg "što ti je, brate", odgovara: 
"kako neću plakati? Imam deset čeljadi u mojoj kući, 
koji se satrsmo radeći i znojeći, ali opet ne imamo ništa, 
sve nam Turci oteše; došlo nam je da u vođu skačemo". 


Iz djelca fra Jakova Baltića: "Stanje u Bosni od godine 1856. 
do ulaska Austrije 1878"; ovaj odlomak donosi fra Julijan Jelenić 
u "Kultura i bosanski franjevci", sv. II, Sarajevo 1915; izvornik je, 
kako se čini, propao u zadnjem ratu. 


3. Djelovanje apostolskih vikara - sukob s Barišićem 


I u ovom razdoblju vrlo važnu ulogu imaju tri apostolska vikara: 
fra Rafo Barišić, fra Marijan Šunjić i fra Paškal Vujičić. 


Od svih apostolskih vikara (ne samo 19. st.) najviše nemira izazvao 
je biskup fra Rafo Barišić. 


Prije nego što će, na prijedlog svog rođaka, biskupa fra Gabrijela 
Barišića, g. 1832. postati apostolskim vikarom, fra Rafo je studirao u 
Italiji, u Torinu, i nakon toga predavao u tom gradu i u Bolonji. Vidio 
je držanje biskupa u slobodnim zemljama i poželio da i on bude onakav 
gospodin, onako samostalan i samosvjestan kao i oni, iako je u Bosni 
bila u svakom pogledu drugačija situacija. Odmah iza kako je imenovan 
biskupom, predstavio se u Rimu (Kongregaciji za raširenje vjere) i u 
Beču (nunciju i dvoru) i ostavio lijep dojam svojim prirodnim darovima 
i svojom energičnošću. 


U Bosni, on je zamislio da se osamostali od Bosanske franjevačke 
provincije. U tu svrhu, on je na svoju ruku, ne pitajući upravu Provincije, 
imenovao svojim pomoćnicima neke između franjevaca i zatražio da se 
sutješki samostan smatra biskupskom rezidencijom a za sebe je tražio 
znatan dio njegove zgrade. Mislio je stvoriti svoj, svjetovni, kler i svoje 
sjemenište i ne biti ovisan o Provinciji. U tu je svrhu kupio u Travniku 
zemljište. On je htio biti predsjednik provincijskog kapitula i trajni član 
provincijskog vijeća (definitor natus). Ako bi se Provincija pomirila s tim 
Barišićevim zahtjevima i postupcima, ona bi izgubila samostalnost i po- 
stala igračkom u njegovim rukama. To Barišićevo nastojanje da potisne 
Provinciju u kut izazvalo je spor, koji je kroz petnaest godina žestoko 

potresao i Bosanskom provincijom i bosanskim katolicizmom i koji je 
izazvao sablazan i zgražanje vjernika a čuđenje inovjeraca. U taj spor 
umiješao se i Rim (Kongregacija za raširenje vjere i uprava Franjevačkog 
reda), i Beč (carski dvor i nuncij) pa čak i turske vlasti u Bosni i u 
Carigradu. 


Sukob je počeo naizgled sitnim, djetinjastim stvarima: sporom oko 
tzv. biskupovog prijestolja u sutješkoj i fojničkoj crkvi; pri tome je Barišić 
sutješku crkvu udario interdiktom (prokletstvom) i zabranio da se u njoj 
vrše sveti obredi a nešto sličnog bilo je i u Fojnici, iako su franjevci 
upravo nastojali izbjeći sukob. Provincija se na ta i na druga uplitanja u 
njezine unutarnje stvari potužila Kongregaciji u Rimu. Ova je tu tužbu 
poslala biskupu Barišiću i on je onda na svoj način prikazao stvari i sa 
svoje strane optužio Provinciju, pa je Kongregacija taj spor riješila u 
njegovu korist. Osim toga, da popravi navodne nerede, Kongregacija je 
poslala u Bosnu apostolskog (papina) izaslanika, vrlo uglednog franjevca 
Dalmatinske provincije Presv. otkupitelja, fra Šimuna Milinovića. Njegov 
je sud bio da je Barišić prekoračio granice svoje vlasti i da je spor i 
nastao zbog njega. Nereda, za koje biskup optužuje Provinciju, u njoj 
nema, osim nekih manjih, razumljivih, iznimaka. Po Želji i naputku iz 
Rima Milinović je imao i zadatak - izmiriti obje strane. To mu je konačno 
i uspjelo pa je zaključeno da se ostane na starom stanju i da se svaka 


strana drži granica svoje vlasti, da se nepravde i uvrede zaborave i da se 
šuti. To je bilo 1839. 


Međutim, mir nije dugo potrajao nego je spor buknuo još jače i 
još strašnije. Razlog tome bio je najprije u tom što one "granice vlasti" 
nisu bile jasno, u pojedinostima određene, a zatim što je netko g. 1840. 
optužio bosanske franjevce i kod vezira, i u Rimu, i u Beču, da misle 
pomoću Gaja osnovati ilirsko kraljevstvo! Taj "netko" bio je sam Barišić. 
UZ ovu optužbu, koja je "palila" kod svih kojima se potužio, bosanski su 
franjevci bili optuženi da podržavaju razne zablude, koje su usisali po 
ugarskim školama, i da mrze Talijane. Biskup je tražio da se kao vođe 
nemira kazne tadašnji provincijal fra Stjepan Marijanović, bivši provin- 
cijal fra Andrija Kujundžić i kasniji provincijal i biskup fra Marijan Šunjić 
i da se imenuje novo starješinstvo u Provinciji. 


Nakon što su se tim povodom obje stranke u Rimu parbile ali se 
nisu mogle složiti, predložio je general Reda da se u Bosnu pošalje novi 
izaslanik, apostolski delegat J. M. Molajoni, biskup i apostolski upravitelj 
u Rumunjskoj. I ovaj je izaslanik našao da su Barišićeve optužbe neisti- 

nite; kao i svagdje, i u Bosni ima loših redovnika (po njegovu sudu 2%) 
i to su Barišićeve pristalice. On je predložio da se iz Bosne ukloni Barišić 
i da se u nju i ne vraća a mjesto njega da bude apostolski vikar fra 
Marijan Šunjić. Postigao je također ponovno pomirenje bosanskih fratara 
s biskupom Barišićem 13. lipnja 1842. Nakon toga otišao je ponovno u 
Rumunjsku, ali je, na nesreću Bosne, ostavio kao svoga zamjenika, koji 
će dovršiti stvari, svog tajnika Karla Pootena, iz Nizozemske. 


Pooten je pomislio da je ovo zgodna prilika da se domogne bi- 
skupske časti u Bosni. Na tu suludu zamisao fratri nisu htjeli pristati. 
Pooten je nakon toga u svoje ruke preuzeo upravu Provincije, smijenio 
gvardijane i mjesto njih stavio "predsjednike". Protiv te samovolje bosan- 
ski franjevci su protestirali, ali ih je Pooten optužio i ocrnio u Rimu i 
Beču i isposlovao g. 1843. da petoricu najodličnijih fratara pošalje u pro- 
gonstvo, u talijanske samostane. Protiv toga se pobunio narod a turska 
vlast, smatrajući Pootena uzročnikom nemira, protjerala ga iz Bosne. On 
je, međutim, otišao u Beč i tamo optužio fratre da ga ne slušaju i da su 
ga oni protjerali! Bosanski su {franjevci u međuvremenu izabrali novo 
starješinstvo. 


Bili su sada ponovno krivi i Rimu i Beču. Rim sada proglasi Ba- 
rišića ponovno apostolskim vikarom i upraviteljem bosanskih franjevaca. 
Time je Bosanska provincija bila privremeno dokinuta. Apeli franjevaca 
u Rimu i Beču nisu našli nikakva odziva, jer su ih smatrali buntovnicima. 
UZ njih je ovaj put bila jedino turska vlast ali ne sva: budući da se Her- 
cegovina, nakon Gradaščevićeva ustanka, politički odijelila od Bosne, 
hercegovački se upravitelj Ali-paša Stočević opredijelio za Barišića a bo- 
sanski Husrev-paša za bosanske fratre. Zbog toga je Husrev-paša zabra- 
nio Barišiću ulazak u Bosnu, a kao odgovor Ali-paša je naredio "da gdi 
se god koji fratar iz Bosne u hercegovačkom pašaluku ufati, ima mu se 
glava osići". Tako je Barišić i boravio u to vrijeme samo u Hercegovini, 
u Čerigaju, pa je odatle i uputio g. 1843. svoju poslanicu u Bosnu. 


Novi vezir Ćamil-paša shvatio je zamašitost ovoga spora pa je upu- 
tio stvar u Carigrad da se tamo rješava. U Carigradu je, kako izgleda - 
pod pritiskom austrijskog poslanika, donesena odluka da paša pomiri 
Barišića i bosanske fratre! Paša je g. 1844. pozvao obje strane i saopćio 
im volju svoje vlade pa su je one, videći da se nema kuda, prihvatile. 
Pogodbe mira bile su da će Barišić pisati u Rim da se izabere starješin- 
stvo Provincije, da se kazne oproste i da se do nove odredbe Sv. Stolice 
ništa ne mijenja. 

Ali, prošla je bila godina dana a da pogodbe nisu izvršene. U 
međuvremenu, biskup Barišić bio je pozvan na opravdanje u Carigrad, 
jer su sumnjali da mnogo šuruje s bečkim dvorom. U Carigradu se već 
nalazilo nekoliko najuglednijih bosanskih franjevaca, koji su radili na po- 
novnoj uspostavi svoje provincije. Barišić je opazio da će u Carigradu 
izgubiti; iz Rima su mu vjerojatno predložili da se zahvali na časti apo- 
stolskog vikara pa je on to i učinio. Postao je onda prvim apostolskim 
vikarom Hercegovine. 


Uskoro je i Rim prihvatio molbu bosanskih franjevaca da im se 
obnovi Provincija pa je onda papa imenovao novo starješinstvo, na čelu 
s fra Marijanom Šunjićem. 


Tako je utrošeno oko petnaest godina (1832-1846), koje su se mo- 
gle upotrijebiti u koristan rad, u spor koji je ozloglasio Bosnu Srebrenu, 
sablažnjavao vjernike a izazivao čuđenje i kod inovjeraca. Biskup Barišić 
je imao dovoljno sposobnosti, odlučnosti i radinosti da bismo ga mogli 
i u Bosni (a ne samo u Hercegovini) pamtiti po značajnim djelima a ne 
uglavnom po sporu. 


O djelovanju biskupa fra Marijana Šunjića (1854-1860), koje je 
bilo vrlo kratko - svega šest godina, govorit ću na drugom mjestu; ovdje 
treba samo napomenuti da je on uspješno zalječivao rane koje je Bosni 
nanijela Barišićeva afera. Djelovanje biskupa fra Paškala Vujičića (1866- 
1881) po svom sadržaju poklapa se sa Šunjićevim; to je rad na dobrom 
obavljanju pastirske dužnosti, na izgradnji i opremanju crkava, na orga- 
nizaciji osnovnog školstva i školovanja bosanskih klerika, na stvaranju 
sirotišta, na promicanju dobre knjige, bez ičega upadnog i nametljivog. 
O svemu tome govorit ću na drugom mjestu. 


4. Školovanje bosanskih franjevačkih klerika 


Već smo u prikazu prošlog razdoblja vidjeli kako su bosanski kle- 
rici prešli na školovanje u prekosavske krajeve, iako se manji broj, nakon 
Napoleonovih ratova i njegova pada, školovao i u Italiji. To dvojako škol- 
stvo stvaralo je u Provinciji napetost: oni sa sjevera bili su znatno otvo- 
reniji svijetu, upoznatiji s novim idejama i naprednim školstvom, a oni iz 
Italije polagali su više važnosti na redovničku ispravnost. Osim toga, či- 
njenica da su bosanski klerici i u Italiji i u prekosavskim samostanima 
bili razvrstani na mnogo mjesta (oko 20), pogodovala je da budu izloženi 

lošim utjecajima. Financijske teškoće oko izdržavanja bile su znatne: no- 
vac iz zaklade Josipa II. dotjecao je samo za tridesetak klerika; talijanski 


samostani primali su samo dvanaest. A kamo s ostalim, kojih je bilo još 
26? 


Provincija je imala već puno troška pri odgoju mladeži do novi- 
cijata i u novicijatu, koji se obavljao u Bosni. Tih kandidata bilo je oko 
70. Njihov odgoj, budući da su oni bili raspodijeljeni na tri samostana, 
nije mogao biti kakav je trebalo da bude. Istina, Provincija je oko g. 1830. 
zavela sustavan oblik školovanja prema nacrtu fra Stijepe Marijanovića, 
ali nedostaci koji su potjecali iz rascjepkanosti i nedostatka stručnih na- 
stavnika i odgojitelja nisu se mogli ispraviti samim "sustavom", ma kako 
on u sebi bio dobar. 


Stoga se kod bosanskih franjevaca rodila misao da se za bosanske 
klerike sagradi zasebni kolegij u Rimu, gdje bi svi oni bili na okupu pod 
vodstvom zajedničkog odgojitelja. Zamolili su za jedan takav kolegij Kon- 
gregaciju za raširenje vjere; ona im nije mogla pomoći jer nije imala 
novaca. Isti su takav neuspjeh bosanski predstavnici (fra Marijan Šunjić 
i fra Ilija Starčević) doživjeli u Beču. Činilo se da im se napokon nasmi- 
ješila sreća: senjski biskup obećao je dati im novac da u Senju sagrade 
sjemenište i da ga uzdržavaju a grof Laval Nugent ponudio im je jednu 
tvrđu kraj Gornjeg Karlovca da tamo smjeste sjemenište. Ali, nakon što 
je biskup Barišić ocrnio bosanske klerike u Rimu i Beču - da su ih ugar- 
ske škole zadojile lošim, nacionalističkim, revolucionarnim i gotovo bez- 
vjerskim duhom - austrijski kancelar Metternich a tako i Kongregacija 
za raširenje vjere osjetili su se potaknutim zabraniti da se bosanski klerici 
školuju preko Save! Tako je i primamna ponuda dvojice dobrotvora pala 
u vodu a problem školovanja, nakon što su se 32 klerika prinudno vratila 
sa sjevera, postao još daleko teži. 


Očajno stanje navodi na očajne korake pa su bosanski fratri sada 
pomislili kako bi bilo da sagrade sjemenište u Beogradu ili Carigradu. 
Srpska se vlada, zbog svojih tadašnjih teškoća, pokazala prema toj nam- 
jeri hladnom; u Turskoj je plan donekle već krenuo prema ostvarenju 
zauzimanjem fra Filipa Pašalića, koji je u tu svrhu sagradio u blizini 
Carigrada i kuću pomoću Poljaka Čakovskog, ali je ostalim bosanskim 
fratrima to rješenje izgledalo neprihvatljivo. Ostalo je, dakle, da se stisnu 
u svoja tri tijesna samostana. Provincija je 1849. raspisala među braćom 

natječaj za nastavnike i 1851. otvorila u Fojnici i Sutjesci filozofsko-teo- 
loško učilište! Bilo je to Za ljutu muku ali su te dvije škole otada ipak 
djelovale kroz čitav ovaj period pa i kasnije! 


Ipak, trebalo je tražiti i drugo rješenje. Biskup Strossmayer poka- 
zao se g. 1851. spremnim da primi određeni broj bosanskih klerika u 
Đakovo. Fra Marijan Šunjić i fra Martin Nedić izmole onda od cara da 
im se obnovi iskorištavanje one zaklade J osipa II. za klerike koji bi stu- 
dirali preko Save; zamolili su također Kongregaciju u Rimu da dokine 
zabranu studiranja preko Save. Biskup Strossmayer primio je bosanske 
klerike najprije u svoje sjemenište a kasnije im pomogao izgraditi vlastitu 
zgradu (konvikt) za njih, time što im je dao zemljište i građu a car im 
poklonio 10.000 forinti. Tamo su živjeli s vlastitim gvardijanom i odgoji- 
teljem a predavanja pohađali zajedno s biskupovim bogoslovima. Prve 
godine bilo ih je 13 a kasnije je broj porastao na 33. Uzdržavanje se 
plaćalo iz one zaklade Josipa II. Franjevci su pokušali da tu zakladu 
prenesu u Hrvatsku i da je povoljnije ulože, ali Mađari, koji su taj novac 
i ranije nastojali prisvojiti, nisu toga dopustili. 


Ovo je bio najsređeniji period školovanja bosanskih klerika, ali je, 
pod konac ovog razdoblja, g. 1876, mađarska politika dokrajčila ovo 
uspjelo rješenje. Mađari su smatrali da se bosanski klerici pod okriljem 
biskupa Strossmayera, odgajaju suviše slavenski, Htjeli su da mlade bo- 
sanske franjevce pomađare ili ih barem učine sklonima mađarskoj politici 
time što će se odgajati u Mađarskoj. Svi su bosanski franjevci bili protiv 
toga i htjeli se čak odreći i zaklade samo da im mladež ostane u Đakovu. 
Ali Mađari su napravili pritisak na Kongregaciju a ova opet na generala 
Reda, koji je Provinciji postavio ultimatum; ili poslušati pa poslati mla- 
diće u Ostrogon (na krajnjem sjeveru Mađarske) ili će Provinciji biti 
zabranjeno primati kandidate u novicijat, Pritisnuta o zid, Provincija je 
popustila. Taj mađarski pokus stajat će Provinciju teških gubitaka. 


Uporedo s onima koji su se školovali u Đakovu, dio klerika jei 
dalje išao u Italiju a dio je, kao što je rečeno, studirao u bosanskim 
samostanima. Ovi studenti koji su ostajali u Bosni nikad se nisu mogli 
uzdignuti do većih uspjeha i zbog loših uvjeta i zato što su sposobniji 
kandidati odlazili na studij izvan Bosne. 

5. Osnovno školstvo 


U austrijskoj carevini bilo je zavedeno obvezatno osnovno školo- 
vanje u 18. stoljeću. Bosanski klerici koji su studirali preko Save mogli 
su na svoje oči vidjeti goleme prednosti toga propisa pa je sasvim naravno 
da su ga željeli provesti, koliko se dalo, i u Bosni. Vidjeli smo da je i 
Miletić zamislio svojim "Početkom pismenstva" neke vrste analfabetske 
tečajeve a već g. 1823. pojavljuje se, u blizini Slavonije - u Tolisi, prva 
osnovna škola u Bosni. Nju je osnovao fra Ilija Starčević i on je u njoj 
bio sve: i nabavljač, i predavač, i okupljač učenika. Ipak je to tada bila 
osamljena pojava; nakon petnaestak godina i ona je gotovo sasvim pro- 
pala i bila tek g. 1843. obnovljena. 


God. 1830. uputili su fratri triju bosanskih samostana molbu sul- 
tanu da smiju otvoriti škole ali na nju nisu dobili odgovora. Uskoro je 
nastupila tzv. Barišićeva afera, koja je omela rad i na tom korisnom poslu 
kroz čitavih petnaest godina. Najistaknutiji franjevci ovog razdoblja ujed- 
no su i snažni borci za narodno prosvjećivanje i otvaranje škola: Jukić, 
Martić, Šunjić, Karaula, Nedić, Josić, Kujundžić ali i čitav niz drugih. 
Sad se postupno javlja najprije g. 1852. šest škola a već 1855. dvanaest 
odnosno trinaest škola s 55() učenika. God. 1857. bilo je izgrađeno 17 
skromnih školskih prostorija, dok je škola kao ustanova bilo dvaput to- 
liko. God. 1868. zaključuju franjevci da otvore 18 novih škola pa su tako 
nakon okupacije bosanski i hercegovački fratri predali državnim vlastima 
ukupno 54 škole sa 2.295 katoličke djece (osim pravoslavne i židovske). 
Gotovo u svima predavači su bili franjevci; u tri škole poučavali su civilni 
učitelji. Osim što su predavali, morali su iz ničega stvoriti i kakav-takav 
školski namještaj i knjige za djecu a onima najsiromašnijim priskrbiti 
opančiće za zimu i štogod haljinice, da ne budu u školi polugoli. 


Otkuda sredstva za to? 


Isposlovali su skromnu potporu od 1.500 forinti od austrijske vla- 
de, kojoj su zbog toga provincijali morali slati izvještaje. Ta svota bi za 
jednu školu možda i bila dovoljna, ali kod ovolikog broja, pojedine je 
škole zapadala tek mrvica, Franjevci su preuzimali na sebe dodatni teret 
- da budu u školama učitelji pa su i poučavali bez ikakve naknade (osim 
sto bi neki istaknutiji dobili godišnje neko simbolično priznanje). Dječji 
roditelji donijeli bi za školu drva a ponešlo bi za te škole dobili i od koje 
ustanove izvana. 

Poučavali su po tzv. Lancasterovu sustavu, tj. uz učitelja poučavala 
su i naprednija djeca svoje manje napredne drugove. Sigurno je da u tim 
školama nije bilo česte školske boljetice: uspavanosti i nemotiviranosti. 
Već rano, g. 1854, za ove škole napravljen je pravilnik ("Ustanove"), koji 
je kasnije (1868) bio dopunjen i usavršen. 


Znatna pomoć ovom školovanju došla je kad je apostolski vikar 
fra Paškal Vujičić, uz pomoć franjevaca pa i drugih, doveo časne sestre 
milosrdnice najprije u Sarajevo a onda u Dolac, Derventu, Banju Luku 
i Livno. Htjeli su ih imati i drugi (npr. Fojnica) ali to, u to vrijeme, nije 
bilo moguće. 


Taj isti biskup ostvario je ono za čim je biskup Šunjić težio a smrt 
ga omela: otvorio je dva sirotišta - jedno u Docu kod Travnika a drugo 
kraj Banje Luke, koje su otvorili trapisti; dajući im dozvolu za samostan, 
stavio im je 1 uvjet da otvore i sirotište. 


6. Brojčano stanje 


Najznačajnija izmjena koja se dogodila u ovom razdoblju svakako 
je - odjeljivanje hercegovačkog područja od Bosne Srebrene, stvaranje 
nove, Hercegovačke zajednice. Gledano objektivno i iz udaljenosti, to je 
pojava sasvim prirodna a nova hercegovačka zajednica po dinamičnom 
razvoju kroz koji je prošla i po plodovima koje je donijela, izaziva pošto- 
vanje. Najprije je osnovana kao neovisna kustodija stvarno g. 1846. a 
pravno g. 1852. a onda g. 1892. nastavila djelovati kao provincija. 


Ipak, okolnosti pri nastanku ove nove zajednice nisu bile ni za 
staru, Bosansku, ni za novu, Hercegovačku, ni lake ni prijatne. Ona je 
nastala u teškoj krizi Bosanske provincije, kad su njezina autonomija pa 
i opstanak postupcima Barišića i Pootena bili ugroženi a upravo su te 
neprijatne okolnosti omogućile hercegovačkom dijelu odjeljivanje. S dru- 
ge strane, i hercegovačkoj braći moralo je biti teško što su nakon diobe 
morali početi od ničega, jer je normalno da starija provincija ustupi 
mlađoj dio dobara, da ova ne započne naprosto od ledine. To bi se si- 
gurno bilo i dogodilo, da okolnosti podjele nisu bile tako nesretne, ne- 
normalne za normalan postupak. 

U ovom se razdoblju znatno povećao broj samostana: od tri na 
osam. Osnovani su novi samostani u Livnu, Gučoj Gori, Plehanu, Tolisi 
i Rami. U sretnom smo položaju da možemo, prema službenim podaci- 
ma, porediti brojčano stanje osoblja približno na početku (1836) i na 
kraju ovog perioda (1877), jer iz tih godina imamo šematizme: 


g. 1836. broj župa (zajedno s hercegovačkim) = 40 


samostalnih kapelanija 12 
g. 1877. broj župa (bez hercegovačkih) 60 
samostalnih kapelanija 22 


Što je broj župa tako znatno porastao, razlog su dvije okolnosti: 
povećao se i broj samostana; više nije bilo opasno, ni ekonomski ni po- 
litički, osnivati nove jedinice (samostane i župe), jer se u zadnja dva-tri 
desetljeća pravno stanje Katoličke crkve znatno popravilo (nije se plaćao 
džulus i drugi nameti). 


Broj vjernika nije rastao onako kao što bi čovjek očekivao. Iako 
je taj broj g. 1806. iznosio 98.932, on i pedeset godina kasnije (1855) 
iznosi tek 122.146 (prema 560.000 pravoslavnih i 400.000 muslimana). 
Zašto je prirast tako malen? Najprije valja odračunati hercegovačko ka- 
toličko stanovništvo, koje u Šematizam Bosne Srebrene iz 1877. nije une- 
seno. Već sam napomenuo da je kuga iz 1815-1817. strahovito smanjila 
broj stanovništva a tome treba pridodati i prelaženje mnogih katolika u 
prekosavske krajeve zbog teških uvjeta života. Dvadeset godina kasnije 
(oko 1877) broj katolika u samoj Bosni porastao je na 138.492, što treba 
pripisati, osim prirodnom porastu rađanjem, i doseljavanju iz Hercego- 
vine i Dalmacije. 


Broj svećenika - kad se uvaži otcjepljenje Hercegovine - također 
je znatno porastao: 


g. 1836. u Provinciji ima (zajedno s Hercegovinom) 
svećenika 155, klerika 81, braće 2, novaka 13 


g. 1877. (bez Hercegovine) Provincija ima 
svećenika 204, klerika 59, braće 4, novaka 11, 

7. Gradnje 


Po prvi put, nakon nekoliko stoljeća, u ovom razdoblju dolazi do 
novogradnje crkava. U sukobima s bosanskim feudalcima, turska je vlada 
počela u 19. stoljeću tražiti oslonca i u kršćanskoj raji. Već nakon Gra- 
daščevićeve bune turske vlasti lakše daju dozvole za gradnju župskih sta- 
nova ili za popravak samostana i njihovih crkava. To pogotovu važi nakon 
Omer-paše g. 1853. i nakon izdavanja širokogrudnih odredbi Hatihuma- 
jlina 1856, koje dopuštaju novogradnje crkava uz normalne uvjete. Već 
g. 1853. vlasti su dale mig kršćanima da mogu tražiti dozvole za gradnje. 
Ta je vijest odjeknula poput groma po svoj Bosni pa se odjednom sve 
dalo na gradnju. Kroz kratko vrijeme od šest godina Šunjićeva biskupo- 
vanja sagrađeno je devet novih crkava i barem pet novih župskih stanova 
te započeta gradnja samostana u Livnu i Gučoj Gori, a za Plehan 
odlučena izgradnja. Za vrijeme fra Paškala Vujičića (15 godina) podi- 
gnuto je oko 40 novih crkava i vrlo mnogo župskih stanova te preko 20 
školskih učionica. Neke od tih crkava blistaju ljepotom i veličinom, tako 
npr. crkva livanjskog samostana, svojim impozantnim masama i skladno 
oblikovanim prostorom, i toliška (najveća u cijeloj Bosni i Hercegovini, 
duga 56, a široka 20 metara). 


Rijetko se gdje i rijetko kad mogla susresti tolika glad za crkvama 
kao u Bosni ovog vremena. Činilo se da je dugo pribivanje bogoslužju 
na snijegu, kiši, sunčanoj pripeci, bosanskim vjernicima udahnulo neo- 
doljivu odlučnost da što prije dođu do zaštićenog molitvenog prostora. 
Uskoro su franjevci vidjeli da taj zanos valja obuzdati i da treba pri 
gradnji postupati oprezno, jer se crkva ne pravi za deset ili dvadeset 
godina nego za stoljeće ili stoljeća; stoga su izdali propise kako treba 
postupati pri građenju, Tako su se uskoro pravile sasvim dolične crkve, 
naravno prema ukusu i mogućnostima onog vremena. 


Odakle novac za toliku gradnju? 


Obratili su se dobročiniteljima izvana. Svećenstvo u Austriji sku- 
pilo je između sebe preko 20.000 forinti; znatno manja svota skupljena 
je od ostalih, Francuska vlada dala je 13.000 franaka (od toga - 5.000 
franaka za učionice), Srpska vlada i napuljski kralj dali su po 100 dukata. 

Ipak, najvažniji doprinos dali su sami bosanski vjernici, najčešće 
u dobrovoljnom radu (na tisuće nadnica) ali, koliko su mogli, i od svoje 
sirotinje. Bosanski katolički puk uvijek je bio velikodušan kad se radilo 
o gradnji crkava. - Biskup fra Marijan Šunjić zasnovao je već g. 1857. na 

župama odličnu ustanovu "Kovčežić za gradnju" s dva ključa (jedan za 
župnika a drugi za predstavnika puka); u njega će se skupljati milodari 
za gradnju, zavjeti, takse koje će se uplaćivati za oproste od ženidbenih 
zapreka, milostinja skupljana pod misom u određeno vrijeme i dr. Tako 
su crkve podignute ipak prvenstveno trudom i znojem bosanskih katolika. 


Izvori i literatura 
Alaupović, T.: Biskup fra Marijan Šunjić, u Serafinski perivoj = 24/1910, 
str. 203-213. 
2. Kecmanović, I.: Barišićeva afera, Sarajevo 1954. 
Gavranović, B.: Biskup fra Paškal Vuičić, posljednji apostolski vikar u 


Bosni, u Spomenica Franjevačke klasične gimnazije u Visokom, Beograd 
1932. str. 57-68. 


4. Jukićevac (= fra Gavro Gavranić): Zbor franjevačkih bogoslova "Jukić", 
Sarajevo 1935. 


5. Glavaš, Radoslav: Život i rad fra Rafe Barišića, Mostar 1900. 


6. --- /Fra Alfonzo Bralić/: Trijestgodišnja povjest književnog družtva Re- 
dovničke mladeži Bosanske, Pečuh 1885. 

Četvrti dio: DJELOVANJE BOSANSKIH 
FRANJEVACA NAKON 
OSLOBOĐENJA OD TURAKA 


VIII. poglavlje: POD AUSTROUGARSKOM 
OKUPACIJOM (1878-1918) 


1. Izmijenjena situacija 


austrougarskom okupacijom Bosne i Hercego- 
vine nastale su za Franjevačku bosansku provin- 
ciju sasvim nove prilike. U pogledu građanskih 
sloboda i sudstva došlo je do poboljšanja: ni ka- 
tolici ni franjevci nisu više raja i oni sada, načel- 
no, pred zakonom uživaju zajedno s ostalim 
građanima ravnopravnost, za kojom su tako du- 
go čeznuli. Ali, nova je država u priključenom 
području imala svoje zasebne račune; za nju ono 
treba biti neke vrste kolonijalni posjed, koji će 
u prvom redu korisliti njoj a ne narodima koji u njemu borave. Nova 
pokrajina ne smije ojačati slavenske narode u Monarhiji. Zato je austrij- 
ska politika pokušala uvesti još jednu novu, bosansku, narodnost pored 
hrvatske i srpske, po starom pravilu "podijeli pa onda bez brige vladaj!" 
Toj politici smetali su vodeći ljudi kod Hrvata i Srba. Stoga su austrijski 
političari odlučili potisnuti i bosanske franjevce, oduzeti im dosadašnju 
ulogu, gurnuti ih u zapećak i pustiti da s vremenom izumru. Mjesto njih 
treba zavesti kler koji će novoj državi bolje odgovarati. Sve to, naravno, 
neće činiti otvoreno nego pritiskom na crkvenu upravu, da država ne bi 


navukla na sebe omraženost. 


Zavesti u nekoj zemlji redovitu crkvenu hijerarhiju po sebi je sa- 
svim normalna stvar. Čudno je bilo da je Bosna tako dugo ostala bez 
nje, a razlog je bio samo u tom što se Sv. Stolica morala obzirati na 
interese Austrije i Ugarske, koje su se miješale u imenovanje redovitih 
bosanskih biskupa. Ovi su, kao što smo vidjeli, pobjegli iz Bosne u 17. 

st. i otada nisu više u nju ni zavirili. Da se nekako pomogne vjernicima, 
papa im je poslao izvanredne biskupe kao svoje namjesnike, tzv. apostol- 
ske vikare. Sad je došlo vrijeme da te izvanredne prilike prestanu i da 
crkvena uprava u Bosni bude jednaka kao i u susjednim pokrajinama. 
Austrija je nastojala, iz svojih razloga, da to bude brzo i da bude onako 
kako njoj odgovara. 


Apostolsko (papino) pismo "Ex hac augusta" g. 1881. 


--- U tom (= očuvanju vjere) blistavo su zasjali upor- 
nost i junaštvo članova opservantskog Franjevačkog reda, 
koji su se trudili da u tim krajevima prošire vjeru. Za 
nju su ponekad prolili i krv { donijeli mnoge spasonosne 
plodove pa su izvanredno zaslužni za vjeru. 


NMađam se da će tako (ustanovom sjemeništa za odgoj 
svjetovnog klera) nastati mnogo evanđeoskih radnika 
svjetovnog klera, odlično pripremljenih da vjerno { revno 
obrađuju Gospodnji vinograd, povezani jednim duhom 
ljubavi { sloge s redovnicima. Ovima treba iskazivati 
dužni obzir {i pažnju (dignis officiis prosegui) zbog du- 
gotrajnih napora. kojima su nastojali vrijedno služiti 
Crkvi rt spasenju duša u onim krajevima. 


Acta Ordinis Minorum 1/1881, str. 97 ss a napose str. 101b i 
104a. 


Tako je, tri godine nakon ulaska austrijskih četa u Bosnu, imeno- 
van prvim bosanskim nadbiskupom dr. Josip Stadler. Njegova je namjera 
bila uspostaviti čim prije svjetovno svećenstvo, koje će u cijelosti preuzeti 
duhovnu pastvu bosanskih vjernika. Na franjevce u daljnjoj budućnosti 
nije računao; njima se mislio samo privremeno, za nevolju, poslužiti. Ka- 
ko se vidi, plan nadbiskupa Stadlera, što se tiče sudbine bosanskih fra- 
njevaca, dobro se podudarao s planom austrijskih političara. 


2. Odnos prema Vrhbosanskom ordinarijatu 


Tako je u trenutku kad se napokon oslobodila turske vlasti, Bo- 
sanskoj provinciji zaprijetila opasnost od dvije moćne ustanove: od Au- 
strije i od novouspostavljene redovite hijerarhije. Ukoliko ih potpuno ne 
unište, obje su željele oduzeti bosanskim franjevcima njihovu stoljetnu 
misiju u njihovu puku, tako da ostanu ograničeni na život u samostanima. 

jd Poslanica bosanskim franjevcima vrhovnog poglavara Franje- 
vačkog reda fra Bernardina del Vago g. 1882. 


I Neću prestati razglašavati da ste vrijedni svake hvale 
1! svakog poiznanja, jer vas kroz četiri stoljeća { više go- 
dina nije moglo krivovjerje zaraziti, ni grčki raskol pri- 
vući, niti su vas turski mač, vatra, pljačkanje 1 ljute pri- 
jetnje mogli saviti ili slomiti... Uvijek ste se trudili. da 
katolički puk, povjeren jedino vašoj brizi,... čvrsto ustraje 
u vjeri i pobožnosti...,, od kojega ne znam ima li koji 
drugi vjemiji { pobožniji; on - i dok šuti - kazuje koji 
je plod vaših nastojanja. 


Acta Ordinis Minorum, 1/1882, str. 166. Isp. također Srce 
Isusovo (Sarajevo) 1/1882, str. 129 ss, posebno 132. 


Nadbiskup Stadler pokušao je ostvariti svoje zamisli na dva načina: 
a) oduzimanjem župa od franjevaca i b) prevođenjem franjevaca u svje- 
tovne svećenike ili tzv. sekularizacijom franjevaca. 


a) Još prije nego što će doći u Bosnu, g. 1881, pitao je Stadler u 
Rimu - kakvo će biti njegovo pravo s obzirom na župe kojima upravljaju 
franjevci. Rimska kongregacija za izvanredne crkvene poslove izjavila je 
da mu, u načelu, pripadaju sve župe ukoliko franjevci ne dokažu svoja 
posebna prava na njih. Franjevci su ta prava u posebnoj predstavci do- 
kazali a o tom je tada izašla i posebna knjiga Philadelphus Jelenež: Iura 
specialia... Ipak su oni, u znak dobre volje i za volju mira, dragovoljno 
odstupili 35 svojih župa sarajevskom nadbiskupu i banjalučkom biskupu. 
Njima je ostalo 59 župa. To je spomenuta Kongregacija prihvatila i onda 
14. ožujka 1883. izdala dekret, kojim je "definitivno" riješila pitanje župa 
u Bosni. 

Nadbiskup je time bio nezadovoljan ali je, barem s početka, prih- 
vatio dekret kao konačno rješenje. Kasnije ga je (npr. 1898) pokušao 
osporiti ali bez uspjeha. 


Iz pisma vrhovnog poglavara fra Bernardina del Vago nadbi- 
skupu Stadleru, g. 1882. 


Ostavljajući po strani druge točke, najviše me boli 
upravo to da tamo (u Vašem pismu) nema ni jedne ri- 
ječi koja bi pokazivala dobrohotnost prema franjevcima. 
Umjesto toga pojavljuje se neuvažavanje, nepovjerenje, 
gotovo prezir. Pa ipak, jedino franjevcima dugujemo sve 

ovo što je još ostalo katoličkog u Bosni. Gdje su bili 
svjetovni svećenici kroz četiri stotine godina turskog 
tlačenja? Zar je možda istina da su postali svećenicima 
da budu župnici samo ondje { onda kad nema nikakve 
opasnosti? Alt, presvijetli gospodine, da ste Vi odmah od 
početka pokazali više poštovanja { povjerenja prema fra- 
njevcima, pa kad biste još { danas pokazali i osjećali 
više dobrohotnosti prema njima, Vi biste pridobili njiho- 
va srca {i pomogli da ih poboljšate. 


Čitavo pismo na talijanskom originalu donio sam u knjizi: 
"Lucerna lucens?", Sarajevo 1978, str. 182. 


Ipak je nadbiskup nastojao drugim putem djelomično ostvariti svoj 
naum - dijeljenjem i umanjivanjem franjevačkih župa. Prema općem 
crkvenom pravu, biskup ima pravo dijeliti župe i svoje i redovničke ali 
za diobu mora postojati bar jedan od ova dva razloga: 1) da je udaljenost 
vjernika od župske crkve tako velika da im je teško do nje pristupati; 2) 
da postoji tako velik broj vjernika da se pomoću duhovnih pomoćnika 
ne može zadovoljiti njihovim duhovnim potrebama. Nadbiskup se obilno 
poslužio tijekom vremena svojim pravom da dijeli župe pa je tako od 
franjevačkih župa osnovao novih jedanaest, pri čemu kod znatnog broja 
njih nije postojao ni jedan od navedenih razloga. Usto je nadbiskup po- 
nekad otkidao dijelove franjevačkih župa i pripajao ih svjetovnim. 


b) Nadbiskup nije imao svoga, svjetovnog, klera pa se potrudio 
da ga čim prije odgoji. U tu je svrhu odmah osnovao dječačko sjemenište 
s gimnazijom u Travniku, za koje je sagradio i golemu zgradu, a isto tako 
nešto kasnije, i veliko sjemenište s bogoslovijom u Sarajevu. Međutim, 
da se ovim redovitim putem dođe do svećenika, treba vrlo mnogo vre- 
mena, redovno dvanaest godina pa je tako nadbiskup do g. 1898. skupio 
svega jedanaest svjetovnih pastoralnih radnika. Zato je u više navrata, 
zajedno sa svojim suradnicima, pokušao namamiti franjevce da napuste 
svoj red i da prijeđu u svjetovni kler. 


To je pokušao odmah g. 1882. ali bez nekog uspjeha. Zatim je g. 
1897, kad su franjevci bili na velikoj muci kako da školuju svoje bogo- 
slove, nagovorio bosanskog provincijala da pošalje jedanaest mladih kle- 
rika u njegovu bogosloviju. Obećao je i pismeno se obvezao da ih neće 
mamiti u svoj kler pa i kad bi neki htio prijeći u svjetovne svećenike, da 

ga on neće primiti među svoje kandidate. Od tih jedanaest franjevačkih 


bogoslova, devetorica su - unatoč Stadlerovu obećanju - prešla i bila 
primljena u svjetovni kler. 


Izjava vrhovnog poglavara Franjevačkog reda fra Bernardina 
del Vago a Portu Romatino o Bosni, g. 1882. 


Pred austrijsku okupaciju širile su se po susjednim zemljama 
loše glasine o bosanskim franjevcima, kojima je - kako se čini - 
i vrhovni poglavar povjerovao. Nakon što je sam pohodio Bosnu 
(pregledao ju je mjesec dana) javio je caru Franji Josipu L.: 


Ua činim dužnu čast istini kad Vašem veličanstvu ja- 
vljam da sam uvidio da je Bosanska franjevačka provin- 
cija utstinu znatno bolja nego što možda izvana izgleda. 
Svakako, nisu svi učeni, nisu svi sveti, ali th ima i 
učenih { pobožnih, i činili bi čast bilo kojoj provinciji... 
Na koncu preporučam Vašem veličanstvu Ovu jadnu bo- 
sansku braću, koji su stekli mnogo zasluga za vjeru, 
Crkvu, društvo, ne samo u prošlim vremenima nego to 
Još uvijek čine, ma što rekli oni koji ih nepravedno op- 
tužuju. Ont sa svojim katoličkim pukom, možda su jedini 
sigurni elemenat na koji Vaše veličanstvo može u Bosni 
računati čak i po uplivu što ga danas imaju na musli- 
mane." 


Franjevački vijesnik, 44(1937), str. 409 ss. gdje se donosi i 
talijanski tekst. 


Godine 1897. izdao je papa Leon XIII. svoju bulu (dekret) "Feli- 
citate guadam", kojom je ujedinio razne ogranke Franjevačkog reda i 
zaveo u njima jedinstvenu upravu i poredak. Nadbiskup je pogrešno shva- 
tio odredbe te bule i tu priliku iskoristio da privatno i javno pozove 
franjevce u svjetovne svećenike (usp. njegov poziv u "Vrhbosni" 25, 3. 
1898). Posljedica tih poziva bila je da je Bosanska franjevačka provincija , 
izgubila oko četrdeset svojih članova (oko jedne šestine ukupnog broja). 
Tako nam je razumljivo što je broj bosanskih franjevaca znatno opao: 
početkom Stadlerova razdoblja (prema šematizmu iz g. 1887) bilo ih je 
225, a koncem (prema popisu iz g. 1916) 155. To je bio silan gubitak, 
osobito kad se uvaže napori oko odgajanja i goleme materijalne žrtve 
koje je Provincija uložila da tolike ljude dovede do svećeništva, Ipak, 
Provincija je i nakon toga ostala živa i iz te kušnje izišla pročišćena i 
ujedinjena. 

c) Još jednom u vrijeme ovoga nadbiskupa Provincija je bila 
ugrožena crkveno-političkim sporom što ga je on izazvao. Htio je - da 
ukratko kažemo - biti vođa bosanskih Hrvata. Htio je nametnuti svoje 
shvaćanje i svoju volju Hrvatskoj narodnoj zajednici, tadašnjem ekonom- 
sko-prosvjetnom pokretu Hrvata u Bosni, koja ih je u to vrijeme (1908) 
ujedno i politički predstavljala. Tražio je da on bude ključna osoba u toj 
zajednici a ona da mu bude poslušna. Kad to Hrvatska narodna zajednica 
nije prihvatila, osnovao je svoju stranku Hrvatsku katoličku udrugu i pre- 
ko svojih listova ("Hrvatskog dnevnika" i "Vrhbosne") udario protiv 
Hrvatske narodne zajednice, proglasivši je liberalnom, nekatoličkom pa 
čak i protuvjerskom a svećenicima zabranio da budu njezini članovi. Time 
je, u doba otvaranja Bosanskog sabora - kad im je jedinstvo bilo najpo- 
trebnije, znatno oslabio bosanske Hrvate, i inače brojem znatno slabije 
od Muslimana i Srba. 


Nečijim je nastojanjem Sv. Stolica zabranila bosanskim franjevci- 
ma da budu predstavnici u Bosanskom saboru, a istovremeno je ostavila 
bosanskim svjetovnim svećenicima tu mogućnost. One koji su se ZauzZi- 
mali da Sv. Stolica dozvoli da i franjevci mogu biti narodni zastupnici, 
Stadler je optužio da niječu papin autoritet a od Sv. Stolice ponovno 
zatražio da se franjevcima oduzmu župe; ujedno su njegovi istomišljenici 
ozloglašavali franjevce i u zemlji i u inozemstvu. Da smiri duhove i povrati 
sklad u bosanskim crkvenim krugovima, poslao je papa benediktinca o. 
Pierre-a Basticna u Bosnu. On je s mukom postigao pomirenje; nadbi- 
skupova Hrvatska katolička udruga bila je raspuštena a svećenicima je 
ostavljena sloboda da budu članovi Hrvatske narodne zajednice. 


Pismo o. Pierre-a Bastiena, izaslanika Sv. Stolice, o stanju u 
Bosni prijatelju u Rim, g. 1911. 


Korjenito rješenje bilo bi da nadbiskup dadne ostav- 
ku; mnogi su mi, također iz kruga njegovih prijatelja, to 
predložili. Međutim, ja nisam toga mišljenja a naveo bih 
kao jedino obrazloženje načelo autoriteta, koje moramo 
održati neuzdrmanim { nepovrijeđenim. Recimo da nad- 
biskup zatraži da se povuče! Njegovi bi protivnici likovali 
pa kad bi jednom kasnije nastale poteškoće s nekim no- 
vim nadbiskupom, igra bi morala započeti iznova i po- 
slušnost prema crkvenom autoritetu bila bi zauvijek upro- 
paštena. ... A onda, ima još jedan razlog: dugovi preuz- 
višenog gospodina Stadlera, koji se penju do dva i po 
milijuna (kruna). Sad se vode pregovori s bankama da 


116 


ga sc spasi, ali ne znam hoće li to poći za rukom. Tko 


će kasnije biti voljan preuzeti ovu odgovornost da bude 
sarajevski nadbiskup uz takav teret? 


Dopis u Arhivu Bosne i Hercegovine Pr. BH, Nr 645 od E 


1911. (u cijelosti objavljen na njemačkom kao prilog u "Lucerna 
lucens?") 


Biskupi u banjalučkoj biskupiji, najprije fra Marijan Marković a 
nakon njega fra Jozo Garić, smatrali su da je sudjelovanje franjevaca u 
pastvi bosanskog puka opravdana stvar pa tamo i nije bilo sporova. Slično 


je bilo i u Hercegovini za biskupa fra Paškala Buconjića i njegova na- 
sljednika fra Alojzija Mišića. 


Iako je ovaj žestoki sukob, koji je trajao oko tri godine, završio 
mirom, rane koje je on zadao hrvatskim katolicima u Bosni, ugledu nad- 


biskupa i svećenika jedne i druge vrste, bile su teške i teško će se zali- 
ječiti. 


3. Školstvo Bosne Srebrene 


Potrebno je sada razmotriti djelovanje franjevaca u ovo vrijeme a 
u prvom redu njihovo školstvo, koje je jedan od temelja opstanka ovakve 
zajednice. Obrazovanje na suvremeni način bilo je u ovo vrijeme ne- 
ophodno nužan uvjet da se u novim prilikama opstane. 


Kao što smo već vidjeli, tijekom 19. st. do okupacije, franjevci su 
dječake koji su htjeli biti franjevci-svećenici odgajali u pojedinim samo- 
stanima. Imali su jednoga ili dvojicu svećenika koji su ih poučavali u 
osnovnim Znanjima a najviše u latinskom jeziku prema "Obrazovnom su- 
stavu" fra Stjepana Marijanovića, tiskanom g. 1835. ali u praksi prih- 
vaćenom već g. 1826. To nije bilo dovoljno. Stoga su franjevci na želju 
vrhovnog poglavara Reda, fra Bernardina del Vago (a Portu Romatino), 
na kapitulu u Fojnici g. 1882. odlučili objediniti sve te male samostanske 
škole u jednu i odredili da ona bude u Kreševu. Bila su to samo 32 đaka, 
podijeljena u tri razreda s tri nastavnika i jednim upraviteljem, koji nije 
držao predavanja (fra Grgom Martićem). Uskoro se pokazalo da 
Kreševo nije pogodno mjesto za dječake, jer su bili smješteni u potkro- 
vlju, gdje su sobe bile niže od 2 metra, Stoga je škola slijedeće godine 

bila premještena u Guču Goru, u znatno pogodnije prostorije. Tamo je 
s vremenom (1886) otvoren i IV. razred a nešto kasnije (1897) i V. ra- 
zred. Dalje se u Gučoj Gori, zbog tijesnih prostorija, nije moglo ići. 


Očito je bilo da treba graditi zasebnu zgradu za dječačko sjeme- 
nište i za gimnaziju pa su franjevci već g. 1888. kupili u Visokom zemljište 
za nju. Međutim, tadašnja Vlada čitavih jedanaest godina nije htjela dati 
dozvolu za gradnju, dijelom iz svojih političkih razloga a dijelom zato jer 
se bojala da će se franjevci u Visokom sukobiti s tamošnjim pretežno 
muslimanskim stanovništvom. Kad je konačno dobivena dozvola, iz- 
građena je za godinu dana (1899/1900) lijepa dvokatnica, koja se pružala 
u dva kraka: jedan okrenut prema istoku, dužine 50 metara, a drugi, 
prema jugu, blizu 40 metara. Te su se godine (u kolovozu 1900) đaci u 
nju i uselili. 


U Visokom je odmah otvoren i VI. razred. Za VII. i VIII. r. i ta 
je zgrada bila pretijesna pa su je g. 1913/1914. proširili na istok, sjever i 
zapad čime je prostor bio gotovo udvostručen. G. 1916. isposlovao je, uz 
mnogo truda, direktor fra Karlo Ikić dozvolu da učenici ove gimnazije 
polažu i završni ispit, istina, tada još pred mješovitom komisijom, sasta- 
vljenom od profesora sarajevske i visočke gimnazije. Franjevci su se po- 
brinuli postupno i za vlastito nastavno osoblje, školovano na domaćim i 
stranim sveučilištima. Nakon dolaska u Visoko (1900), oni su primali na 
školovanje i vanjske đake; s početka ih je bilo malo, a od g. 1913. oni su 
stalno u porastu. Tako je Bosanska provincija s obzirom na srednje obra- 
zovanje vlastitim snagama konačno stupila u 20. stoljeće, ravnopravno s 
drugima. 


Provincija se morala pobrinuti, jednako oslonjena na sebe samu, 
i za filozofsko-teološko školovanje svojih mladih članova. Kao što smo 
vidjeli ranije, nastojanjem mađarske vlade, uz veliko opiranje Provincije, 
većina je bosanske bogoslovske mladeži bila smještena na studij u Ostro- 
gon, s namjerom da ih se pridobije za Mađare. Bila je to luda namisao; 
nakon tri godine boravka tamo, oni su g. 1880, na svoju ruku, razočarani, 
napustili tu tuđu zemlju i vratili se u matične bosanske samostane. Dvije 
godine kasnije, na fojničkom kapitulu (1882), poglavari su odredili da 
studenti I. i II. tečaja odu u Livno, a III. i IV. tečaja u Guču Goru; 
kasnije su boravili i po drugim samostanima npr. u Sutjesci, Kreševu i 
Plehanu. Uzdržavanje tih mladića bio je znatan teret za Provinciju a isko- 
rištavanje kamata od ranije spomenute zaklade Josipa II, koje su u to 
vrijeme godišnje iznosile 4.000 forinti, Mađari su onemogućili: oni bi im 

ih davali pod uvjetom da se Bosanci školuju na mađarskom tlu, pod 
mađarskim uplivom. Ponudili su tako Bosanskoj provinciji da joj studenti 
odu u dosta blizi Pečuh, kao mjesto studija, i ujedno su obećali prema 
njima bolji postupak nego što je bio u Ostrogonu. Tako je provincijal 
Čavarović pristao da u jesen 1883. pošalje tamo sedamnaest klerika. 

Bio je to promašaj, jer su Mađari, kad su vidjeli da ne mogu za 
se pridobiti te mladiće, gotovo upola smanjili stipendiju (do 2.500 forinti) 
i pogoršali postupak s njima. Ni vjerski duh na pečujskoj školi i u onoj 
sredini nije bio na visini. Nakon petnaest godina, svi koji su se tada tamo 
našli, bili su za Provinciju izgubljeni, jer su prešli u svjetovne svećenike. 
Sreća je bila da je dio studenata bio u Bosni ili po Italiji pa se nije 
izgubio sav podmladak. 


Odsele, tj. iza 1898, skoro svi bogoslovi studirat će u Bosni, uz 
male izuzetke. Od raznih samostana u kojima su učili najviše se isticalo 
Livno, gdje se škola za sva četiri tečaja konačno g. 1905. ustalila. Ali i 
tu su franjevci osjećali da pravom filozofsko-teološkom obrazovanju ško- 
di nedostatak posebne zgrade za njega. Samostan sv. Ante u Sarajevu, 
sagrađen kao provincijalova rezidencija, trebalo je da posluži i za bogo- 
sloviju. Tamo su je stvarno 1909. i premjestili; budući da je on bio za tu 
svrhu premalen, povisili su ga g. 1912. za jedan kat i on će, takav kakav 
je tada bio, služiti toj svrsi do II. svjetskog rata pa i mnogo dalje. 


4. Dušobrižnički rad 


Osvrnimo se sada na glavno, duhovno-pastirsko, djelovanje Bo- 
sanske provincije. 


Iako je ona g. 1883. ustupila 35 svojih župa da budu biskupskog 
prava, ipak su njezini članovi do pred kraj stoljeća vršili župničku i ka- 
pelansku službu i u njima (izuzev Sarajevo i Travnik). Negdje su na njima 
posluživali sve do 1909. a negdje i do 1918. Ta služba u novoj državi 
uključivala je i održavanje vjeronauka po školama, ondje gdje su one 
postojale. Kad uzmemo da je negdje učenika bilo i do 200 i 300, jasno 
je da to nije bio malen zadatak. Katehezu nepismenih vjernika i dalje su 
vršili po ustaljenom i prokušanom načinu iz ranijeg vremena apostolskih 
vikara. - U prvo vrijeme služba kateheta na srednjoj školi bila je povje- 
rena franjevcima, sve dok nadbiskup nije dobio dovoljno svjetovnih 
svećenika. 

Uz redovni dušobrižnički rad neki su franjevci držali i tzv. pučke 
misije po bosanskim župama. Tako su ih g. 1910. održali u 23 župe; to 
predstavlja zamjeran rad na propovijedanju i ispovijedanju. 


Od vanjskih misija oni su u ovo vrijeme djelovali u Albaniji. Tamo 
je fra Lovro Mihačević pomogao uskrisiti propalu albansku provinciju. 
Prihvatio se g. 1883. uprave kolegija u Trošanu i tamo, uz pomoć još 
četvorice bosanskih franjevaca, uzgojio za svećenike-franjevce 26 mladića 
i spremio još 15 pripravnika i znatno unaprijedio položaj te ustanove. I 
Provincija kao cjelina primala je nekoliko godina mlade Albance u svoj 
novicijat i na bogoslovski studij, iako se i sama borila s velikim po- 
teškoćama. Fra Lovro Mihačević širio je i znanje o Albaniji i o Albancima 
člancima i knjigama. 


U ovo vrijeme osobita je novost, vrlo korisna za duhovni rast vjer- 
nika, bilo širenje Trećeg reda. Toplo ga je preporučio papa Leon XIII. 
a bosanski su franjevci svesrdno prihvatili taj poticaj pa je broj članova 
toga reda g. 1906. iznosio više od 7.000. Ova je ustanova u ovo vrijeme, 
kad su se svećenici oko nje marljivo trudili, bila rasadnik pravog kršćan- 
skog života, u nekim slučajevima i svetačkih kreposti. I članovi III. reda 
i obični vjernici osjećali su pripadnost njemu kao obvezu na vođenje 
uzornog kršćanskog života u  svakidašnjici pokorom, molitvom, 
uzdržavanjem od svađe i drugih grijeha i vršenjem dobrih djela. Počesto 
su upravo članovi III. reda bili stupovi župe. 


Plodno su djelovala i vjerska društva, osobito Marijina kongrega- 
cija. Uz nju treba spomenuti i tadašnje misijsko Društvo sv. djetinjstva i 
Zadrugu sv. Ante. Franjevci su i sada nastavili širiti pobožnost križnog 
puta, moljenje krunice te pobožnost tzv. "mladih nedjelja" a od ostalih 
pobožnosti počeli su nastojati oko pobožnosti prvih devet petaka i što- 
vanja sv. Ante. 


5. Ostala djelatnost 


a) Franjevci su i u ovo vrijeme nastavili svoju tradiciju da se brinu 
i o drugim, a ne samo vjerskim potrebama svoga naroda, U ovo vrijeme 
oni često pokreću osnivanje narodnih čitaonica, pjevačkih i sviračkih 
društava te raznih dobrotvornih i potpornih ustanova. Budući da je obra- 

zovanih ljudi bilo malo, oni su ponekad u njima bili i predsjednici i zbo- 
rovođe, npr. u Banjoj Luci (društvo "Nada"), u Jajcu ("Tomašević"), u 
Bugojnu, Fojnici, Varešu i drugdje. 


b) Neobičan ali vrlo koristan pothvat, koji su franjevci ostvarili 
početkom 20. st., bilo je osnivanje i vođenje hrvatskih gospodarskih za- 
druga. To su bile neke vrste seljačke banke i štedionice. Stvorene su da 
se pomogne siromašnim ljudima da ne padnu u ruke lihvara, ili da se 
mognu otkupiti od kmetstva, ili da obrtnik i sitni trgovac mogne stati na 
svoje noge. Već g. 1910. ima ih znatan broj — u cijeloj Bosni i Herce- 
govini na franjevačkim župama 46. Većinu njih osnovali su franjevci pa 
su ih oni nerijetko i vodili, budući da nije bilo drugih pogodnih osoba; 
sve su one bile ujedinjene u Hrvatskoj zadružnoj banci u Sarajevu. Kao 
primjer njihova poslovanja može se navesti Težačka banka u Livnu (u 
samostanu Gorica), koja je imala 591 člana i obavljala godišnji promet 
od 800.000 kruna. Osim što su ovdje mogli štedjeti i uzajmljivati novac, 
članovi su preko zadruge mogli jeftinije nabavljati namirnice i bolje 
unovčiti svoje proizvode. 


c) Kad se uvaže okolnosti, nije bio malen ni rad na knjizi. Sad je 
(g. 1887) započeto izdavanje časopisa bosanskih franjevaca, koji je kroz 
cijelo ovo vrijeme (1887-1918) pod raznim imenima (najdulje: "Franje- 
vački glasnik" i "Serafinski perivoj") zastupao franjevačku misao i interese 
bosanskih franjevaca, pored katoličkih i hrvatskih interesa. Nešto kasnije 
(1906) franjevci su počeli izdavati "Glasnik sv. Ante", koji je kod puka 
bio omiljen i relativno dobro raširen. Franjevci su se osobito bavili 
istraživanjem svoje povijesti pa su izdali niz značajnih djela s toga po- 
dručja: fra Martin Nedić: Stanje redodržave Bosne Srebrene (1884), fra 
Antun Knežević: Carsko-turski Namjestnici u Bosni-Ercegovini (1887), 
fra Mijo Batinić: Djelovanje franjevaca u Bosni i Hercegovini, sv. I-III 
(1881-1887) i osobito fra Julijan Jelenić; Kultura i bosanski franjevci, sv. 
I-II, (1912. i 1915) uz čitav niz drugih rasprava i objavljenih povijesnih 
izvora. Neki su pisali i književna djela a najistaknutiji je rano preminuli 
fra Eugen Matić (književno ime: Narcis Jenko), drugi opet nabožna (npr. 
fra Ignacije Strukić), da spomencmo samo nekc. 

6. Gradnje 


Rad na izgradnji crkava i drugih zgrada vezanih uz crkvu (kao što 
su župski stanovi i gospodarske zgrade) u ovom je razdoblju znatan. On 
je tim zaslužniji kad se uvaži da su se franjevci oslanjali isključivo na 
pomoć svoga puka i da se tada teško dolazilo do novca. 


U ovo vrijeme, u ovih 40 godina, izgrađeno je šest novih samo- 
stanskih zgrada (Sutjeska, Kreševo, Sarajevo, Jajce, Petrićevac, Visoko), 
ukupne vrijednosti oko 295.000 forinti. Izgrađeno je i devet samostanskih 
crkava (Fojnica, Sutjeska, Kreševo, Guča Gora, Jajce, Petrićevac, Plehan, 
Sarajevo, Visoko), ukupne vrijednosti od preko 300.000 forinti. Izgrađeno 
je 28 župskih crkava na franjevačkim župama i 26 na župama biskupskog 
prava (kod ovih zadnjih pomagala je dijelom i državna vlast). Sagrađena 
su i 33 župska stana. Pored toga obnovljene su, dograđene i proširene 
neke ranije zgrade, što je ponekad (npr. u Varešu g. 1906) ravno pothvatu 
novogradnje. Koliki je to napor za župnike koji su iznijeli na sebi teret 
te gradnje, u ovo vrijeme kad se vrlo teško dolazilo do novca, zna donekle 
samo onaj koji je i sam vodio neku gradnju i morao stizati Za nju novac: 
oni su se u te zgrade gotovo ukopali. 


I opremanje crkava oltarima, zvonima, orguljama, slikama, klupa- 
ma, crkvenim posuđem, odijelom i ruhom, a kuća namještajem, tražilo 
je goleme izdatke i napor, koji je teško iskazati. 


Može netko reći da su neke od tih izgrađenih crkava skromne. To 
jest istina, ali je i njih bilo teško izgraditi; s druge strane, ima među 
navedenim crkvama i takvih koje bi mogle stajati po zapadnim gradovima 
ravnopravno s mnogima od njihovih crkava, iako su oni stotinama godina 
živjeli pod kršćanskim vladarima. 


Ovo što je rečeno o ekonomskim teškoćama nije olako kazano. 
Da se to vidi, dovoljno je ogledati samo jednu gradnju: gimnaziju u Vi- 
sokom. Ona je građena, kao što je rečeno, u dva navrata: (prvi: južni i 
istočni) dio, koji je završen 1900, stajao je 63.000 forinti (ne računajući 
zemljište). Ta je svota podmirena prodajom bosanskog franjevačkog go- 
stinjca sv. Jurja u Carigradu (26.000 forinti), prilozima franjevačkih sa- 
mostana (18.000 forinti), prilozima sa župa (8.000 forinti), prilozima raz- 
nih darovatelja (9.000 forinti). Kod druge gradnje, koja je završena 1914, 
utrošeno je 100.000 kruna (= 50.000 forinti); ta je svota, kako se čini, u 
cijelosti uzeta iz provincijske zaklade za uzdržavanje gimnazije, zasnova- 
ne već 1884. 

7. O unutarnjem (redovničkom) stanju Provincije 


o. Prikaz ovog razdoblja, makar bio i vrlo kratak, ne bi smio prešut- 
jeti i promjene u unutarnjem ustrojstvu Bosanske provincije, koje su ve- 
zane za dolazak dvojice vrhovnih poglavara Reda u Bosnu: fra Bernar- 


dina del Vago a Portu Romatino (1882) i fra Alojzija Canalija iz Parme 
(1894), te za bulu "Felicitate guadam". 


= Stoljećima je Bosanska provincija živjela u iznimnim prilikama, 
koje joj nisu dopuštale da živi istim životom Kao i ostale provincije Reda. 
Tako su se u nju uvukle razne posebnosti pa i zloupotrebe. Najveća ra- 
zlika od drugih bilo je posjedovanje zemljišta. Za vršenje duhovne službe 
u Bosni, gdje je do vjernika iz samostana trebalo prevaliti ponekad pe- 
deset pa i stotinu kilometara, bili su očigledno potrebni konji. A gdje su 
konji, tu treba imati i kosnice i ispaše. Isto tako za hranu brojnog osoblja 
samostana (nekad i do 50 ljudi), za dočekivanje milih i nemilih (nezvanih 
turskih) gostiju trebalo je imati oranice, stoku i ovce, a tako i dosta novca 
za plaćanje teških i čestih turskih nameta, globe i mita. Sve te posjede 
nabavili su i držali bosanski franjevci s papinom dozvolom. Ni dolaskom 
Austrije nisu se prilike u mnogočemu promijenile. 


Isto je tako pohoditelje (nadzornike poslane od vrhovne uprave 
Reda) smetao distriktizam ili velika vezanost pojedinih franjevaca za sa- 
mostan svoga rodnog kraja. On se, uz ostalo, očitovao i u tomu što su 
oni željeli biti na službi u njemu a ne drugdje i što su ponekad zastupali 
interese svoga samostana na štetu cjeline. 


Čudilo je ljude sa strane još mnogošta: od toga što na župama 
služe, drže kućanstvo, i ženske osobe, makar bile i starije, a ne braća 
nesvećenici — pa do drukčijeg odijela i brkova. 


Na kapitulu u Fojnici, kojem je predsjedao opći poglavar Reda 
fra Bernardin, pokušali su razborito se približiti općoj praksi Reda; i 
sam je fra Bernardin uviđao da se ovdje naprečac ne da sve izmijeniti. 
Ta postupna promjena ostala je kao dužnost pojedinih provincijala. 


Desetak godina kasnije odredio je drugi opći poglavar Reda fra 
Alojzije Canali najprije uglednog fra Marka Baraća da pohodi i pregleda 
u njegovo ime Bosansku provinciju i od njega zatražio da dokine zlou- 
potrebe, posebno ove već navedene: distriktizam, manjkavo opsluživanje 
siromaštva i žensku poslugu. To je učinio zato, jer su mu neki franjevci 
iz Bosne predstavili stanje vlastite provincije vrlo crno. Fra Marko, koji 

je dobro poznavao prilike i bio razborit i umjeren čovjek, javio je gene- 
ralnom ministru da su optužbe pretjerane i nepravedne, da stvari, sve u 
svemu, dobro stoje i da štošta što on traži nema smisla uvoditi. Nezado- 
voljan tim izvještajem, opći poglavar osobno je došao u Bosnu g. 1894. 
Iako je bio vrlo strog, na licu mjesta uvjerio se da se mnogo stvari ne 
može izmijeniti ali je za neke odlučno tražio da se isprave. 


Sličan zahvat napravljen je prilikom uvođenja novih općih ustano- 
va Franjevačkog reda i pojave bule Leona XIII. "Felicitate guadam" 
(1897). Najveća izmjena bila je da se dokine privatno opskrbljivanje i 
držanje novca, što je u stvari i postignuto tijekom g. 1898. i 1899. 


Slijedeći vizitatori, koji su u ime vrhovnog poglavara posjećivali 
Bosnu, izražavali su se o Bosanskoj provinciji sasvim lijepo. Ipak je, pod 


konac I. svjetskog rata, pod uplivom izvanjskih prilika, stega ponešto po- 
pustila. 


Izvori i literatura 


Gavran, I.: Franjevačka provincija Bosna Srebrena od 1881. do 1918. Po- 
sebni otisak iz revije Vova et vetera 32/1982. Sarajevo 1982. a također u 

2. Gavran, I.: "Lucerna lucens?", Visoko 1978. 

IX. poglavlje: U STAROJ JUGOSLAVIJIT U II. 
SVJETSKOM RATU (1919-1945) 


1. Nova situacija 


vo je razdoblje vrlo kratko ali ga je teško 
pripojiti bilo ranijem (austrijskom) bilo 
kasnijem (socijalističkom) vremenu. Stoga 
ga valja zasebno obraditi. 


Vjekovna težnja naroda našeg tla bila je 
da se nađu u državi kojom će sami uprav- 
ljati. Činilo se da se to napokon ostvarilo 
koncem g. 1918. kad je proglašena kralje- 
= vina Srba, Hrvata i Slovenaca. U prvim go- 
dinama te države ljudi su ispunjeni velikom nadom da će u njoj moći 
slobodno razvijati svoje narodno biće i na materijalnom (ekonomskom) 
i na duhovnom području. Nažalost, te se nade nisu ni izdaleka ispunile 
pa se tako, dijelom i zbog toga a ne samo zbog izvanjskog napada, ta 
država nakon 22 godine i 4 mjeseca raspala. 


Položaj Katoličke crkve, i napose - položaj njezine hijerarhije i 
franjevaca, znatno se sada razlikovao od položaja u ranijoj državi. U 
Austro-Ugarskoj, katolička konfesija bila je u nadmoćnoj većini pa je 
vlada, ako je bila i liberalna i bezbožna, iz političkih razloga morala po- 
stupati prema njoj vrlo obzirno; ona joj je stvarno i davala ekonomsku 
pomoć i štitila hijerarhiju a za uzvrat očekivala barem lojalnost. U novoj 
državi katolici nisu bili većina pa je u njoj Pravoslavna crkva bila najpo- 
vlaštenija i uživala, osobito s početka, znatne povlastice; u državnom pro- 
računu za nju je g. 1922. bio predviđen deset puta veći iznos negoli za 

Katoličku crkvu. Ipak su i franjevci uživali sada povoljniji položaj kod 
vlasti i bili izjednačeni s ostalim klerom; oni su imali za sebe kod drugih 
vjera veće simpatije nego svjetovni svećenici. 


Ali, početak nove države dočekala je Franjevačka provincija, kao 
uostalom i sav narod, u teškom položaju. U mutnim godinama prevrata 
ona je izgubila znatan broj svojih sjemeništaraca (dvadeset njih iz samo 
viših razreda) a tako isto i mnogo bogoslova. Samostani i župe morali su 
se boriti s velikim materijalnim teškoćama a Provincija kao cjelina ste- 
njala je pod velikim dugom, koji je od 1918. do 1928. dosegao golemu 
svotu od 4,000.000.- dinara. Na taj dug trebalo je plaćati veliku svotu 
kamata - toliku da je ona gutala blizu polovicu onog novca koji je Pro- 
vincija dobivala od države za svoje škole! — I brojčano stanje sad je 
vrlo nisko, osjetno manje nego ranije: svega 160 svećenika. 


2. Odnos prema Vrhbosanskom ordinarijatu 


U ovom razdoblju glavnu riječ u crkvenim poslovima u Bosni ima 
novi nadbiskup Dr. Ivan Evanđelist Šarić (1871-1960). On upravlja 
Vrhbosanskom nadbiskupijom nakon Stadlerove smrti (koncem 1918) do 
1945. 


Iako su se prilike stubokom promijenile, novi nadbiskup nastavlja 
ići — s obzirom na bosanske franjevce — istim putem kojim i njegov 
predšasnik. Bio je od djetinjstva odgajan u Stadlerovim zavodima i s njim 
od prvih godina svoga svećeništva surađivao pa je tako preuzeo i njegove 
stavove. I on nastoji potisnuti franjevce iz javnoga Života i oduzeti im 
župe. U tu svrhu on šalje u Rim naveliko zasnovane tužbe protiv njih i 
molbe da se njemu predaju sve njihove župe ili barem one koje nisu 
neposredno vezane uz samostane, Od tih molbi i žalbi osobito se ističe 
ona iz g. 1931. Budući da u tom nije imao uspjeha, on nastoji dijeljenjem 
franjevačkih župa umanjiti teritorij njihove pastve. 


Dijeljenje župa naravna je potreba i nitko ne bi smio imati ništa 
protiv njega ako se ono provodi zato da se pomogne vjernicima te ako 
se podjela vrši prema propisima i pravedno. To se, nažalost, o nekim 
Šarićevim diobama ne može reći. Ako usporedimo broj franjevačkih župa 
(njih 45) s brojem svjetovnih župa (njih 43), vidimo da su ta dva broja, 
na početku ovog razdoblja g. 1919. bila podjednaka. Ali kad pogledamo 
na broj župa koje je ovaj nadbiskup tijekom svoje uprave osnovao (njih 

16), onda ostajemo začuđeni nerazmjerom u postupku: od franjevačkih 
župa osnovano je trinaest, a od svjetovnih samo tri nove župe. A sve 
novoosnovane župe povjerene su na upravljanje svjetovnom svećenstvu. 
Kod nekih od tih župa nije bilo crkvenopravnog razloga za diobu a neke 
su diobe izazvale uporno, dugogodišnje, protivljenje vjernika, teške sa- 
blazni i veliku štetu po vjeru. To osobito treba reći za novoosnovane 
župe u Poljacima (u bosanskoj Posavini), u Bistrici (koja je otkinuta od 
Gornjeg Vakufa), za Cer (u blizini Dervente) i za Gornju Zenicu. Pri 
tome je nadbiskup kaznio, iako su bili nedužni, znatan broj franjevaca 
uskraćivanjem dozvole ispovijedanja i mogućnosti vršenja neke dušobriž- 
ničke službe i oduzimanjem (u slučaju Gornje Zenice) zemljišta gučogor- 
skog samostana. S time se, izgleda, mora povezati i to što nije htio dati 
dozvolu za uspostavljanje već sagrađenog samostana u Zenici, koju je 
ranije bio obećao. 


Bilješka "Vrhbosne" o dolasku vrhovnog poglavara Franje- 
vačkog reda fra Leonarda Marije Bello u Bosnu g. 1935. 


Među ostalim piše: "Kod objeda držao je prekrasan 
govor na latinskom jeziku preuzvišeni gosp. Nadbiskup. 
U ime svoje ff u ime Crkve Vrhbosanske pozdravlja 
vrhovnog starješinu Reda Manje Braće; onoga ređa Čiji 
sinovi rade među hrvatskim katoličkim narođom u ovim 
krajevima, osobito u našoj Bosni, već 7 stoljeća. Nos in 
labores corum introrvimus (= Mi smo preuzeli plod nji- 
hovih napora) — kaže preuzvišeni gospodin Nadbiskup. 


U svom odgovoru rekao je o. general "Sinite fratres 
laborare" (= Pustite braću da rade!") 


Vrhbosna, 49/1935, str. 239. 


Jednako teško doima se nadbiskupov samovoljni postupak prema 
pojedinim franjevcima-svećenicima u drugim okolnostima. On se dao za- 
vesti čuvstvom da, bez pravnog razloga, nastupi s teškim crkvenim kaz- 
nama prema franjevcima koji su mu se zamjerili izvan crkvene službe i 
koji su zbog toga godinama stradali (fra Augustin Čičić, fra Leonard 
Čuturić, fra Peregrin Brković i dr.). Dosta toga treba pripisati i osebuj- 
nom temperamentu ovoga crkvenog dostojanstvenika, iako je ipak osnov- 
ni razlog njegov stav prema Bosanskoj provinciji. 

Slično kao Stadler g. 1910, i nadbiskup Šarić je pokušavao g. 1921- 
-22, 1932. i 1942. da od državnih vlasti dobije veću pomoć za svoje usta- 
nove i svoje osoblje time što bi se ona smanjila franjevcima; tvrdio je da 
oni na nju, kao redovnici nemaju pravo i da mogu i bez nje proći. Iako 
su ta nastojanja ostala bez uspjeha, ona pokazuju kakvi su bili stavovi i 
nazori ovog prelata i s čime su se bosanski franjevci u ovo vrijeme morali 
boriti. 


3. Školstvo Bosne Srebrene 


Velika briga Bosanske provincije bila je i u ovo vrijeme njezino 
školstvo. 


a) Zbog toga što je neposredno iza rata znatan broj sjemeništaraca 
iz viših razreda gimnazije napustio svoje zvanje, ti su razredi ostali gotovo 
prazni. Stoga ali i zbog pastoralnih potreba odlučila je tada uprava Pro- 
vincije da sjemeništarci idu u novicijat nakon završenog VI. razreda a 
nakon njega odmah u bogosloviju; iza kako je završe, mogu - ako hoće 
- polagati VII. i VIII. razred i maturu. Profesori Gimnazije i Bogoslovije 
bili su zbog toga ogorčeni pa je taj zaključak, tri godine kasnije, bio 
dokinut i opet zavedeno školovanje od osam razreda. 


Golemu novost, vrijednu udivljenja, predstavlja pothvat g. 1928. 
da se uz Franjevačku gimnaziju otvori i Franjevački konvikt, u kojem će 
boraviti vanjski đaci katoličke vjere; u njemu bi oni, uz školsko obrazo- 
vanje, dobivali i katolički odgoj. Zgrada konvikta stajala je vrlo mnogo 
novca (2,735.000 din.), pa su se franjevci morali zbog njega ponovo za- 
dužiti. 


Otvaranjem i radom konvikta došlo je u Franjevačku gimnaziju 
mnogo učenika koji su ranije pohađali realne gimnazije ili koji nisu htjeli 
odabrati klasični smjer. Zbog toga je bilo potrebno da dosadašnja vi- 
sočka, isključivo klasična, gimnazija otvori i realno-gimnazijske odjele. I 
broj učenika sada je mnogo porastao tako da je neposredno pred II. 
svjetski rat (1939-1940) iznosio 500 (točnije 536) đaka; od toga je kan- 
didata za svećenike bilo 156, konviktoraca 167, a vanjskih đaka raznih 
vjera 213. Tako je u ovom međuratnom razdoblju Franjevačka gimnazija 
doživjela najviši uspon s obzirom na broj odjela i učenika, koji su dolazili 
s gotovo cijelog jugoslavenskog područja. 

Toliko povećanje odjela (16) prisililo je upravu Gimnazije da nam- 
jesti i plaća i civilne nastavnike za neke predmete. Ipak su većinu na- 
stavničkog zbora predstavljali franjevci a posebno su jedino oni bili od- 
gojitelji u sjemeništu, klerikatu i konviktu te vanjskim đacima. 


Tijekom II. svjetskog rata zaposjele su gimnazijsku zgradu a još 
više konvikt razne vojne jedinice. Zbog toga, ali i zbog drugih vanjskih 
okolnosti i neprilika, broj učenika je opao; godine 1944/45. bilo je upisano 
440 učenika. Boravak tih nepoželjnih ratnih gostiju u konviktu bio je 
povod da je zgrada bila jednom bombardirana iz zraka. 


Liberalni političari stare Jugoslavije pokušali su dokinuti sve vjer- 
ske škole pa tako i ovu 1929/1930. To je zagrebački nadbiskup Antun 
Bauer uspio spriječiti svojim zauzimanjem kod kralja Aleksandra. 


b) Školovanje studenata bogoslovije u ovom razdoblju obavljalo 
se u Franjevačkoj bogosloviji, koja je imala svoje sjedište u samostanu 
sv. Ante u Sarajevu. Ipak su, malo vremena poslije I. svjetskog rata, neki 
bogoslovi bili poslani na studij i u inozemstvo; u Njemačku, Francusku, 
Švicarsku i Englesku; tako je to bilo i pod konac ovoga razdoblja g. 
1937-1939, kad su bili poslani u Njemačku, Švicarsku i Italiju. Činilo se 
to ne samo zbog znatne oskudice prostora u samostanu sv. Ante, nego 
i radi proširenja duhovnog horizonta mladih ljudi. 


Upravo velika oskudica prostora i jest bila razlog da se Provincija 
napokon odlučila sagraditi podesnu, dovoljno prostranu zgradu za svoje 
bogoslove u Sarajevu, u naselju Kovačići, na mjestu gdje je nekoć bilo 
igralište momčadi Sašk-a. Samo zemljište stajalo je znatno preko milijun 
dinara! Izgradnja je trajala dosta dugo ali su se bogoslovi uselili u nju g. 
1942. Kako je bila vrlo velika, ona je jedno vrijeme primala i neke stu- 
dente drugih franjevačkih provincija. U šk. godini 1944/45. u njoj je radio 
Teološki fakultet hrvatskih franjevaca ali samo tokom te zadnje ratne 
godine. 


4. Dušobrižnički rad 


Za ovo razdoblje - za njegovu prvu polovicu - s obzirom na du- 
hovno vođenje vjernika najznačajnija je pojava društava za mladež, u 
kojima se pružao duhovni i tjelesni odgoj. Takav je bio Hrvatski katolički 
orao (muški i ženski ogranak), Njegovali su vjersku i narodnu svijest, 
atletiku a napose gimnastiku; uspješno su nastupali na sletovima s atlet- 


129 


skim, pjevačkim i sviračkim točkama. Redovno su imali sastanke, gdje 
su primali vjerske i moralne pobude, pa se tako mladež odgajala u zdra- 
vom duhu i razvijala u tjelesno zdrave i sposobne ljude. Ova organizacija, 
vođena iz Zagreba, nije bila isključiva, pa se nalazila i na franjevačkim 
i na svjetovnim župama. Nažalost, njezin bujni procvat bio je zaustavljen 
g. 1929. kad je kralj Aleksandar dokinuo sva društva zasnovana na na- 
cionalnoj osnovi, pa je tada bilo dokinuto čak i dobrotvorno društvo "Na- 
predak", ustanovljeno još u vrijeme Austrije. To je bio težak udarac. Od 
njega su se članovi "Hrvatskog katoličkog orla" kušali nekako oporaviti 
postajući vjersko društvo "Križari"; bez kulturnog i tjelovježbenog pro- 
grama. Na franjevačkim župama tada se uz njih osniva i "Omladina sv. 
Ante". Ipak, ni jedna ni druga organizacija nije više tako magnetski pri- 
vlačila mladež kao ranije "Orao". Od ranijih tjelovježbenih organizacija 
ostao je jedino "Jugoslavenski soko"; u njega katolički mladići nisu rado 
pristupali, uz ostalo i zbog toga, što je bio nadahnut, kao i češki, protu- 
katoličkim duhom već od svoga osnivača Miroslava Tyrša. 


Ranija vrsta dušobrižničkog djelovanja preko čisto vjerskih društa- 
va i ustanova (npr. III. reda, Marijine kongregacije i dr.) nastavila se i 
u ovom razdoblju, ali sada nekako mlako pa ta društva nisu imala ranije 
udarnosti i nisu se mogla mjeriti s "orlovima". 


5. Gradnje 


Graditeljska djelatnost bosanskih franjevaca u ovo vrijeme nije bi- 
la tako velika kao do I. svjetskog rata. Ipak treba istaknuti da je koncem 
dvadesetih i tijekom tridesetih godina, unatoč svjetskoj novčanoj krizi i 
nezaposlenosti, bilo podignuto nekoliko znatnih zgrada. Osim već spo- 
menutog Franjevačkog konvikta u Visokom (g. 1928) i Franjevačke teo- 
logije na Kovačićima (1942), koja je stajala daleko više od visočkog kon- 
vikta, franjevci su sagradili samostan u Beogradu (oko 2,000.000 din.) s 
vrlo lijepom crkvom sv. Ante prema planu arh. Josipa Plečnika, zatim 
novi samostan na Petrićevcu kod Banje Luke, novi samostan na Plehanu, 
te novi dio samostana u Fojnici, Najvećim dijelom tada je bio izgrađen 
i samostan na Šćitu i bio obnovljen samostan u J ajcu. I nesuđeni samostan 
u Zenici bio je tada podignut a tako i neke župske crkve (npr. u Dubra- 
vama i Gornjem Vakufu) i zavjetna crkva Gospe Olovske. Ponekad je, 
nažalost, bilo promašaja u izboru arhitekta (npr. za Fojnicu i Sarajevo) 

i redovno se premalo pazilo na umjetničku kvalitetu opreme crkava; vrlo 
znatnu 'iznimku čini crkva sv. Ante u Beogradu. Ovdje, naravno, ne 
možemo zalaziti u detalje (nabavke orgulja, zvona idr.). 


6. Spisateljska djelatnost 


Spisateljska djelatnost ovog razdoblja na književnom polju dosta 
je skromna. Za puk su franjevci i dalje izdavali "Glasnik sv. Ante" i "Ka- 
lendar sv. Ante". Obnovili su g. 1927. izlaženje franjevačke revije pod 
nazivom "Franjevački vijesnik", ali ona nije mogla osvojiti veći krug čita- 
laca. Od znanstvenih djela ovdje ćemo spomenuti samo Jelenićevu "Po- 
vijest crkve Hristove" u tri sveska; njegova rana smrt (1931) spriječila ga 
je da dovrši i ovo veliko djelo i neka druga (3. svezak "Kultura i bosanski 
franjevci" i II. dio "Bibliografije franjevaca Bosne Srebreničke". Treba 
spomenuti i dvije zapažene doktorske disertacije: fra Berislava Gavrano- 
vića "Uspostava redovite crkvene hijerarhije u Bosni i Hercegovini" i fra 
Rastislava Drljića "Fra Martin Nedić - prvi Ilir Bosne". 


Izvori i literatura 

X. poglavlje: OD SVRŠETKA II. SVJETSKOG 
RATA DO SMRTI NADBISKUPA 
SMILJANA ČEKADE (1945-1976) 


vo poratno razdoblje, posljednje u ovom prikazu 
prošlosti Bosanske provincije, završavam smrću 
nadbiskupa Smiljana Čekade, koji je umro počet- 
kom g. 1976. Vrijeme poslije toga pripada našoj sa- 
dašnjosti; od njega nismo dovoljno udaljeni da bi- 
smo ga mogli kako treba ocjenjivati. Nisam ga ovdje 
obradio, iako bih rado uključio neke pojave npr. 
spor oko nove župe, uzete od samostanske župe 
Kraljeva Sutjeska, proslavu stogodišnjice Franje- 
(te vačke gimnazije (1982), veliku izložbu kulturnog 
blaga koje se čuva u samostanima Bosne i Hercegovine, veliku građevin- 
sku i umjetničku djelatnost i nakon godine 1975, novi list za širu javnost 
"Svjetlo riječi" (1983). 


1. Novonastalo stanje 


Završetkom II. svjetskog rata nastupila je u našim krajevima nova, 
socijalistička vlast, koja je odmah od početka proglasila rastavu Crkve 
od države i koja vjeru ne smatra osnovicom društva ni države. Komuni- 
stička stranka, koja je postala vodećom snagom u državi, smatra religiju 
nezdravom pojavom, koja čovjeka otuđuje od samog sebe i od stvarnih 
zadataka u svijetu; na taj način, vjera je za nju praznovjerje i štetna pre- 
drasuda, pa nije čudno što se predviđa njezino skoro "odumiranje". 


U takvoj situaciji trebalo je Crkvi, hijerarhiji a i drugim crkvenim 
ustanovama , naučiti živjeti bez državnog pokroviteljstva ili barem zaštite, 
To je bilo teško i u prvi je mah izgledalo da će nastupiti katastrofa. 

Kasnije se vidjelo da novi položaj Crkve ipak nije katastrofalan za nju i 
da je, u nekim stvarima, čak i povoljniji od ranijega. Jer danas, ako Crkva 
hoće preživjeti i ispuniti svoje poslanje, mora se osloniti na samu sebe; 
tako je prisiljena da bude istinitija i vjernija svojoj pravoj zadaći. 


Početne teškoće potjecale su iz više izvora. Zemlja je bila teško 
stradala u ratu pa je prvih godina patila od nedostatka hrane, odjeće i 
obuće, od smanjenog broja stanova. Agrarnom reformom, a i drugim 
zahvatima, oduzeti su crkvenim ustanovama mnogi posjedi, mnoge su im 
zgrade bile nacionalizirane, mnogi samostani i župski stanovi morali su 
ustupiti dio svojih prostorija privatnim osobama ili javnim ustanovama 
za stanovanje ili uredovanje. Bosanskim Hrvatima-katolicima općenito, 
a posebno svećenicima, bilo je teško ne samo zbog toga što su na kormilu 
države bili komunisti, nego i zbog toga što ih je ratno nasljeđe teško 
pritiskivalo. Ne u teoriji, ali često u praksi, mnogi su smatrali njih kao 
one koji su izgubili rat ("jao pobijeđenima!") i ponekad ih bez razlike 
teretili bremenom odgovornosti za ratne i druge grozote. Crkvu su mnogi 
od onih koji su tada upravljali smatrali ideološkim neprijateljem pa je 
optuživali za suradnju s ratnim i poratnim protivnicima i redovno je pro- 
glašavali "reakcionarnom" (= nazadnjačkom). To je sve u Bosni i Her- 
cegovini, gdje je Hrvata-katolika bila tek jedna petina stanovništva, bio 
teret koji se jedva mogao nositi. Tako je, uz ostale, i znatan broj crkvenih 
osoba bio lišen slobode zbog sumnji o ponašanju za vrijeme rata ili zbog 
novih, stvarnih ili navodnih, prekršaja. 


UZ to su gubici u ratu i neposredno nakon njega uveliko prorijedili 
crkveno osoblje koje je trebalo služiti po župama. Bosanska je provincija 
izgubila u vezi s ratom 40 osoba: od toga je bilo 26 ubijenih svećenika, 
6 nastradalih od pjegavog tifusa pri vršenju svoje svećeničke službe, i 8 
bogoslova. Tako se Provincija s obzirom na broj spustila ponovo ispod 
200 osoba. Kad se još uvaži da je od tih preživjelih znatan broj bio lišen 
slobode (jedno ih je vrijeme bilo 60 zatvorenih), a neki bili u inozemstvu, 
onda se vidi kako je malo ljudi ostalo da se popune službe župnika i 
kapelana a i brojne druge dužnosti. - Istina, ni svjetovaom svećenstvu 
nije bilo lakše, jer je i njih (iz Vrhbosanske nadbiskupije) stradalo 20 a 
bilo ih je i dosta zatvorenih. 


Pridošlo je k tome i uzimanje poreza koje su mnoge općine za 
svećenike odmjeravale vrlo visoko; s druge strane, seljaci-vjernici, koji bi 
im rado pomogli, i sami su bili u nevolji i patili zbog davanja tzv. "viškova" 
i obvezatnog otkupa raznih proizvoda (npr. mlijeka, vune i dr.), 

U takvom vremenu trebalo je najprije preživjeti i kako-tako oba- 
vljati svoju dužnost pa, ako se preživi, pokušati obnoviti se u punoj mjeri. 
Da prikažemo Bosansku provinciju u ovo vrijeme, iznijet ćemo najprije 
odnos bosanskih franjevaca prema crkvenim vlastima, a zatim pojavu 
udruženja "Dobri pastir", pa onda po redu školstvo bosanskih franjevaca, 
dušobrižničku službu, građevinsku i ostale srodne djelatnosti. 


2. Odnos bosanskih franjevaca prema crkvenim vlastima 


U ovo vrijeme (1945-1976) vrhbosansku nadbiskupiju vode najpri- 
je Dr. Marko Alaupović (od 1945-1967) a iza njega Dr. Smiljan Čekada 
(od 1967. do svoje smrti početkom 1976). Dobrim dijelom treba zahvaliti 
i njima što je odnos između službene crkvene uprave i Bosanske provin- 
cije bio znatno bolji. Iako je i sada dolazilo do dijeljenja župa, ipak se 
postupalo ravnomjerno s obzirom na to čija se župa dijeli. Da se o tom 
uvjerimo, dovoljno je ustanoviti da je od ukupno 17 novonastalih župa, 
9 njih nastalo od franjevačkih a 8 od svjetovnih matičnih župa. Po prvi 
put u ovom stoljeću ustupljene su četiri župe i redovnicima, i to tri bo- 
sanskim franjevcima a jedna dominikancima. Ako je i sada prilikom osni- 
vanja novih župa došlo katkad do teških sukoba između vjernika i Ordi- 
narijata, bilo je to uglavnom (kako se čini) zbog pogrešnih ili jednostranih 
obavijesti onih koji su željeli podjelu. 


Ima, međutim, vrlo lijepih primjera bratske suradnje jednog i dru- 
gog svećenstva osobito u prvih deset do dvadeset godina, kad su jedni 
drugima priskakali u pomoć, npr. kad bi župa ostala bez svećenika, ali 
ta se pomoć pokazivala i inače - u ispovijedanju i bratskom susretanju. 


Ipak, jednu stvar moramo spomenuti koja odskače od ovoga kao 
neki ostatak mračne, ranije prošlosti: zapostavljanje Bosanske provincije 
u raspodjeli inozemne pomoći. 


U teškim poratnim prilikama pomoć je kod nas bila svima potreb- 
na pa su tako katoličke organizacije iz inozemstva ("Američka katolička 
pomoć', "Narodna katolička dobrotvorna konferencija" iz Washingtona) 
slale tamo do g. 1960. čestu i obilnu pomoć. Nju su primali biskupi, 
sjemeništa, neki samostani, svećenici, č. sestre, sjemeništarci - u paketima 
dvaput godišnje s dobrim crnim štofom za odijelo, ponekad s cipelama, 
majicom i ponešto namirnica (npr. kave). "Opus pontificium" i "Caritas 
internationalis" slali su biskupima pomoć u novcu za sjemeništarce. 

Začudo, bosanski franjevci, njihovi klerici i sjemeništarci, iako su se na- 
lazili u jednakom položaju kao i drugi, što se tiče te pomoći kao da nisu 
ni postojali ili kao da nisu pripadali Katoličkoj crkvi. Dvije trećine njih 
nije nikad dobilo ni jednog jedinog paketa a tako ni njihovi sjemeništarci. 
Treba ipak izuzeti one s područja banjalučke biskupije, koji su ih dobili 
jednom ili dvaput. Isto tako visočko je sjemenište jednom dobilo poveću 
pošiljku preko Vrhbosanskog ordinarijata s mlijekom i jajima u prahu te 
s nošenom odjećom i nošenim cipelama. Od novčane katoličke pomoći 
Bosanska provincija do g. 1962. nije dobila ni dinara. 


Očigledno je da oni koji su tu pomoć slali nisu izričito isključivali 
bosanske franjevce i njihove sjemeništarce. Ruka koja je spriječila da 
njihovi darovi dođu i do bosanskih franjevaca bila je našeg podrijetla, 
bilo da se nalazila u Bosni, negdje u Jugoslaviji ili u Rimu. Najčudnije 
je pri tome da oni koji su tako upravljali tom pomoći nisu mogli imati 
neke osobne koristi od toga uskraćivanja, nego su to očito činili samo 
da prikrate one koje nisu voljeli. A ipak, i ovo su bili ljudi u nevolji 
(dakle po kršćanskom shvaćanju: naši-bližnji) i po vrhu njihova braća po 
vjeri. Tu su, dakle, bile na djelu zaostale mračne snage prošlosti. Tek 
šezdesetih godina, kad je Bosanska provincija stupila u neposredan dodir 
s nekim od inozemnih karitativnih ustanova, počela je i ona dobivati 
određeni dio te pomoći (od 1965. pa dalje). 


Bilo je i određenih administrativnih nesporazuma i nekih nemilih 
postupaka i tijekom ovoga razdoblja ali ipak daleko manje nego ranije. 


3. O svećeničkom udruženju "Dobri pastir" 


Udruženje katoličkih svećenika "Dobri pastir" imalo je u poratnim 
godinama znatnu ulogu, osobito za Bosansku provinciju. 


Iz opisa poratnih prilika vidi se kakvo je bilo stanje svećenika u 
Bosni. Trebalo je rješavati mnoga pitanja - od snabdijevanja hranom i 
odijelom do ponovnog dobivanja vlastitog stambenog prostora, od vrše- 
nja vjerskih obreda i pouke do izbavljanja zatvorenih svećenika, od pu- 
tovanja do opslanka sjemeništa, Izravan nastup pojedinog svećenika pred 
vlastima nije donosio ploda. Trebalo je imati ustanovu koja će svećeni- 
cima pomagati da dođu do svog prava. I vlasti su bile svjesne nagomilanih 
problema i željele ih nekako riješiti. Redovni put kojim bi se ta pitanja 
mogla rješavati, tj. razgovorom biskupa s državnim vlastima, u to vrijeme 

bio je blokiran, zbog sukoba jugoslavenskih vlasti s nadbiskupom Stepin- 
cem. A na rješenje konkretnih pitanja nije se moglo čekati. Zbog toga 
je dio bosanskih i hercegovačkih svećenika, sporazumno s državnim vla- 
stima, osnovao udruženje "Dobri pastir" sa zadatkom da rješava navedena 
i druga slična pitanja. 


Kod osnivanja bilo je poteškoća. Uprava naših biskupija bojala se 
da preko Udruženja vlasti ne dobiju polugu kojom će se miješati u crkve- 
ne poslove, da se crkvena pitanja ne počnu rješavati mimo biskupa i da 
to možda konačno ne odvede do osnivanja zasebne "narodne" crkve, 
crkve u Crkvi. Slično su se bojali i u Rimu. Stoga se je, prije osnivanja 
Udruženja, tadašnji vrhbosanski ordinarij (tj. upravitelj nadbiskupije) Dr. 
Marko Alaupović oprezno izjasnio: "Nemam ništa protiv osnivanja 
svećeničkog udruženja, ali ordinarijat u to ne ulazi". Tako je osnovan 
"Dobri pastir". Naknadno, njega a tako i druga udruženja po drugim 
biskupijama, Biskupska konferencija Jugoslavije proglasila je najprije ne- 
pogodnim a kasnije i nedopuštenim ustanovama. U Bosni, međutim, ta 
odluka nije stupila na snagu, budući da je nije proglasio mjesni ordinarij, 
mjesna crkvena vlast. Biskupi su izdali one proglase (o nepogodnosti i 
nedopuštenosti), jer su smatrali da su jedino oni pozvani da u ime Crkve 
vode razgovore i pregovore s vlastima. To je ispravno, jer crkvene poslove 
i treba da vode oni zajedno sa Sv. Stolicom. Ali kod udruženja "Dobri 
pastir" nije se radilo o razgovorima na nekom "visokom nivo-u", nego o 
rješavanju ovog ili onog konkretnog pitanja: da se oslobodi ovaj župski 
stan od stanara, da se u tom selu može održavati vjeronaučna pouka, i 
sl. 


Strah biskupa pa česte i žestoke osude svećeničkih udruženja s 
vremenom su se pokazale neosnovanima. Iz njih se moglo izleći zlo ali, 
eto, nije se izleglo: niti je osnovana neka narodna crkva, niti su vođeni 
neki pregovori visokog stupnja, niti su svećenici otkazali poslušnost bi- 
skupima. To je postalo sasvim jasno kad je g. 1966. potpisan protokol o 
sređivanju odnosa Jugoslavije sa Sv, Stolicom. 


Belgijski statistički priručnik o svećeničkim udruženjima u Ju- 
goslaviji - g. 1964. 


'Strahovanja biskupa pokazala su se neopravdanim. 
Ako 1 jest istina da se jugoslavenski režim ugledao u 
sovjetski primjer kad je osnivao ta udruženja, on kasnije 
nije postupao jednako. Ne samo da ona nisu pogodovala 

popuštanju crkvene stege ili eventualnom stvaranju na- 
rodnih crkava, nego su svećenička udruženja radije, ako 
gledamo na dugi rok, uspostavila realnu koegzistenciju 
Crkve i Države", 


Bilan du Monde, sv. II, str. 825. (Ed. Casterman, Tournai) 


Udruženje je pomoglo svećenicima kod nabavke potrebnih stvari, 
da smanje porez na pravednu mjeru, da isprave neke pogreške u nacio- 
nalizaciji ili agrarnoj reformi, da riješe stambeno pitanje makar i djelo- 
mičnim vraćanjem prostorija župskih stanova i samostana (pravnim po- 
sjednicima), da dobiju dozvolu za gradnju, ili odobrenje da se misa može 
govoriti na groblju ili održavati vjeronauk, da se sklopi ugovor o socijal- 
nom (zdravstvenom i mirovinskom) osiguranju i mnogo sličnog. 


Jedna od najvažnijih pomoći bosanskim katolicima ali i onima iz- 
van Bosne bilo je tiskanje krajnje potrebnih vjerskih knjiga: molitvenika, 
katekizma, Novog zavjeta, kalendara "Dobri pastir" i dr. To je bilo u ono 
vrijeme kad od katoličkog tiska na našem jeziku nije izlazilo ništa drugo 
osim malog glasnika "Blagovest", izdavanog u Beogradu. 


Ne manje važno djelo "Dobrog pastira" bilo je što je omogućio 
sjemeništu u Visokom da i dalje postoji i da postupno, s vremenom, dođe 
u posjed svojih prostorija. 


Ali, možda je začudno što se u ovom djelu, koje prikazuje prošlost 
Bosanske provincije, uopće i govori o "Dobrom pastiru". 


Evo zašto! Najveći dio članstva "Dobrog pastira" tvorili su i tvore 
bosanski franjevci. Istina je da je u njemu u početku bilo i 25% od ukup- 
nog broja bosanskih svjetovnih svećenika a znatan dio činili su i herce- 
govački franjevci. No odmah od početka bilo je u udruženju najviše bo- 
sanskih franjevaca (49% članova Bosanske provincije). Ipak su protivnici 
Udruženja njega naprosto poistovjećivali s Bosanskom provincijom, iako 
ni fra Josip Markušić, tadašnji provincijal, koji je odobravao i zagovarao 
Udruženje, nije bio njegov član. Pri tome, ti protivnici zaborave da su 
se i drugi, koje oni kao članove Udruženja naprosto prešućuju (tj. svje- 
tovni svećenici), uvelike poslužili uslugama "Dobrog pastira". Udruženje 
je pomoglo i svjetovnim svećenicima kod rješavanja njihovih stambenih 
pitanja npr. župama Derventa, Brčko, Sarajevo (župa Srca Isusova), No- 
vo Sarajevo, Breza, Travnik, Žepče... ili se zauzimalo da se mogne 


139 


održavati vjerska pouka i govoriti misa za župe u Komušini, Tesliću, Do- 
boju..., ili da se pomogne bosanskim studentima Đakovačke teologije, 
kad su bili ugroženi sudskim tjeranjem. 


Oni koji su bili protiv "Dobrog pastira" proglašavali su njega a 
onda odmah i Bosansku provinciju izdajnicima Katoličke crkve, komu- 
nističkim kolaboracionistima, slugama vlasti. Nisu ostali samo na kritika- 
ma nego negdje nisu dozvoljavali čak ni širenje njihovih izdanja, ma ne 
znam kako ona bila pravovjerna. Pogotovo su nastojali da se Bosni Sre- 
brenoj ne pruži izvana nikakva pomoć. Pod uplivom tih glasina poznati 
(a u duši vrlo dobri) "Špekpater" Werenfried van Straaten odbio je da 
pomogne Bosanskoj provinciji pa je g. 1964. ovako pisao jednom bosan- 
skom franjevcu: "ako ovaj postupak (tj. odbijanje da dadne pomoć) i jest 
tvrd za Vas i Vašu subraću, u čije osobno poštenje ja nimalo ne sumnjam, 
to on ipak ima tu prednost da je nepopustljiv prema komunizmu; po 
mom mišljenju, prema komunizmu, to je krepost". 


Unatoč tomu što je razvoj stvari pokazao da su prigovori protiv 
"Dobrog pastira" bili neosnovani, bilo je dosta upornih ljudi, koji su Bo- 
sansku provinciju zbog toga, čak i u sedamdesetim godinama, optuživali; 
bili su slijepi za velike usluge koje je "Dobri pastir" učinio Crkvi i slijepi 
za vrijednost dijaloga, koji je i vjernicima omogućivao makar i skromno 
djelovanje. 


4. Školstvo 
Jedno od najvećih pitanja bilo je pitanje školstva. 


S nastankom nove Jugoslavije, katoličke vjerske škole u Bosni 
doživljavaju najteže dane: nadbiskupska isusovačka gimnazija u Travniku 
prestala je raditi već g. 1944. a njezini su profesori napustili Bosnu. Fra- 
njevačka gimnazija na Širokom Brijegu krajem rata tragično je izgubila 
golem dio svog profesorskog zbora; zgrada je oduzeta pa i danas služi 
kao državna gimnazija. To isto vrijedi i za škole čč. sestara u Sarajevu i 
drugim manjim mjestima. 

a) Izuzetak, donekle, predstavlja visočka gimnazija. I njezin kon- 
vikt zauzela je u kolovozu g. 1945. vojska i još ga drži, i njezina gimna- 
zijska zgrada dobila je nove stanare (novu, državnu gimnaziju, sred- 
njoškolski internat, internat za učenike u privredi, večernju osnovnu ško- 
lu, a kasnije /1947/ i štab Omladinskih radnih brigada); ipak je i fra- 

njevcima ostalo nešto malo prostorija. Zamolili su u ljeto g. 1945. za 
dozvolu da smiju početi nastavu u novoj školskoj godini makar samo Za 
(ranjevačke kandidate. Budući da je i nakon dugo vremena nisu dobili, 
počeli su raditi bez nje. U toku nastave naredili su im da je obustave ali 
su ipak, iznimnom dozvolom Ministarstva prosvjete, nekako završili tu 
šk. godinu 1945/46, Slijedeće godine nisu mogli raditi, S trudom su dobili 
27. IL. 1947. dozvolu za rad, ali samo za franjevačke kandidate i bez prava 
javnosti. G. 1949. postojala je stvarna opasnost da franjevci u cijelosti 
izgube svoju zgradu u Visokom. Spasio ih je posjet predsjedniku Titu, 
koji je odredio da oni ne samo ostanu u svojoj zgradi nego i da im se 
dodijeli dio njezinih prostorija (one koje je uživao internat učenika u 
privredi). Tako učenici nisu više morali spavati na tavanu, iako su dijelom 
i dalje spavali na trijemu. 


Otada su sve do g. 1964. upornim molbama, uz pomoć Udruženja 
i Komisije za vjerska pitanja, dobivali natrag u razmacima dio po dio 
vlastite zgrade. 


Velik udarac za normalno klasično obrazovanje bio je propis o 
obaveznom osmogodišnjem školovanju (1950); time je gimnazijsko 
poučavanje svedeno na svega četiri godine. Ali, tako je bilo i u drugim 
školama i nije bilo pomoći. 


Visočko sjemenište primalo je poslije rata redovno i učenike Her- 
cegovačke franjevačke provincije (oko 25 đaka) a jedno vrijeme boravilo 
je u njoj i po nekoliko učenika Vrhbosanske nadbiskupije i Mostarske 
biskupije. Broj đaka dosezao je u ovom razdoblju (1945-1976) prosječno 
oko 120-125 učenika. 


b) Bogoslovno školovanje bosanskih franjevačkih klerika u ovom 
razdoblju također je prolazilo kroz teške kušnje. Najprije je, g. 1945, 
trebalo dugo čekati da vlasti odobre rad ovoj školi. Tadašnji gvardijan 
samostana u Kovačićima fra Miroljub Pervan, otišao je tijekom ljeta i 
početkom jeseni 31 put u bosansko Ministarstvo prosvjete, dok napokon 
nije izmolio željenu dozvolu. Radilo se onda tako s tom dozvolom blizu 
dvije godine a onda je nastupila nova, velika smetnja: oduzimanje goleme 
zgrade ove Teologije u cjelini u proljeće g. 1947; gornji kat već je od g. 
1945. preuzela vojska. Sad je trebalo seliti opet u tijesni samostan sv. 
Ante; iz njega je, radi naših klerika a uslugom vlasti, bio sada iseljen dio 
Narodne i univerzitetske biblioteke, koji je privremeno bio smješten na 
najgornjem katu. 

Budući da je tu bilo preko mjere tijesno, god. 1957. i kasnijih, 
jedan dio bogoslova smješten je u Visoko, koje je i samo imalo muke sa 
smještajem svojih đaka. Opet je očigledno bilo da treba praviti novu bo- 
gosloviju. Ali, gdje naći tolika sredstva kad je provincija u to vrijeme 
jedva podmirivala troškove redovnog izdržavanja Sjemeništa i Bogoslo- 
vije? Molbe za pomoć po Njemačkoj, Austriji, Nizozemskoj nisu (iz već 
navedenog razloga ozloglašenosti Bosanske provincije) donijele pravog 
rezultata. Tada se našlo rješenje tako da je Provincija podigla zajam kod 
kelnske i esenske biskupije uz obvezu da ga vrati radom naših mladih 
svećenika po njemačkim župama. Tako je do g. 1968. uglavnom bila po- 
dignuta zgrada bogoslovije na Butmiru, u Sarajevu. 


Kao i na Gimnaziji, i na Franjevačkoj teologiji redovno su iza rata 
studirali i mnogi bogoslovi Hercegovačke provincije. Ta je franjevačka 
zajednica davala i neke svoje profesore za Teologiju (među njima i poz- 
natog fra Rufina Šilića) a tako i za Gimnaziju. Inače se broj predavača 


na ovoj školi znatno povećao: od šest, koliko ih je bilo u prvo vrijeme 
na Kovačićima, do 16 na Butmiru. 


5. Dušobrižnički rad 


Velika je novost, s obzirom na dušobrižnički rad, bila da se vje- 
ronauk prestao predavati po školama. Bilo je očito da se Crkva za njega 
mora pobrinuti na drugi način. Tu se tražilo i još uvijek traži puno osob- 
nog, revnog zalaganja pa je tako o tomu ovisilo, ako gledamo s ljudskog 
gledišta, kakva će biti sudbina vjere i kod pojedinca, i kod obitelji, i kod 
župe u cjelini. 


S početka se nastava držala u crkvi, u sakristiji, ponekad u žup- 
skom stanu. Ubrzo je, međutim, postalo jasno da se ne može pravo raditi 
bez prikladnih prostorija, gdje će djeca sjediti u školskim klupama, uz 
dobro osvjetljenje, pristojno zagrijavanje, sa školskom pločom i drugim 
pomagalima, osobito s dobrim udžbenicima i bilježnicama. Tako je šez- 
desetih godina i kasnije nastalo dosta vjeronaučnih učionica u sklopu 
erkve ili župskog stana ili odvojeno od njih, 

Uporedo s tim, izdat je g. 1963. prijevod njemačkog Katoličkog 
katekizma, koji je zadovoljio tadašnje prijeke potrebe za vjeronaučnim 
udžbenikom. Iste je godine izišao i prijevod Novog zavjeta a otvaranjem 
Jugoslavije prema inozemstvu počeli su se kateheti služiti i projekcijama. 

FRANJEVAČKA PROVINCIJA 
BOSNA SREBRENA 1989. 

(ZRADNO: HMOLA BADANKOVIĆ, 809. 600. "a a SVETIŠTE 


Velika novost u dušobrižničkom radu u Bosni nastala je nakon 
posljednjeg rata otvaranjem mnogih tzv. filijalnih (podružnih) crkava ili 
crkvica, Ljudi u današnje vrijeme neće da prevaljuju po šest kilometara 
pa i više da bi došli do crkve. Tako su svećenici morali doći do njih i u 
tu svrhu sagrađene su negdje jedna ili dvije (a negdje čak i osam) filijalnih 
crkava. U njima se svake nedjelje ili bar jednom ili dvaput u mjesecu 
slavi sv. misa i drži vjeronaučna pouka. Glavne crkve ostanu zbog toga 
tek umjereno ili napola ispunjene ali je ukupni posjet misi nedjeljom na 
župi sigurno znatno veći nego što bi bio bez bogoslužja u filijalnim crkva- 
ma. 


Znatan udio u odgojnom vjerskom djelovanju ima i katolički tisak, 
koji je - nakon g. 1965. - postao obilniji i možda nadmašio stanje prije 
rata. Za bosansko područje već je spomenuto blagotvorno djelovanje ka- 
lendara "Dobri pastir", u kojemu je svake godine obrađen neki skup vjer- 
skih istina. Nakon g. 1965. dolazi u Bosnu mnogo listova iz Zagreba i 
drugih hrvatskih gradova, najviše "Glas koncila"; g. 1971. pojavio se list 
"Naša ognjišta" (kasnije nazvan "Sveta baština"), koji svojim vijestima po- 
kriva i župe zapadne Bosne a čita se i u ostalim našim krajevima. 


Za razliku od prošlih razdoblja, u današnje vrijeme nema više 
živahnog društvenog okupljanja u katoličkim organizacijama. Razlog za 
to nije samo politički, jer i po drugim, nesocijalističkim, zemljama danas 
je djelovanje omladinskih organizacija slabije negoli prije rata. 


6. Graditeljska djelatnost 


Kao malo kada u svojoj povijesti, izgradnja crkava i župskih sta- 
nova po Bosni dosegla je u ovo vrijeme silan razmah. Kroz samih trideset 
godina (1945-1975) izgradili su bosanski franjevci trideset novih crkava 
a na mnogim mjestima izveli temeljite obnove, koje su ponekad ravne 
novogradnjama. Isto tako bilo je sagrađeno i mnogo novih župskih sta- 
nova, vjeronaučnih dvorana pa ponešto i gospodarskih zgrada. Taj gra- 
diteljski polet još je (i nakon 1975) u toku, ali se prikaz ovdje svjesno 
zaustavlja na toj godini. 

Uz novogradnje i obnavljanja, pojavilo se nakon zadnjeg rata 
snažno i zauzeto nastojanje da se crkve opreme na dostojan način, ne 
više jeftinim oponašanjima, rađenim po kalupu ili klišeju, nego umjet- 
ničkim originalnim djelima i to u tolikom broju da iznenađuje i domaćeg 

i stranog promatrača. Rade se kipovi i reljefi u kamenu, drvetu i metalu, 
vitraji, freske, pomične slike na platnu, mozaici. Golem je broj graditelja 
i umjetnika bio uposlen da se ostvari začudno bogatstvo ovog poslijerat- 
nog stvaranja: Omahen, Valentinčič, Kvaternik, Ugljen, Štraus, Kršinić, 
Starčević, Grgić, Lj. Lah, Bošnjak, Marinović, M. Ujević, Poljan, Dulčić, 
Bifel, Šohaj, Kregar, Seder, Jakić, Čurić — da navedemo samo neke. 
Nije uvijek pošlo za rukom ostvariti skladnu cjelinu a bilo je i promašenih 
pothvata, ali su se umjetnici na dosta mjesta približili istinskoj ljepoti. I 
pisci djela o crkvenoj umjetnosti kod Hrvata zapazili su i u znatnoj mjeri 
uvažili ovo bosansko poslijeratno stvaranje a to je pokazala (jednim svo- 
jim dijelom) i veličanstvena izložba kulturnog blaga bosansko-hercego- 
vačkih franjevaca priređena u Sarajevu i Zagrebu tijekom 1988. i 1989. 


Kako je bilo moguće naći sredstva za tolike pothvate? 


Pošteno je priznati da su izgradnju nekih crkava i župnih stanova 
pomogli velikodušni inozemni darovatelji (napose iz S. R. Njemačke), 
često uz preporuku Vrhbosanskog i Banjalučkog ordinarijata. Ipak, da- 
leko veći dio troška redovno su podmirili naši ljudi koji su se od 1960. 
g. zapošljavali u Njemačkoj, Austriji, Švicarskoj i Švedskoj; da oni nisu 
bili velikodušni, kad se radi o izgradnji i uljepšavanju crkava, mnogo ovih 
pothvata ne bi bilo moguće izvesti. Tako je tužni pečalbarski rad naših 
ljudi ipak urodio i dobrim plodovima, na koje oni mogu biti ponosni. 


%k 


Prisjetimo se sada, na završetku ovog izlaganja, puta koji su fra- 
njevci u ovih sedam stoljeća prešli, da bismo mogli istaknuti misli-vodilje 
njihova djelovanja. 

U prvom razdoblju, za vrijeme bosanskih narodnih vladara, oni 
su došli u ovu zemlju kao apostoli, kao misionari: da pruže narodu dra- 
gocjenost vjere u Isusa Krista, koja je podloga sreće u vremenu i u 
vječnosti. Iako su, s početka, bili stranci, narod ih je prihvatio i u najvećoj 
se mjeri obratio. Taj se uspjeh može razumjeti kad uvažimo da su oni 
živjeli potpuno onako kako su govorili: bili su jednostavni, siromašni, 
bliski narodu, ispunjeni vjerom i ljubavlju. — U drugom velikom razdo- 
blju, pod turskom vladavinom, izvanjske su okolnosti učinile misionarski 
rad na obraćanju nemogućim, pa su franjevci ostali u Bosni kao čuvari 
vjere. Pokazali su se kao pravi "dobri pastiri", koji ne napuštaju ovaca 

kad se pojave vukovi (Iv 10, 11-12). Tako su izdržali više od četiri stoljeća, 
često izloženi svakojakim nevoljama - ponižavanju, pljačkanju, mučenju, 
ubijanju - i sačuvali što se moglo sačuvati. — U trećem razdoblju, nakon 
oslobođenja od turske vlasti pa do naših dana, oni su Željeli i dalje biti 
pastiri svog puka pored drugih svećenika. Tu im je ulogu zacrtao papa 
Leon XIII. kad je rekao da ostali svećenici u Bosni treba da složno i s 
ljubavlju rade zajedno s njima, svjesni golemog duga zahvalnosti što ga 
Crkva ima prema Bosanskoj provinciji. 


Bosanska provincija ima dugotrajnu i veliku prošlost, koja njezine 
članove ispunja ponosom. Ali ta ih prošlost i obvezuje: da nastupaju do- 
stojno svojih predšasnika: da budu vjerni Evanđelju, maleni i skromni, 
bliski svom narodu, da ljube osobito siromašne i da rade za njih. Njihova 
ih prošlost također poučava da budu dovitljivi i nesalomljivi ali nikad 


nevjerni svom osnovnom poslanju: služiti Kristu i svom narodu, nadahnuti 
duhom sv. Franje. 


Izvori i literatura 


1. Gavran, Ignacije: Lucerna lucens?, Visoko 1978. 


2. Gavran, Ignacije: Razvoj franjevačke gimnazije u Visokom (1882-1982) u 
Franjevačka klasična gimnazija u Visokom 1882-1982, Visoko 1983, str. 31- 
69. 


3. Gavran Ignacije: Das Verhaltnis der bosnischen Franziskaner zum jugo- 
slawischen Staate, Sarajevo 1966 (umnoženo kao rukopis). 


4. Gavran Ignacije: Uz 25-godišnjicu Udruženja katoličkih svećenika "Dobri 
pastir" u "Spomenica dvadesetpet-godišnjice Udruženja katoličkih svećenika 
"Dobri pastir" 1950-1975", Sarajevo 1976, str. 21-27. 

1514. 


1517. 


SLIJED NAJVAŽNIJIH DOGAĐAJA ZA 
POVIJEST BOSANSKIH FRANJEVACA 


. Rođenje sv. Franje 


Franjo počinje propovijedati. Postanak franjevačkog pokreta. 


. Smrt sv. Franje. 


Papa Nikola IV. šalje dvojicu franjevaca Stjepanu Dragutinu, vla- 
daru Mačve i sjeveroistočnog dijela Bosne, i prima ga pod zaštitu 
sv. Petra. Time započinje nepretrgnuta prisutnost franjevaca na 
tlu Bosne. 


Franjevački vrhovni poglavar fra Gerald Odonis (Eudes ili Ot) 


. posjećuje bosanskog bana Stjepana Kotromanića; osniva se Bo- 


sanska vikarija sa sjedištem u Milama kod Visokog. 


. Sultan Mehmed II. el-Fatih ("Osvajač") zauzima Bosnu i daje 


smaknuti posljednjega bosanskog kralja Stjepana Tomaševića. Iste 
je godine fra Anđeo Zvizdović isposlovao od sultana povelju 
(Ahdnamu), kojom se franjevcima (i preko njih i katolicima) 
jamči osobna i vjerska sloboda. 


Bosanska se vikarija dijeli na dvije nove: Bosnu-Hrvatsku (slo- 
bodni dio) i Bosnu Srebrenu (pod turskom vlašću). Ovoj posljed- 
njoj pripadaju samostani u Srebrenici, Zvorniku, Olovu, Visokom, 
Sutjesci, Fojnici, Kreševu, Rami, Konjicu, Mostaru, Imotskom, 
Zaostrogu i Makarskoj. 

Vikarija Bosna Srebrena postaje provincija. (To je, ustvari, samo 
mijenjanje imena,) Uskoro zatim Turci razaraju pet bosanskih sa- 
mostana (oko 1524). 

1526. 


1533. 


Oko 
1595. 


1611. 


1645- 


-1669. 


1683- 


-1699. 


1704. 
1735. 


1737. 


1823. 
1826. 
1839. 
1846- 


-1852. 


1850. 


1851. 

Bitka kod Mohača s važnim posljedicama za Bosnu Srebrenu: bo- 
sanski franjevci postupno preuzimaju pastirsko djelovanje u Sla- 
voniji i Ugarskoj. 

Franjevci napuštaju samostan sv. Marije u Zvorniku i nose sa so- 


bom Gospinu sliku. Smjestili su je u samostan Gradovrh kod Tu- 
zle (osnovan 1541). 


Fra Petar Zlojutrić vodi nekoliko bosanskih franjevaca kao misio- 
nare u Bugarsku. 


Fra Matija Divković tiska prve tiskane bosanske knjige Nauk 
krstjanski i Sto čudesa. 


Kandijski (=Kretski) rat Venecije s Turskom s teškim posljedi- 
cama po katoličko stanovništvo Bosanske provincije. 


Bečki rat (Austrije s Turskom). Franjevci napuštaju samostan u 
Modriči (1685), u Srebrenici (1687), u Rami (1687), u Gradovrhu 
(1687), u Visokom (1688), u Tuzli (1690). Bosna će ostati tuska 
pokrajina još gotovo dva stoljeća. 


Zapaljen samostan u Olovu zajedno s crkvom. 


Dalmatinski dio odjeljuje se od Bosne Srebrene i postaje samo- 
stalna provincija (Presvetog otkupitelja). - Uspostavlja se apostol- 
ski vikarijat u Bosni i Hercegovini. 


Odjeljuje se prekosavski dio od Bosne Srebrene i postaje samo- 
stalna provincija (sv. Ivana Kapistrana). Bosna Srebrena je 
snižena na stupanj samostalne kustodije ali joj već slijedeće go- 
dine papa vraća njezin prvobitni položaj i čast. 

Fra Ilija Starčević osniva u Tolisi prvu bosansku osnovnu školu. 
Dokinuti su janjičari. 

Izdat je hatišerif od Giilhane. 


Otcjepljuje se Hercegovina od Bosne Srebrene i postaje samo- 
stalna kustodija a 1892. provincija. 


Ivan fra Franjo Jukić izdaje prvi broj prvog bosanskog časopisa 
Bosanski prijatelj. 


Biskup Strossmayer prima bosanske franjevačke bogoslove u 
Đakovo, gdje ostaju do 1876. 


1882. 


1887. 


1897. 
1900. 
1906. 
1909. 
1928. 


1942. 


1949. 


1950. 
1968. 


1983. 
1988. 


Izdat je Hatihumajun. 


Podižu se novi samostani: u Livnu (Gorica), Gučoj Gori, Pe- 
trićevcu kod Banje Luke, Tolisi, Plehanu, a nešto kasnije i u Jajcu 
i Rami. 

Uspostavlja se redovita crkvena uprava u Bosni i Hercegovini (s 
nadbiskupom u Sarajevu te biskupima u Banjoj Luci i Mostaru). 


Vrhovni poglavar Reda o. Bernardin del Vago posjećuje Bosnu. 
Osnovao je tom prilikom franjevačko srednjoškolsko učilište (niža 
gimnazija) u Kreševu, koje slijedeće godine prelazi u Guču Goru. 


Bosanski franjevci pokreću vlastiti časopis (zove se najduže Fra- 
njevački glasnik, zatim Serafinski perivoj i Franjevački vijesnik). 


Papa Leon XIII. objedinjuje razne ogranke Franjevačkog reda. 
Počinje radom Franjevačka gimnazija u Visokom. 

Bosanski franjevci počinju izdavati Glasnik sv. Ante. 
Franjevačka bogoslovija preseljuje se iz Livna u Sarajevo. 


Izgrađen je Franjevački konvikt u Visokom, koji radi do 1945, kad 
je oduzet. 


Franjevački bogoslovi preselili u novosagrađenu zgradu Franje- 
vačke teologije na Kovačićima, koju napuštaju 1947. jer im je odu- 
Zela. 


Delegacija Bosne Srebrene posjetila Predsjednika Tita tražeći 
zaštitu posebno za rad sjemeništa u Visokom. 


Počinje izlaziti kalendar i revija Dobri pastir. 


Izgrađena je nova Franjevačka teologija na Nedžarićima u Sara- 
jevu i počela raditi. 


Pokrenut je popularni vjerski list "Svjetlo riječi". 


Organizirana je izložba Blago franjevačkih samostana Bosne i Her- 
cegovine u Sarajevu, a kasnije u Zagrebu, Ljubljani i Milanu, 

KAZALO OSOBNIH IMENA 


Abdul-Medžid, sultan, 94 


Alaupović, Marko -, nadbiskup, 135, 
138 


Alaupović, Tugomir -, 107 
Albert iz Sarteana 16 


Aleksandar Karađorđević, kralj, 129, 
130 


Alojzije, fra = Canali iz Parme, 123 
Ananija, mitropolit, 83 

Ančić, fra Ivan -, 62 

Anđelić, Pavao - 33, 36 

Anjou, Robert i Sancia -, 18 
Anto, sv. = Padovanski, 17 


Bacon, fra Roger -, 18, 19 

Baličević, fra Franjo -, biskup, 48, 
49, 50 

Baltić, fra Jakov -, 96, 97 

Bandulavić, fra Ivan -, 62 

Bandulavić, fra Marko -, 60 

Barać, fra Marko +=, 123 

Barišić, fra Gabrijel -, biskup, 97 

Barišić, fra Rafo -, biskup, 95-101, 
103, 104 

Bartol Alvernski, fra -, 31-33 

Bastien, o. Pierre -, 116 

Batinić, fra Mijo -, 5, 35, 83, 121 


Bauer, Antun -, nadbiskup, 129 
Bello, fra Leonardo M. -, 127 
Benedikt, kaločki nadbiskup, 26 
Benić, fra Bono -, 35, 75, 87 
Benlić, fra Mato -, biskup, 50, 62 
Bernardin Sijenski, sv. -, 16, 17 


Bernardin, fra - del Vago a Portu 
Romatino, 113-115, 117, 123 


Bernardone, Petar -, 9 
Bibais II, kalif, 18 

Bifel, Josip -, 145 

Bizzi, Marin _-, nadbiskup, 61 


Bogdanović, fra Marijan -, biskup, 
84, 87 


Bonaventura (Bono), sv. -, 16, 18-20 
Bonifacije IX, papa, 32 

Bošnjak, Kruno +=, 145 

Bralić, fra Alfonzo -, 107 
Brguljanin, fra Martin -, 51 

Brković, fra Peregrin -, 127 
Brnjaković, Filip -, 74 

Buconjić, fra Paškal -, biskup, 117 

Ciprijan, fra _-, papin izaslanik, 27 


Čakovski, Poljak, 101 

Čekada, Smiljan =, nadbiskup, 133 
135 

Čengić-paša, vezir, 80 

Čičić, fra Augustin -, 127 

Čuić, fra Mijo -, 90 

Čurić, Mirko =, 145 

Čuturić, fra Leonard =, 5, 91, 127 


), 


Ćamil-paša, vezir, 99 
Ćavarović, fra Ilija -, 119 
Ćirković, Sima -, 44 
Ćorić, fra Anto -, 78 


Ćubelić, fra Alojzije -, 131 


Dafinić (Dapinić), fra Tomo =, 81 
Daginstanlija, Ali-paša, vezir, 79 
Danilo, arhiepiskop, 27 


Delivić, fra Mato -, biskup, 68, 75, 
76, 84 


Deodat, sv. - iz Rutičinija, 32 
Divković, fra Matija -, 62 


Dobretić, fra Marko -, biskup, 82, 
BA, 85 


Dragićević, fra Pavao, biskup, 68, 84 
Drljić, fra Rastislav -, 131 

Dujam, splitski nadbiskup, 34 
Dulčić, Ivo -, 145 

Duns Scot, fra Ivan -, 18, 19 


Džaja, Srećko M. =, 36, 91 


Esser, fra Kajetan -, 20 
Eugen IV, papa, 34 

Bugen Savojski, 65, 67, 68 


Fabijan, fra = iz Motovuna (Istra), 
27 


Ferdinand I, car, 95, 96 

Filip, fra = Dubrovčanin, 33 

Filip, senjski biskup, 26 

Filipović, Nedim -, 44 

Fink, S. -, 20 

Franjo, sv. - Asiški, 5, 9-20, 26, 146 
Franjo II, car, 89 

Franjo Josip I, car, 102, 115 


Gaj, Ljudevit -, 98 
Galli, Mario von =, 20 
Garić, fra Jozo -, biskup, 117 


Gavran, fra Ignacije -, 91, 124, 131, 
146 


Gavranić, fra Gavro -, 107 
Gavranović, fra Berislav -, 107, 131 
Gavrilo, pećki patrijarh, 82 
Gemelli, fra Augustin -, 20 
Georgijević, Krešimir -, 76 

Gerald, fra - Odonis, 28, 30 
Glavaš, fra Radoslav -, 107 
Gonzaga, fra Franjo -, 44, 60, 64 


Gradaščević, Husein-kapetan -, 94, 
99, 106 


Grgić, Zdenko -, 145 
Grgo, sluga i vodič, 53 
Grgur IX, papa 14, 30 


Hadži-Smail -, 80 

Handžić, Adem -, 57, 58, 64 
Hanley, B. -, 20 

Haselbeck, G. -, 20 


Hennepin, fra Louis =, 18 

Holzapfel, fra Heribert_-, 20 

Horvat, Karlo =, 64 

Hugolin, kard. (kasniji papa Grgur 
IX) =, 14 

Huršid-paša, vezir, 95 

Husrev-beg, Gazi -, 47 

Husrev-paša, vezir, 99 

Ibrišimović, fra Luka -, 66 

Ikić, fra Karlo =, 118 

Ilijić, fra Grgo -, biskup, 84-86, 89 

Inocent III, papa, 13, 24 

Inocent XI, papa, 56 

Ivan de Casamare 24 

Ivan iz Montekorvina, fra -, 17 

Ivan Kapistran, sv. -, 16, 17 

Ivekić, fra Mato -, 84, 90 

Ivić, o. Josip -, parok, 81 


Jakić, Ivan-Tuna -, 145 


Jakov Markijski, sv. -, 16, 17, 32, 33, 
34 


Jelačić, Josip -, ban, 94 
Jelenež, Philadelphus -, 113 


Jelenić, fra Julijan -, 5, 35, 36, 67, 
96, 97, 121, 131 


Joergensen, J. -, 20 
Josić, fra Blaž -, 103 


Josip II, car, 88, 93, 94, 101, 102, 
118 


Jukić, Ivan fra Frano -, 103 

Jukić, fra Pavao -, 49 

Jurišić, fra Luka -, 51 

Jurjević (= Georgiceo) Atanazije, 57 


Kaboga, Marin =, 55 
Kajetan iz Introdakve, fra -, 71 
Kalinik, patrijarh, 54 
Kamber, Dragutin =, 91 
Kara Mustafa, vezir, 66 
Karaula, fra Lovro =, 103 
Karlo Robert, kralj, 28 
Kasum-beg iz Kasapovića 75 
Kecmanović, I. -, 107 

Klara, sv. =, 15, 20 

Klement VI, papa, 34 


Klement, fra - Guignoni iz Palerma, 
71 


Knežević, fra Antun -, 35, 121 

Kosača, Stjepan -, herceg, 32 

Kosača, Vladislav -, 40 

Kotromanić, Matija -, "kralj" 42 

Kotromanić, Stjepan -, ban, 28, 31, 
33, 34 


Kovačić, fra Blaž -, biskup, 48 
Kregar, Stane -, 145 


Krist (Isus, Isus Krist) 10-14, 19, 27, 
28, 145, 146 


Kristićević, fra Mato -, 83 
Kršinić, Frano -, 145 

Kujundžić, fra Andrija -, 98, 103 
Kulin, ban, 24 

Kuripešić, Benedikt _-, 47, 48, 64 
Kvaternik, France -, 145 


Ladislav Kumanac, kralj, 26 

Lah, Ljubo -, 145 

Lastrić, fra Filip -, 35, 71, 75, 82, 87 
Lašvanin, fra Nikola =, 35, 54, 75, 87 
Leon X, papa, 11, 45 

Leon XIII, papa, 17, 23, 115, 120, 
124, 146 

Lišnjić, fra Marijan -, biskup, 50 

Lovro, bosanski biskup, 34 

Lučić, fra Jeronim, biskup, i njegova 
braća, 58 

Luka, fra -, župnik u Gradovrhu, 66 


Mahmud II, sultan, 94 

Mandić, fra Dominik -, 36, 44, 64 

Margitić, fra Stjepan -, SA, 67, 76 

Marijanović, fra Stjepan (Stijepo) -, 
98, 101, 117 

Marin, fra -, papin izaslanik, 27 

Marinović, fra Franjo -, 67 

Marinović, Josip -, 145 

Marko, fra - iz Bolonje, 33 

Marković, fra Marijan -, biskup, 117 

Markušić, fra Josip -, 139 

Martić, fra Grgo -, 95, 103, 117 

Matasović, Josip -, 35, 81 

Matej di S. Stefano, fra -, 68 


Matić, fra Eugen - (Narcis Jenko) 
121 


Matić, fra Stjepan -, 67 
Matija, fra - iz Engleske, 34 
Matija Korvin, kralj, 42 
Matijević, fra Stjepan -, 89 
Matković, fra Anto -, biskup, 48, 49 
Mehmed II, sultan, 40, 41 
Mehmed III, sultan, 50 
Mehmed IV, 55, 66 
Mehmed-paša 81 
Melek-el-Kamel_ 14 
Metternich, kancelar, 101 
Mezzofanti, kardinal, 89 

Mihačević, fra Lovro -, 120 
Mikulić, fra Luka -, 81 
Milanović, fra Lovro -, 81 


Miletić, fra Augustin -, biskup, 23, 
83, 84, 86, 87, 89, 103 


Milinović, fra Šimun -, 98 
Miralem-beg 90 

Mišić, fra Alojzije -, biskup, 117 
Molajoni, J. M. -, biskup, 98, 99 
Mustafa III, sultan, 78 


Napoleon, 88, 100 
Nedić, fra Martin -, 76, 102, 103, 
121 


Niczky, grof -, 88 
Nikola IV, papa, 26, 27 
Ninoslav, ban, 26 
Nugent, Laval -, 101 


Ogramić (Olovčić), fra Nikola -, 
biskup, 52, 58, 60, 61, 66 


Okić, fra Augustin -, biskup, 85, 88, 
89 
Omahen, Janko -, 145 


Omer-paša, vezir, 106 


Pandžić, fra Bazilije -, 64 
Papić, fra Pavao -, 62 

Pašalić, fra Filip -, 101 

Pavao II, papa, 42 

Pavao, fra - iz Rovinja, 53, 63 
Pavlović, fra Marijan -, 60 
Pavlović-Lučić, I. J. -, 89 
Pejanović, Đorđe -, 36, 48 
Pelić, Ivan -, 81 

Peregrin, fra - Saksonac, 30-34 


Pervan, fra Miroljub =, 141 
Petar Alkantarski, sv. =, 17 
Petar iz Mila, fra _-, 33 
Pio II, papa, 33 

Plečnik, Josip -, 130, 131 
Poljan, Josip -, 145 
Pooten, Karlo - 99, 104 
Posilović, fra Pavao -, 62 


Požežanin, fra Ilija -, 60 


Rajmund Lulski, sv. -, 18, 19 
Runović, fra Filip -, 52 


Santowski, ljetopisac, 47 

Seder, Đuro -, 145 

Sefer-paša 67 

Selim III, sultan, 94 

Semren, fra Marko -, 36 

Serra, fra Junipero -, 18 

Sigismund, kralj, 40 

Siksto IV, papa, 41 

Sinanović, poginuli Turčin, 82 

Skender-baša 42 

Skolarios, patrijarh, 40 

Skopljak Mustajpaša 80 

Skorojević, fra Tomo -, biskup, 48, 
49 

Soljanin, fra Petar -, v. Zlojutrić 


Stadler, Josip -, nadbiskup, 112-118, 
126, 128 


Stanislav v. Kalinik 

Starčević, Antun -, 145 

Starčević, fra Ilija -, 101, 103 
Stepinac, Alojzije -, kardinal, 138 
Stevan Dragutin, kralj, 26, 27 


Stjepan Tomaš, kralj, 32, 33 
Stočević Ali-paša 95, 99 

Straaten, Werenfried van =, 140 
Strossmayer, J. J. -, biskup, 102 
Strukić, fra Ignacije -, 95, 121 
Sućeska, Avdo =, 78, 79 

Sudić, fra Franjo - Varadinac 55, 64 
Suđerić, Ivka r. -, 81 

Sulejman II, sultan, 54, 59 


Šabanović, Hazim =, 44 

Šanjek, Franjo -, 36 

Šarić, Ivan Ev. -, nadbiskup, 126-128 
Šidak, Jaroslav -, 36 

Šilić, fra Rufin -, 142 


Šipračić, fra Andrija - iz Dubočca, 
67 


Šohaj, Slavko -, 145 
Štraus, Ivan -, 145 


Šunjić, fra Marijan -, biskup, 89, 
97-104, 106 


Tahir-paša, vezir, 95 

Tavelić, sv. Nikola -, 32 

Tito, Josip Broz -, 141 

Toma Celano (fra - Čelanski) 15, 20 

Tomanović-Kamengrađanin, fra 
Andrija, 51 

Tomić, fra Tadija -, 81 

Travničanin, fra Franjo -, 74 


Trogiranin, Dominik -, benediktinac, 
33 


Trogiranin, fra Grgo (Grgur) -, 33 
Tuzla-kapetan 96 

Tvrtko I, ban i kralj, 31 

Tvrtko II, kralj, 34, 40 

Tyriš, Miroslav =, 130 


Ugljen, Zlatko =, 145 
Ujević, Marija =, 145 
Uroš II, kralj, 26 


Valentić, fra Jozo -, 81 
Valentinčič, Janez -, 145 
Varadinac v. Sudić, fra Franjo 
Vasilije, vladika, 82 

Vasiljevčanin, fra Marko =, 52 
Vidović, Luka -, 81 

Vietri, Ivan Krst. de -, 73, 75, 76 
Vrhovac, Maksimilijan -, biskup, 89 
Vučić, Danijel -, biskup, 48, 49 

Vučilić (Vučić), fra Stjepan -, 47 

Vujičić, fra Paškal -, biskup, 97, 100, 
104, 106 

Vukan, knez zetski, 24 


Wadding, fra Luka -, 35 


Wildeshausen, Ivan - Nijemac, 24 


Zirdum, fra Andrija -, 76 
Zlatarić, fra Stjepan -, $1, 55 
Zlojutrić (= Soljanin), fra Petar - 59, 


62 

Zvizdović (Zvjezdović), fra Anđeo -, 
40-43 

Zvonigradski (=Čuturić fra 
Leonard) 91 


KAZALO ZA SAMOSTANE NA TLU BOSNE 
Fojnica 44, 46, 48, 51, 52, 55, 58, 60, 62, 63, 67, 75, 82, 86, 87, 90, 98, 102, 
104, 117, 121-123, 130 
Gradovrh 53, 56, 60, 62, 63, 66, 67 
Guča Gora 105, 106, 118, 122, 127 
Jajce 33, 34, 40, 42, 43, 45, 47, 90, 121, 122, 130 
Kreševo 44, 46, 48, 52, 60, 63, 67, 74, 82, 87, 90, 117, 118, 122 
Livno (Gorica) 42, 54, 61, 73, 104-106, 118, 119, 121 
Modriča 55, 56, 60, 61, 63, 66, 67 
Olovo 44, 56, 60, 63, 67, 130 
Petrićevac 122, 130 
Plehan 105, 106, 118, 122, 130 
Rama (Šćit) 44, 47, 52, 55, 60, 67, 73, 75, 83, 105, 130 
Sarajevo 119, 121, 122, 129, 130, 139, 140, 142, 145 
Srebrenica 40, 44, 60, 63, 67, 74 
Sutjeska 44, 46, 48, 52, 55, 56, 60, 67, 74, 87, 97, 98, 102, 118, 122 
'Tolisa. 103, 105, 106 
'Tuzla (D, Tuzla, Soli) 44, 52, 55, 56, 60, 62, 63, 67 


Visoko. 33, 42-44, 46, 4B, 55, 56, 57, 60, 63, 67, 74, 118, 122, 128, 129, 130, 
137, 139-142 


Zvornik 43, 47 

